Gheorghe Stratan 
TARA BAZACONIILOR 


False valori în ştiinţa românească 


în loc de introducere 

Din şcoală, din lecturi sau, în cazul celor mai norocoşi, din 
călătorii, mai toată lumea ştie câte ceva despre Ţara soarelui- 
răsare, Ţara celor o mie de lacuri sau Țara lalelelor. Câţi au auzit 
însă despre Jara bazaconiilor? Paradoxal, această țară este 
mult, mai putin cunoscută propriilor ei cetăţeni decât tărâmurile 
de peste mări. Faptul este datorat, desigur, înaltului nivel de 
cultură al menționaților locuitori. E lucru ştiut că, de la înălţime, 
se vede până foarte departe, dar nu şi imediat sub picioare, 
realitate cunoscută încă din antichitatea greacă şi demonstrată 
(înaintea propriei sale teoreme) de Thales din Milet, care a căzut 
odată într-o groapă. Scoaterea lui din impas (şi de unde căzuse), 
Zice legenda, s-a datorat unei femei trace, deci (printr-un şir de 
raționamente cu care ne vom mai întâlni, dar cu care nu dorim 
să-l obosim pe cititor chiar de la început) unei (stră) moaşe a 
neamului românesc. Aceasta este şi una dintre misiunile cărții 
de faţă: să-i scoată din gropile Ţării bazaconiilor pe cei care nu 
se uită pe unde calcă sau să-i ajute să evite contactul cu mâzga 
pe cei care (încă) nu şi-au pierdut echilibrul 

De ce Jara bazaconiilor, când, la prima (dar numai la prima) 
vedere, totul pare să se petreacă în România? Ce anume se 
petrece, se va vedea în corpul cărții La o privire mai atentă (a 
doua, a treia sau cine ştie a câta), se poate observa însă că un 
număr important de oameni trec brusc de pe teritoriul scumpei 
noastre patrii în Jara bazaconiilor, fără alt document de 
călătorie decât cărțile, articolele sau cuvântările descrise în 
capitolele care urmează Astfel, sfâşiaţți între două lumi, pătitii 
rămân cu mintea acolo, în Ţara bazaconiilor, iar trupeşte se mai 
află încă în locurile de baştină Ei, şi? se va spune. Pe cine 
deranjează faptul că unii sunt plecați cu sorcova? Vom vedea 
însă că o migrare masivă spre Țara bazaconiilor este. 
Dăunătoare şi pentru cei plecați, şi pentru cei rămaşi Bazaco- 
nizarea” este la fel de periculoasă ca o nouă invazie dinspre 
Mongolia, cu tot ce mai poate ea strângepe drum. Parcurgâna 


această carte, cititorul nu se va mai lăsa însă (sperăm) ispitit cu 
atâta uşurinţă de mirajul sferelor înalte ale bazaconiilor. 

În pofida sonorităţii ei neaoşe, „bazaconia” este (ca multe alte 
rele care ne vin dinafară) de origine slavă- heză-zakonije 
însemna fărădelege”. Odată ajuns la noi, cuvântul şi-a modificat 
sensul, dinspre tragic deviind spre rizibil Bazaconiile au, desigur, 
un caracter internațional, fiind „fără frontiere”, dar noi vom 
încerca să ne limităm la cele autohtone, deoarece avem destule. 
Abundența, varietatea şi persistenta lor indreptățesc pe deplin 
titlul cărții Ieşirea din bazaconie, de pildă, care trebuie să 
recunaştem că ne-a surâs la un moment dat, ar fi fost 
inadmisibil de optimist 

Diversitatea tipologică a bazaconiilor ne obligă să ne limităm 
la cele ştiinţifice. Cu alte cuvinte, în această carte se refutează 
câteva lucrări  pseudoştiinţifice din domeniul academic, 
ingineresc sau din publicatiile de popularizare. In acest fel se 
încearcă: 

a)încetinirea ritmului de emigrare spre Ţara bazaconiilor; 

b) reîntoarcerea, cel putin a unora dintre cei aflaţi acolo; 

c) compromiterea rețelei care eliberează documente de 
călătorie. 

Cartea face apel la iuțeala de minte şi băgarea de seamă a 
cititorilor, la spiritul lor critic, îndemnându-i la formarea unei 
opinii proprii cu privire la fiecare dintre problemele tratate. 

Autorii de bazaconii au ocupat, ocupă sau încearcă să 
cucerească locuri importante în ierarhia academică, profesională 
sau politică Cu excepția acestei introduceri, fiu vom intra însă în 
politică Regimurile sunt trecătoare, bazaconia e veşnică! Cel 
puțin în momentul de față, politica este tot un fel de Ţară a 
bazaconiilor, în care este uşor de intrat, dar greu de ieşit cu fața 
curată Politica ştiinţei va fi totuşi atinsă, fie şi în treacăt, dar în 
punctele ei sensibile. Apariția, proliferarea şi difuzarea 
bazaconiilor au fost favorizate, iar uneori, aşa cum s-a întâmplat 
la noi, direct provocate şi întreținute de absența unor relații 
normale atât între putere şi comunitatea oamenilor de ştiinţă, 
cât şi între oamenii de ştiinţă înşişi, pe fondul lipsei de 
democrație, agravată de dictatură Toate domeniile de activitate 
au avut de suferit, dar ştiinţa a fost în mod deosebit tinta 
presiunilor politicului Rolul ştiinţei în societate n-a fost corect 
înțeles” sus”, dar nici formulat în mod coerent „jos”. Au fost 


impuse multe cercetări lipsite de perspectivă şi fără alte urmări 
decât irosirea de forțe umane şi de mijloace materiale. F'Legal” 
sau, mai ales, “ilegal”, mulți oameni de ştiinţă au emigrat, 
lăsând goluri greu reparabile. Măsurile” represive de stopare a 
colaborărilor internaționale au izolat ştiinţa românească de 
contextul european şi universal, contribuind la creşterea 
decalajului preexistent 

Pe măsură ce se accentua criza economică, pentru a redresa 
situația se apela la ştiinţă, căreia i s-a cerut imposibilul. Deşi 
conştiente de absurditatea pretențiilor oficiale, vârfurile Ştiinţei 
cui marşat, acceptându-le. Nu este de mirare că rezultatele 
întârziau să se arate, fapt care atâta nerăbdarea şi chiar mânia 
celor de „sus”. Pe acest fond s-a manifestat în toată 
splendoarea ei pseudoştiința, între altele, prin oferirea de soluții 
providențiale pentru toate problemele lumii contemporane. 
Teorii care explicau totul, invenții epocale, motoare care nu 
consumau decât aer, randamente sfidătoare, medicamente 
miraculoase etc. Formau obiectul unor propuneri, obțineau 
brevete şi erau generos popularizate prin diverse mijloace, fiind, 
dacă nu încurajate, cel puțin tolerate de oficialități Oricum, ele 
erau folosite ca mijloc suplimentar de presiune asupra 
cercetătorilor oneşti, care evident că nu puteau anunța rezultau 
atât de spectaculoase. Se manifestau chiar nemulțumiri fată de 
legile” prea restrictive " ale naturii, care nu permiteau orice, şi 
era vehiculată ideea că legile respective ar trebui schimbate, cu 
aceeaşi dezinvoltură cu care erau schimbate reglementările 
juridice. Orice apel, fie şi timid, la bunul simț era primit cu furie 
şi reprimat prin amenințări Confuzia era totală, iar o decantare a 
valorilor, imposibilă în fruntea ştiinţei se afla o „savantă” 
fabricată de un aparat politic extrem de puternic, cu contribuţia 
directă a unor vârfuri ale cercetării româneşti şi cu complicitatea 
unor oameni de ştiinţă străini în acest context, orice critică 
devenea periculoasă, tabuurile extinzându-se rapid. Cu timpul, 
toți cei care aveau cât de cât o funcţie de conducere în 
cercetare deveneau  „intangibili”,  prin'contagiune de la 
superiorii lor. Cu excepția câtorva oaze în care se mai făcea 
ştiinţă autentică, dezbaterea critică, la obiect, a programelor de 
cercetare sau a rezultatelor ştiinţifice era din ce în ce mai dificilă 
Indicațiile, relațiile, protecționismul etc. Făceau ravagii şi în ceea 
ce priveşte publicarea unor articole în periodice sau a cărților. 


Se tipăreau de toate, de la lucrări valoroase la banalități şi 
enormități în materie de ştiință*, în timp ce multe cărți 
valoroase, originale sau traduceri, aşteptau. De teama unor 
eventuale consecințe, publicaţiile îndulceau recenziile critice sau 
le refuzau de-a dreptul 

S-ar părea că toate aceste lucruri țin definitiv de trecut 
Eroare! Condiţiile s-au schimbat, dar urmările persistă. Nu a 
avut loc o triere a competențelor. Scara de valori nu a fost 
restructurată, nici în citadela academică, nici în cercetare, nici în 
învățământ, deşi unele modificări au avut loc. Până la extirparea 
bazaconiei, mai va. 

Trebuie recunoscut că oamenii de ştiinţă rămân datori 
publicului larg, căruia îi este adresată cartea de față Cititorii au 
dreptul la o călăuză în marea de informații contradictorii din 
articole şi cărți, din programele radioului şi ale televiziunii S-a 
mărit numărul de publicații cu rubrici pe teme ştiinţifice, dar, din 
păcate, multe sunt tratate la modul senzațional, „după ureche”, 
neglijent, cu greşeli, sau eronate da capo al fine. A început 
totodată alunecarea de la ştiinţă spre obscurantism, fenomen 
pentru care au existat premise încă sub vechiul regim. Toate 
acestea nu pot fi lăsate fără ripostă. 

In cele ce urmează, vom încerca să preluăm, în măsura 
puterilor noastre, câteva dintre datoriile enunțate. 

Autorul consideră că tipărirea unui manuscris reprezintă un 
act public, o ieşire în arenă în faţa unui grup de oameni cărora 
nu le poți însă recepta nici direct, nici imediat reacţia. Autorul 
acestei cărți vede în cititori un aliat de nădejde, celălalt sprijin 
fiindu-i adevărul ştiinţific. Aceasta, în timp ce aliații bazaconiei 
sunt ignoranta şi indiferența, fără de care pseudoştiința nu ar 
putea exista Din acest motiv, reacția cea mai nedorită ar fi 
nepăsarea cititoruluifată de încercarea de a demonta 
mecanismul imposturii. Reacția cea mai salutară ar fi un hohot 
de râs, un râs sănătos, din rărunchi, şi o dorință tot atât de 
sănătoasă de a cunoaşte. Cu această nădejde, să intrăm în 
subiect.. 


Capitolul 1 
Bazaconii abisale: 
De la cosmos la celulă 
Da, scuipă pe Ştiinţă şi Rațiune, 
Pe-nalta forță-a omeneştii minți, 
Părintelui minciunii te supune. 
Cu vrăji si cu iluzii să te mint. 
Goethe, Fanst 


Unul dintre aspectele degradării condiţiei omului de ştiinţă a 
fost bagatelizarea cercetării ştiinţifice. Toată lumea, indiferent 
de pregătire, era bună pentru cercetare. Până şi pionierii, în loc 
să înveţe sau să se joace, desfăşurau „activităţi ştiinţifice”. 
Presa scotea în faţă cu ostentaţie autodidacţi geniali, suspect de 
numeroşi. 

Pentru a pregăti cum se cuvine scena în care apare prima 
bazaconie, aparţinând tocmai unui asemenea autodidact genial 
(nu vă pripiţi, nu e vorba de Genialul), trebuie adoptată o 
perspectivă cosmică. Incă de acum treizeci-treizeci şi cinci de 
ani, omenirea intra în epoca aventurilor spaţiale. Primii sateliți 
artificiali, primele zboruri orbitale, primele sonde automate au 
făcut accesibil spaţiul periterestru, ca mai apoi programele 
americane Apollo, Voyager, ca şi cele ruseşti sau internaţionale 
să contribuie la cunoaşterea detaliată a sistemului solar. Incă de 
acum zece-cindsprezece ani ne-au devenit familiare imaginile 
planetelor mai îndepărtate, cu inelele şi sateliții lor etc. Sondele 
spaţiale au atins şi solul planetelor Venus şi Marte. Paralel, au 
continuat observaţiile astronomice, astfel încât, pe la jumătatea 
anilor '70, se închegase o imagine cuprinzătoare despre 
sistemul solar*. 

Surprizele apar însă de unde nu te aştepţi. În plin proces de 
acumulare cantitativă a datelor oferite de cercetarea planetară, 
revista Magazin vine să publice ipoteza bulver- santă a unui 
spirit nepervertit de rutina cercetării (un geniu autodidact, 
aşadar, pensionar, dacă nu ne înşelăm), care susţinea, nici mai 
mult, nici mai puţin, decât existenţa unei planete necunoscute 
în sistemul nostru solar, geamănă cu Pămintul, diametral opusă 
planetei noastre, prin urmare ascunsă mereu după Soare, motiv 
pentru care nu o putem vedea. Inutil de menţionat că 


identificarea unei asemenea planete ar fi fost una dintre cele 
mai mari descoperiri astronomice ale tuturor timpurilor. Până şi 
unui om complet rupt de ştiinţă o afirmaţie de acest fel trebuie 
să îi fi apărut însă ca hazardată. Să facem şi noi o ipoteză 
hazardată: articolul din Magazin era o glumă de întâi aprilie, dar, 
cum la data cu pricina nu şi-a găsit loc, a apărut din eroare în alt 
număr al revistei, într-un spaţiu care trebuia umplut cu ceva 
(situaţie care nu e rară în presă). Şi dacă, totuşi, nu avem de-a 
face cu o glumă? Să fi fost un test menit a urmări reacţia 
publicului şi gradul lui de cultură? Sau, lucrul cel mai grav, o 
festă jucată  redactorilor, cu intenţia de a-i discredita 
profesional? 

Până la aflarea răspunsului, să ne întoarcem cu gândul la o 
epocă îndepărtată în timp, în Grecia de acum aproape 2500 de 
ani. Filosofia, o disciplină în stare născândă, grupa pe atunci 
toate cunoştinţele despre natură, datele astronomice jucând un 
rol de frunte. Filosofia naturii trebuia să ofere un model al 
universului compatibil cu aceste date. Incă din vremea aceea, 
astronomii distingeau în mod corect două categorii de obiecte 
cereşti: stelele, care, împreună cu întregul firmament, se roteau 
în jurul Pământului o dată în douăzeci şi patru de ore, fără a-şi 
modifica vizibil distanţele relative (păstrând deci forma 
constelaţiilor) şi planetele, ale căror deplasări faţă de stelele 
'Tixe” erau mai complicate şi, deci, mai greu de explicat. 
"Vagabondajul” lor periodic (traiectorii cu "bucle”, grupate în 
jurul Soarelui, schimbarea direcţiei de deplasare etc.) devenise 
încă de pe atunci problema centrală a astronomiei, ca parte 
integrantă a filosofiei naturii. Rezolvarea ei completă nu a fost 
posibilă decât foarte târziu, prin lucrările lui Copemic (sec. Al 
XVI-lea), Galilei şi Kepler (sec. Al XVII-lea) şi Newton (sec. Al 
XVIII-lea). În secolele al VI-lea şi al V-lea î.Hr., filosofii pitagoreici 
au făcut însă primul pas înainte: ei au admis că Pământul se 
poate roti în jurul unui punct din spaţiu. Se explica astfel pentru 
prima dată rotația diurnă a bolţii cereşti în jurul Pământului, 
rotaţie aparentă. Nu bolta se roteşte, ci Pămintul. În modelul lui 
Filolaos, punctul în jurul căruia se rotea Pământul, ca şi Luna, 
Soarele, Mercur, Venus, Marte, Jupiter şi Saturn, era aşa-numitul 
"foc central”, centrul universului, de unde vene&u toată căldura 
şi energia. Împreună cu focul central, aşadar, obiectele cereşti 
(diferite de stelele fixe) erau în număr de nouă. Cum, Insă, 


nimeni nu văzuse vreodată focul central, s-a inventat explicaţia 
potrivit căreia Pămintul se roteşte astfel incit menţine mereu 
aceeaşi faţă către focul central, anume faţa “nelocuită”, aflată la 
antipodul Greciei. La urma urmei, şi Luna arată mereu către 
Pământ aceeaşi faţă! Obiecţia era însă că focul central ar fi 
trebuit să incendieze faţa Pământului orientată spre el. Ei bine, 
acest lucru nu se producea, deoarece între Pământ şi focul 
central se interpunea un corp ceresc, o” nouă” planetă, al cărei 
rol era să menţină în penumbră” cealaltă faţă” a Pământului. 
Prin însăşi poziţia ei, planeta era invizibilă de pe meleagurile 
fericitei Helade. 

Din neobositele lor călătorii, grecii şi fenicienii aduseseră 
legenda că dincolo de Coloanele lui Hercule (strâmtoarea 
Gibraltar) ar domni o penumbră veşnică. (Probabil că marinarii 
dăduseră peste o ceaţă persistentă.) Filolaos explica deci, dintr- 
o dată, şi „penumbra” de pe Atlantic, şi de ce nu ia foc „faţa 
opusă” a Pământului. Modelul său mai satisfăcea însă o cerinţă, 
de data aceasta doctrinară: filosofii pitagoreici au fost primii 
care au încercat să explice realitatea prin numere şi forme 
ideale, căutând legi şi corespondențe numerice pentru diverse 
fenomene. Pentru ei, numărul zece avea o semnificaţie magică. 
Or, „noua planetă”, denumită Antichton (Antipământ), ar fi 
ridicat la zece numărul total al corpurilor din univers - cu 
excepţia stelelor. Comentând caracterul artificial al modelului lui 
Filolaos, Aristotel remarca, nu fără ironie, că Antichton a fost 
imaginat special ca să iasă numărul cu pricina. „lpoteza” din 
Magazin prezintă asemănări frapante cu arbitrariul modelului 
planetar al lui Filolaos, dar îi este inferioară prin faptul că ignoră 
total consecinţele existenţei unui astfel de corp ceresc. 
Deosebirea dintre „planeta geamănă” din Magazin şi 
Antichtonul lui Filolaos este numai una de poziţie; esenţial este 
să fie ascunse privirii omeneşti. Călătoriile îşi extind însă mereu 
raza de acţiune, astfel încât, încă de pe vremea lui Aristotel, se 
ştia că pe Atlantic nu domnea penumbra şi că de acolo se vedea 
acelaşi cer. In acest caz, ori se renunţă la model, aşa cum s-a 
întâmplat în cazul lui Filolaos, ori trebuie căutată altă 
„ascunzătoare”. De ce nu” în spatele” Soarelui? (Aici, 
pensionarul din Magazin se apropie foarte mult de interpretarea 
lui Filolaos din lucrarea lui Pierre Durhem, Le Syst&me du 
Monde. Histoire des Doctrines Cosmologiques de Plato a 


Copemic, voi. |, Paris 1913: Antichton şi Pământul se jucau” de-a 
v-aţi ascunselea”. Nici vorbă însă ca Durhem să îl fi luat în serios 
pe Filolaos!) Şi pentru a fi consecvenţi până la capăt, de ce să 
nu fabulăm mai departe: pe planeta respectivă există un 
pensionar genial, care scrie şi el la o revistă geamănă 
Magazinului şi, de ce nu, un autor răutăcios care îl 
„bazaconeşte”... 

Numai că nimic nu face necesară o asemenea presupunere. 
Din punctul de vedere al mecanicii cereşti, noua planetă ar 
trebui să modifice o serie de date cunoscute cu mare precizie. 
Or, nicio observaţie astronomică nu a pus, niciodată, în evidenţă 
apariţia unor perturbații care să fie explicate printr-o eventuală 
conjuncţie cu ipotetica planetă. Lucrul acesta nu l-a preocupat 
însă pe autorul nostru, care s-a limitat la „lansarea ideii”. Dar pe 
redactorii Magazinului cum de nu i-a zdruncinat enormitatea 
afirmației şi nu i-a pus în gardă analogia cu modelul lui Filolaos? 

In ştiinţă, cel care face o afirmaţie trebuie să prezinte şi 
dovezi în favoarea ei. Acest principiu are un echivalent în 
jurisprudenţă, unde cel care acuză trebuie să prezinte * probele. 
In absenţa dovezilor, ipoteza rămâne o „ipoteză”, adică o 
bazaconie nedemnă să ocupe timpul oamenilor de ştiinţă. Vom 
face aici o excepţie de la regula nescrisă a ignorării ipotezelor 
fără fundament, încercând să-i oferim cititorului o apreciere 
critică a „ipotezei” în discuţie. 

In acest scop, ne vom întoarce din nou în timp, de această 
dată în epoca lui Johannes Kepler (1571-1630), un adevărat 
titan al ştiinţei universale, adept al teoriei heliocentrice a lui 
Copemic şi descoperitor al legilor mecanicii cereşti care îi poartă 
numele. 

Fasonat de geometrie, Kepler avea convingerea, pitagoreică 
în esenţă, că mersul planetelor este guvernat de reguli simple, 
armonioase, de natură geometrică, reguli pe care a pornit să le 
caute. A încercat mai intli să obţină o lege a intervalelor pentru 
planete. Geometria plană nu i-a oferit un suport, astfel indt a 
apelat la geometria în spaţiu. Incă de pe vremea lui 
Pitagoraseştia (experimental!) că există numai cinci corpuri 
geometrice regulate (alcătuite din poligoane regulate): 
tetraedrul (format din patru triunghiuri echilaterale), cubul 
(format din şase pătrate), octaedrul (format din opt triunghiuri 
echitate- rale),  dodecaedrul (format din douăsprezece 


pentagoane) şi icosaedrul (format din douăzeci de triunghiuri 
echilaterale). Kepler a dorit să pună aceste cinci corpuri 
pitagoreice „perfecte” în legătură cu cele cinci intervale dintre 
orbitele celor şase planete cunoscute pe atunci: Mercur, Venus, 
Pămintul, Marte, Jupiter şi Saturn. Prin încercări de potrivire, a 
găsit următoarea” reţetă”: l-a aşezat pe Saturn pe o sferă, a 
înscris în ea un cub, în care a înscris sfera lui Jupiter, în aceasta 
a înscris un tetraedru, în care se afla sfera lui Marte; în ea, 
dodecaedrul cu sfera Pământului, apoi icosaedrul cu sfera lui 
Venus, care conţinea octaedrul cu sfera lui Mercur. Totul este 
arbitrar în această construcţie, asemănătoare mai degrabă cu 
un joc de copii sau cu Matrioşka, păpuşa rusească. Este suficient 
să ne gindim că numărul planetelor cunoscute astăzi este mai 
mare de şase. Dacă acest lucru i-ar fi fost cunoscut lui Kepler, 
construcţia sa ar fi fost imposibilă... Luată însă în serios de către 
un om de ştiinţă înzestrat cu geniu şi cu o mare putere de 
muncă, ipoteza a dus în cele din urmă la descoperiri care au 
revoluţionat concepţia noastră despre univers. Pentru a-şi 
demonstra ipoteza, Kepler a făcut apel la experiment, adică la 
observaţiile astronomice consemnate în tabele sau la propriile 
sale determinări. Leguejui Kepler reprezintă aşadar produsul 
unei cercetări atente, riguroase, competente, dirijate iniţial pe 
un drum greşit. Fără toată această muncă titanică, ipoteza care 
i-a stat la bază ar fi rămas o simplă curiozitate istorică, una 
dintre nenumăratele bazaconii care, privite retrospectiv, ne fac 
să zâmbim cu îngăduinţă. 

In această carte ne vom întâlni însă cu un gen de autori a 
căror activitate, în loc să înceapă, ia de fapt sfârşit cu - dacă nu 
cumva se limitează pur şi simplu la - enunţarea” ipotezei”. Între 
fantaştii noştri şi „începătorul” Kepler mai există o deosebire: pe 
vremea lui Kepler, desprinderea astronomiei de astrologie nu 
era încă un fapt împlinit. (Având o familie numeroasă şi fiind 
deseori la ananghie, Kepler s-a ocupat şi de horoscoape, un 
mijloc pe atunci perfect onorabil de a câştiga bani.) Ipoteza 
geometrică a lui Kepler ne apare drept greşită din start de-abia 
nouă, celor din ultimele două secole. Atunci când a fost emisă, 
ea părea absolut normală, comparabilă cu alte speculaţii 
astronomico-astrologiceale vremii. 

In opoziţie cu ipoteza kepleriană, aceea din Magazin este de 
la bun început cel puţin îndoielnică, deoarece ignoră nu numai 


datele astronomice actuale, ci şi legile stabilite de Kepler şi 
verificate de-a lungul a peste trei secole de observaţii 
astronomice. Pe lângă perturbațiile detectabile pe care le-ar 
produce vecinilor cei mai apropiaţi, Mercur şi Venus, exact 
atunci când Pământul ar fi mai departe de aceste două planete, 
corpul ceresc ipotetic nu ar putea rămâne totdeauna perfect 
„ascuns” în spatele Soarelui. De ce? Deoarece, conform celei 
de-a doua legi a lui Kepler, o planetă îşi măreşte viteza atunci 
când se apropie de Soare, atingând maximul la periheliu 
(punctul cel mai apropiat faţă de Soare). Atunci când planeta se 
depărtează de Soare, viteza ei scade, minimul fiind atins la 
afeliu (punctul cel mai depărtat faţă de Soare). Din acest motiv, 
între Pământ şi ipotetica planetă geamănă ar avea loc 
„desincronizări”, cele” două” planete neputând să rămână 
permanent „diametral” opuse faţă de Soare. Deşi turtirea elipsei 
descrise de Pământ în jurul Soarelui este foarte mică, se poate 
calcula când anume ipotetica planetă ar deveni vizibilă. În plus, 
oameftii au călătorit şi pe Lună, care le-a oferit o ieşire din 
traiectoria terestră şi deci un alt unghi de observaţie. Nu a fost 
detectată, însă, nicio nouă planetă. La rândul lor, sondele 
spaţiale au transmis fotografii ale sistemului solar, iarăşi fără să 
se găsească pe ele vreo urmă a „noii planete”. O ipoteză cât de 
cât încropită ar fi trebuit să fie „parată” împotriva unor astfel de 
obiecţii elementare. 

O ipoteză în adevăratul înţeles al cuvântului ar mai trebui să 
facă faţă şi unor întrebări pe cât de fireşti, pe atât de incomode. 
Un exemplu, numai: care să fi fost mecanismul de formare a 
sistemului cu două planete pe aceeaşi traiectorie (sau pe 
traiectorii foarte apropiate), ducând la sincronizarea atât de 
precisă a lor, încât să” nu se vadă una pe alta”? 

Un astronom profesionist ar trage imediat concluziile 
cantitative ale afirmației din Magazin, spulberând imediat 
pretinsa planetă. Numai că astronomii se ocupă de treburi 
serioase. Pentru a vedea cum lucrează ei şi cum s-au descoperit 
noi planete, să facem o dată mai mult apel la istoria 
astronomiei. 

Dacă Johannes Kepler se folosea, în secolul al XVII-lea, de 
corpurile regulate pentru a explica intervalele planetare, un 
secol şi jumătate mai târziu, doi astronomi germani, Titius şi 
Bode, găsesc (independent) o relaţie empirică simplă pentru 


distanţele de la Soare la planete. Relaţia are forma: dn= 0,4 + 
0,3 x 2n, unde n este un număr întreg, iar d seobţine în unităţi 
astronomice (1 u.a. = distanţa Soare-Pământ). După ce au 
verificat-o pentru cinci dintre planete (Venus, Pământ, Marte, 
Jupiter şi Saturn), astronomii au găsit întâmplător, în anul 1785, 
o planetă pe care au numit-o Uranus şi care satisface relaţia 
Titius-Bode pentru n = 6. Este un exemplu tipic de cercetare 
empirică încununată de succes. 

Urmărind planeta nou descoperită, astronomii au observat că 
traiectoria ei suferă modificări inexplicabile prin prisma 
gravitaţiei universale aplicate exclusiv sistemului Soare-Uranus. 
Ei au considerat că perturbațiile traiectoriei lui Uranus se 
datoresc unui corp ceresc masiv, învecinat. Dezvoltarea 
mecanicii cereşti, ca şi a metodelor de calcul, a permis stabilirea 
elementelor orbitei unei planete care ar fi putut să dea naştere 
perturbaţiilor constatate. Istoria astronomiei consemnează cu 
această ocazie un episod glorios şi dramatic. Deşi cursa pentru 
obţinerea parametrilor orbitei a fost câştigată de (prea) tânărul 
Adams, calculele unui alt astronom teoretician, Le Verrier, au 
fost cele luate în consideraţie pentru căutarea noii planete, în 
timp ce rezultatele lui Adams au fost ignorate. Astfel că, în anul 
1846, în apropierea locului indicat de Le Verrier era descoperită 
planeta care a primit numele zeului mărilor,. Neptun. 

Cititorul are la îndemână un exemplu clasic de descoperiri 
devenite posibile prin intuiţii, ghiceli, deducţii logice şi calcule. 
Nu lipsesc din acest lanţ nici ipotezele îndrăzneţe, nici analizele 
teoretice, nici verificările experimentale, efectuate de îndată ce 
sunt întrunite două condiții: credibilitatea ipotezei şi 
performanţa aparaturii. 

Îl lăsăm pe cititor să aprecieze el însuşi credibilitatea 
„ipotezei” din Magazin şi să stabilească valoarea unei astfel de 
afirmaţii. 

Erorile sau, ca în cazul precedent, enormităţile, nu prea se 
obişnuieşte să fie rectificate de redacţiile revistelor în care au 
fost tipărite. Şi ar fi atât de simplu... La urma urmei, oricine 
poate greşi, problema este să nu persişti în greşeală. 

Revista Magazin a manifestat dintotdeauna o marcată 
preferinţă pentru senzaţional, iar episodul cu planeta geamănă 
Pământului a fost numai unul dintre cele mai gogonate. 

Profilul publicaţiei, gen” de toate pentru toţi”, joacă probabil 


rolul de justificare pentru superficialitatea cu care sunt tratate 
lucrurile serioase. 

Din păcate, nici revistele cu profil mai restrâns, declarat 
ştiinţific nu-şi justifică pe deplin menirea, publicind adesea 
lucruri îndoielnice sau chiar antiştiinţifice. Un exemplu tipic de 
inducere în eroare a publicului cititor de către redactori 
„profesionişti” îl oferă numărul 7/1981 al revistei Știință şi 
Tehnică*. La rubrica Spectacolul ştiinţei a lui Al. Mironov, 
purtând subtitlul Se zice că... Din care vom reproduce un 
fragment: 

„„„marele om de ştiinţă N. Vasilescu-Carpen ar fi inventat prin 
anul 1920 o pilă cu electrozi de argint, pila a pus în mişcare un 
mic motoraş, motoraşul s-a învârtit ceva vreme în atelierul 
savantului; N. Vasilescu-Carpen murind, grupul pilă-motor, în 
mişcare, este preluat de marele neurolog Gh. Marinescu - între 
altele şi cercetător al unor domenii despre care medicii se cam 
feresc să vorbească; moare şi Gh. Marinescu şi lasă fiului său 
aparatul, tot în mişcare; acea pilă şi acel motor există şi astăzi, 
se spune, şi motorul se învârte, se învârte, se învârte, a trecut 
de jumătate de secol de când se învârte, pentru cine ştie mai 
mult despre această (posibilă) întâmplare adresăm rugămintea 
de a ne informa. 

Textul, deşi scris în doi peri, ca şi când autorul şi-ar lua 
anumite precauţiuni, este condamnabil pentru cumulul de erori, 
care încep încă de la primele cuvinte. Numele marelui om de 
ştiinţă şi inventator român este N. Vasilescu-Karpen (1870- 
1964). Marele neurolog Gh. Marinescu, născut în 1863, a murit 
în 1938, deci cu mai mult de un sfert de secol înaintea lui 
Vasilescu-Karpen, prin urmare nu l-a putut moşteni. Chiar fără a 
aborda fondul problemei, ce încredere să mai ai în autor, dacă 
nu transcrie corect nici măcar numele personajului său principal 
şi nu-i cunoaşte anul morţii? Şi erau greşeli uşor de evitat... 
Datele referitoare la vieţile oamenilor de ştiinţă români se pot 
găsi în foarte multe surse. Inutil de menţionat că nici autorul, Al. 
Mironov, nici redactorii de atunci nu au revenit să lămurească 
lucrurile, nu au publicat vreun răspuns la apelul lansat în cadrul 
rubricii sau măcar o erată. Nespecificate rămân şi domeniile 
„despre care medicii se cam feresc să vorbească”, şi soarta 
pilei. Ce rost au oare „misterele” fluturate ostentativ pe sub 
ochii cititorului şi abandonarea acestuia în” suspans”? Şi toate 


acestea, într-o revistă de popularizare... Dar, asupra ştiinţei şi 
tehnicii inducerii publicului în eroare vom mai reveni în ultimul 
capitol 

Nu numai presa este autoare şi propagatoare de bazaconii. 
Mai trist este că oameni care, prin profesie, ar trebui să vegheze 
la menţinerea unui nivel acceptabil al informaţiei în domeniul lor 
de activitate cad în acelaşi păcat. De această dată vom evoca 
nu vreun pensionar cu idei fanteziste, nici redactori inculţi sau 
neglijenţi, ci specialişti ai domeniului, cu sonore titluri ştiinţifice. 
O sursă de bazaconii intrate rapid în folclorul fizicienilor din 
Măgurele a fost simpozionul „Fizica şi societatea”, organizat în 
anul 1986 de Facultatea de fizică a Universităţii din Bucureşti, 
cu sprijinul Centrului Naţional de Fizică şi al C.N.Ş.T. După 
referatele introductive susţinute de capii celor trei instituţii, s-a 
trecut la fondul problemei, expunerea de referate de sinteză sau 
de lucrări originale. 

Fiecare manifestare ştiinţifică are un anumit rol de îndeplinit 
Oamenii de ştiinţă au nevoie ca de aer să se întâlnească, să facă 
schimb de experienţă, să afle lucruri noi, în sfârşit, să” iasă în 
societate”. Nu rareori, întâlnirile sunt teatrul unor confruntări 
între idei sau chiar între grupuri care rivalizează în obţinerea de 
rezultate ori de fonduri. Oamenii de ştiinţă sunt în primul rând 
oameni şi, la fel ca filosofii, ca să studieze mai întâi trebuie să 
trăiască. Acest primutnvivere este însă şi el supus unei etici, ca 
în orice profesie. Dorinţa de supravieţuire profesională trebuie 
subordonată  imperativelor de ordin moral, cum ar fi 
corectitudinea, onestitatea etc., necesare mai ales în acele 
domenii în care publicul larg nu se pricepe, deci unde poate fi 
uşor indus în eroare. 

Nu este un secret pentru nimeni că în mediul academic are 
loc o competiţie pentru cât mai multe lucrări. Numai cele ieşite 
din comun, cu totul excepţionale, au şansa recunoaşterii 
imediate, fapt care se petrece foarte rar. În rest, o lucrare 
ştiinţifică necesită un ciclu destul de lung pentru a putea fi 
corect apreciată. Până atunci, numărul (evident, pentru o 
apreciere corectă trebuie luat în considerare şi locul publicării 
sau al susţinerii) joacă rolul cel mai important în obţinerea 
doctoratului, în promovarea didactică sau ştiinţifică ori în 
intrarea în Academie. Cele mai apreciate reviste sunt cele 
internaţionale; tot ele sunt şi cele mai exigente, astfel incit 


acceptarea unui articol devine un motiv de satisfacţie pentru 
autor, dând un anumit gir rezultatelor sale. Acelaşi este cazul 
unei conferinţe sau al unui congres de nivel internaţional. 
Coborând pe scara exigenţei (şi a „rangului”) până la 
manifestările cu caracter local, se deschide un oarecare spaţiu 
de manevră şi pentru lucrări mai puţin pretenţioase, cu 
rezultate provizorii, nesigure sau chiar eronate. Există 
mecanisme care ar trebui să oprească ieşirea în public cu astfel 
de lucrări, dar se ivesc ocazii în care filtrul nu funcţionează. În 
mod normal, orice lucrare se susţine mai întâi într-un seminar 
de specialitate. Aici se presupune că autorul poate lua contact 
cu opinia specialiştilor, fiind încurajat sau descurajat să publice. 
Procedura nu este însă respectată în toate cazurile. Atunci când 
comitetul de selecţie nu-şi face datoria (sau nu există!), ajung la 
public comunicări sau articole care, prin conţinutul lor, îi 
dezinformează pe nespecialişti şi îl compromit pe autor în ochii 
profesioniştilor, punând într-o lumină nefavorabilă şi instituţia în 
care acesta lucrează. Totul devine şi mai trist dacă specialiştii 
nu-şi spun nici în acest stadiu părerea... Aşa s-a întâmplat în 
aula Facultăţii de fizică atunci când prof. Dr. Gheorghe Victor a 
prezentat o lucrare de biofizică însoţită de un comentariu. Cele 
ce urmează sunt consacrate exclusiv comentariului şi necesită o 
scurtă plimbare printr-un domeniu mai puţin familiar, mecanica 
cuantică, o ştiinţă a cărei vârstă coincide cu aceea a secolului 
nostru. Călăuză ne va fi marele fizician german Wesner 
Heisemberg, unul dintre întemeietorii mecanicii cuantice. 
Cititorul român îl poate cunoaşte direct prin intermediul cărţii 
sale Paşi peste granițe, apărută în colecţia” Idei contemporane” 
în anul 1977. Autorul Paşi/or a fost un intelectual de rasă, cu o 
solidă cultură clasică şi cu o viziune largă asupra ştiinţei în 
general. Heisemberg este creatorul unei versiuni matematizate 
a mecanicii cuantice, care a permis o abordare axiomatică şi 
progrese considerabile ale domeniului respectiv, cu deschideri 
care se dovedesc productive până în momentul de faţă. La 
şcoala lui Heisemberg s-au format mulţi oameni de ştiinţă, 
printre ei şi profesorul Şerban Ţiţeica, fost vicepreşedinte al 
Academiei şi slujitor de-o viaţă al Institutului de Fizică Atomică. 
Wesner Heisemberg este părintele aşa-numitelor „relaţii de 
incertitudine”, care reprezintă consecinţe fireşti ale postulatelor 
de bază ale mecanicii cuantice. In jurul acestor relaţii s-au 


purtat şi se mai poartă încă discuţii de natură principială sau de 
interpretare. 

Mecanica cuantică a fost elaborată pentru descrierea 
microobiectelor, folosind pentru aceasta limbajul teoriei 
probabilităților. În fizica macroscopică nu există obiecţii de 
principiu pentru determinarea simultană a poziţiei şi vitezei unui 
obiect Totul este o problemă de tehnică experimentală. Cu totul 
altfel stau lucrurile în domeniul cuantic. Relaţiile lui Heisemberg 
indică faptul că atunci când precizia determinării poziţiei unei 
particule creşte, scade în schimb aceea a determinării vitezei ei 
şi reciproc. Există şi alte perechi de mărimi care nu se pot 
determina simultan fără limitări de precizie. Această deosebire 
dintre mecanică clasică şi cea cuantică nu constituie un obstacol 
pentru investigarea microobiectelor, domeniu în care s-au 
obţinut succese remarcabile, de la explicarea unor fenomene 
din fizica nucleară şi a particulelor elementare până la aplicaţii 
practice (laserul, de pildă]). 

Comentând la simpozion dificultăţile întâmpinate în 
cercetările pe care le-a întreprins, profesorul Gheorghe Victor a 
remarcat (până la un punct pe bună dreptate) că, în biofizică, 
rezultatele sunt mai greu de obţinut, deoarece aici se 
cumulează dificultăţile ambelor domenii reunite: fizica şi 
biologia. Afirmația trebuie însă amendată. Ca ştiinţă închegată, 
biofizica îşi are propriile ei metode, care nu sunt obţinute pur şi 
simplu prin juxtapunerea fizică şi a biologiei. Pentru o corectă 
înţelegere a fenomenelor studiate rămâne valabil, desigur, 
dezideratul cunoaşterii rezultatelor fundamentale din ambele 
ştiinţe. 

Următoarea declaraţie a profesorului Gheorghe Victor a 
stârnit însă nedumerire în rindurile asistenţei. În esenţă, 
vorbitorul a afirmat că relaţiile de incertitudine ale lui 
Heisemberg, care împiedică determinarea simultană exactă a 
poziţiei şi vitezei unei particule, îngreunând astfel munca 
fizicianului, nu numai că au un corespondent în biologie, ci se 
cumulează cu o altă dificultate, de această dată specific 
biologică: materia vie, celulele şi organismele s-ar împotrivi 
activ studierii lor de către om! Pentru a-şi susţine afirmaţiile, 
autorul comunicării a propus un experiment accesibil oricui. 
Cum, pe atunci, ca şi astăzi, bântuiau peste tot haite de câini 
vagabonzi, experimentatorul trebuia să se apropie dt mai mult 


şi neobservat de spatele unei potăi şi să-şi imagineze intens că 
doreşte să-i dea un pidor” în zona cozii”. Reacţia urma să fie 
instantanee: lătratul. Astfel, afirma profesorul, s-ar demonstra 
împotrivirea obiectului de studiu, chiar şi la simpla intenţie a 
biofizicianului de a-l aborda. 

Lăsând pe seama cititorului judecarea relevanţei ştiinţifice a 
„experimentului”, ne vom întoarce la primele verigi ale lanţului 
de judecăţi care leagă mecanica cuantică de câine. Am văzut 
că, deşi contrazic reprezentările noastre din viaţa de toate 
zilele, relaţiile lui Heisemberg nu împiedică în niciun fel 
rezolvarea problemelor teoretice şi experimentale ale 
domeniului, ba dimpotrivă, servesc descrierii unor categorii de 
fenomene specifice. Teza „împotrivirii” materiei vii, a celulelor la 
studiul efectuat asupra lor are un caracter evident antiştiințific. 
Rădăcina unei astfel de concepţii coboară adânc în trecutul 
istoric al omenirii, anume, până la animism. Practica cercetării 
biomedicale dovedeşte clar posibilitatea obţinerii culturilor în 
vitro pentru o serie întreagă de celule, ţesuturi etc. Totul este să 
fie găsite condiţiile adecvate, care să menţină în viaţă 
materialul biologic respectiv. Seria exemplelor ar putea 
continua. Avem aici, probabil, de-a face cu o încercare, 
deliberată sau nu, de apărare în faţa dificultăţilor şi limitelor 
fireşti ale unei cercetări, prin inventarea unor impedimente mai 
mari decât - şi diferite de - cele existente în realitate. 

Dar recordul bazaconiilor debitate la simpozionul cu pricina a 
fost atins de comunicarea profesorului lon Mânzatu, care a 
susţinut, nici mai mult, nici mai puţin, decât că deţine un 
aparat” de construcţie proprie” din care, atunci când îl bagă în 
priză, obţine de două-trei ori mai multă energie decât consumă 
acesta de la reţea. În stilul vremii, a mai declarat că” îşi ia 
angajamentul” să dubleze factorul respectiv, în cinstea unui 
eveniment politic apropiat. Printr-o asemenea declaraţie, un om 
de ştiinţă se descalifică oriunde în lume, nu însă şi în Ţara 
bazaconiilor. Şi doar legea conservării energiei nu ţine cont de 
graniţe!  Contrazicând şi datele ştiinţei şi bunul simţ, o 
asemenea enormitate mută dezbaterea din fizică în cu totul alt 
domeniu... Inutil de menţionat că, dacă observarea planetei 
pensionarului ar fi cea mai mare descoperire astronomică din 
toate timpurile, realizarea profesorului Mânzatu (comunicată ca 
fapt împlinit!) ar fi fost cea mai mare descoperire ştiinţifică din 


toate timpurile. Qraţie prof. Ilon Mânzatu, omenirea ar fi fost 
acum la adăpost de orice griji. 

Pe la începutul anilor '70, în timpul primei crize a petrolului, 
când, din motive de economie, miile de becuri din arborii de pe 
Champs Elisfes erau aprinse în preajma Crăciunului timp de 
numai două ore, la redacţia publicaţiei Revue Rohmaine de 
Physique s-a primit un articol consacrat unei căi de rezolvare a 
crizei energetice. Dintr-un motiv care merită să fie menţionat 
aici, articolul a fost privit de la început cu suspiciune. Cu câţiva 
ani înaintea celor relatate, un cunoscut teoretician român, azi 
membru marcant al Academiei, fusese victima unei farse puse 
la cale de un coleg: aflat în străinătate, şugubăţul a confecţionat 
o diplomă şi o medalie pe numele celui dinţii, trimiţându-i-le ca 
din partea unei societăţi internaţionale care îi recunoştea 
meritele ştiinţifice deosebite. Gluma a prins, diploma şi medalia 
ajungind în triumf până la regretatul academician Horia Hulubei; 
puţin a lipsit ca izbânda să fie făcută publică, provocând o 
catastrofă. Dar să revenim la povestea articolului: conform 
procedurii curente, redacţia a numit un recenzent de 
specialitate, în persoana unui distins fizician teoretician de la LF. 
A întocmirea unui referat de acest fel este o activitate 
plicticoasă şi neremunerată; de aceea, deseori se „trage de 
timp”. De data aceasta, însă, a fost scris repede, scurt şi 
cuprinzător şi a stâroit o adevărată furtună. Fizicianul îşi declina 
competenţa, propunând sec trimiterea articolului la... Institutul 
Teologic, sugestie care a ajuns rapid la cunoştinţa „autorităţilor 
de resort”, sătule deja de „farsele” teoreticienilor. Până la urmă, 
totul s-a lămurit. Articolul, care a circulat ca o curiozitate printre 
fizicieni, avea două pagini dactilografiate, fusese trimis din 
Spania şi era redactat în limba lui Cervantes. Autorul lui, un 
cetăţean oarecare, propunea ca soluţie a crizei energetice ruga 
zilnică la Dumnezeu. Articolul nu a apărut, evident, în Revue 
Roumaine de Physique, dar nici nu a fost trimis la Institutul 
Teologic. Comparat cu profesorul lon Mânzatu, spaniolul, care 
părea sincer, avea însă incontestabil mai multă credibilitate: 
metoda lui avea, la o adică, mult mai mulţi sorţi de izbândă 
decât aceea a profesorului român. Ca să nu mai vorbim de 
aspectul moral: credinţa face minuni, dar credulitatea produce 
dezastre. 


Ne vom despărţi acum de energeticianul spaniol; oricum, 
Spania pare să aibă mai puţine probleme cu energia decât avem 
noi. Cu amplificatorul român al energiilor şi cu problemele 
energetice ne vom mai întâlni însă în cuprinsul acestei cărţi. 

Cum a reacţionat publicul prezent la simpozion la 
bombardamentul cu bazaconii? Ei bine, deşi organizatorii 
prevăzuseră suficient timp pentru discuţii, nimeni nu a luat 


cuvântul. Dezinteres? Pasivitate? Oficialităţile, câte erau în sală, 
nu au suflat nici ele o vorbă. Să fi fost tăcerea lor o aprobare? 

Capitolul 2 

Bazaconia lichidă: 

Apa vie, apa moartă şi apa de ploaie 

Ce bine c-am dat eu de apa vie Căutată de toate poveştile 
laolaltă. 

Ba e moartă - mi-a spus o ciocârlie - Apă moartă luată din 
baltă. 

Marin Sorescu 

Istoria” apei vii” debutează pentru public în anul 1981, în 
Știință şi Tehnică nr. 8, cu un interviu luat de însuşi ing. lE. 
Albescu, redactorul şef al revistei, profesorului lon Mânzatu şi 
apărut sub titlul:” Sub semnul aniversării zilei de 23 August; Apa 
vie între legendă şi actualitate”. Deoarece, o dată cu acest 
interviu, debutează şi una dintre carierele cele mai 
spectaculoase ale bazaconiei româneşti, în acest capitol vor fi 
reproduse lungi pasaje din el. Citatele vor fi numerotate, iar 
referirile la ele se vor face folosind această numerotare. Toate 
sublinierile în text ne aparţin. 

De la începutul interviului aflăm că, împreună cu alţi doi 
cercetători, prof. lon Mânzatu este posesorul unui brevet 
intitulat „Procedeu şi instalaţii de separare a unor structuri 
polimoleculare de apă < biologic activă >”. Cercetările celor trei 
coposesori ai brevetului ar fi debutat, după declaraţia prof. 
Mânzatu, cu aproape opt ani înaintea datei interviului (deci prin 
1973-1974). După efectuarea a” mii de experienţe”, domniile lor 
ar fi reuşit activarea uneia dintre componentele naturale ale 
apei, încrucişând o serie de câmpuri de tip electromagnetic, 
magnetohidrodinamic, sonor şi gravitațional (1). 

Un prim motiv de nedumerire pentru specialist este această 
„încrucişare de câmpuri” Dintre cele patru „câmpuri”, numai 
două (cel electromagnetic şi cel gravitațional) sunt câmpuri 
fizice propriu-zise. În fizică nu există niciun” câmp 
hidrodinamic”, niciun” cimp sonor” care să poată fi puse pe 
acelaşi plan cu câmpul electromagnetic şi cu cel gravitațional. 
Câmpul sonor este pur şi simplu acea zonă din spaţiu în care se 
propagă efectiv undele sonore. „încrucişarea” este şi ea ciudată. 
Să observăm că, pe suprafaţa Pămintului, cimpul gravitațional 
(care se manifestă prin forţa de greutate) este omniprezent şi 


nu poate fi nici creat, nici anulat. (Anularea greutăţii se poate 
obţine numai în zborurile orbitale sau în căderea liberă.) Aşadar, 
toate câmpurile generate pe suprafaţa Pămintului sunt 
„încrucişate” cu câmpul gravitațional terestru, cu excepţia celor 
care au direcţia verticală. Continuând pe aceeaşi linie de 
gândire cu prof. lon Mânzatu, nu putem să nu remarcăm cu 
amărăciune că în experiment a fost neglijat încă un” câmp”: 
câmpul vizual al observatorului! 

Mai afirmă prof. Mânzatu: 

„„după anul 1976, ne-a devenit limpede că apa naturală, 
după ce este demineralizată adică distilată după ce rămâne 
strict numai o compoziție moleculară de hidrogen şi oxigen, are 
proprietăți care rezultă din integrarea a trei componenete 
naturale. Suntem primii credem, care au botezat aceste 
componente, zicându-le” apă naturală”,” apă anatagonică” şi, 
evident, „apă biologică” (2). 

Vom face şi aici câteva observaţii. Ce înseamnă oare „apa 
naturală”? Să vrea să spună intervievatul că a luat apa direct 
din natură (adică din râu, lac sau de la vreun izvor) şi nu de la 
robinet? Există şi apă „artificială”? Apoi, demineralizarea apei se 
realizează nu numai prin distilare, ci printr-o serie întreagă de 
procedee fizico-chimice complicate. Apa pură se obţine destul 
de greu, prin procedee cum ar fi: filtrarea, decantarea, 
coagularea cu suspensii, congelarea sau chiar prin sinteza celor 
două gaze (oxigenul şi hidrogenul). Să precizăm însă că şi apa 
de sinteză tot „naturală” este. 

Din cele spuse de prof. Mânzatu în (2) rezultă că nu echipa sa 
ar fi descoperit cele trei componente ale apei. Meritul ei este 
numai acela că le-a „botezat”. Cine anume a făcut descoperirea 
celor trei feluri de apă- nu ni se spune. Echipa a găsit însă 
condiţiile prin care separarea uneia dintre cele trei părţi (apa 
biologică)” să fie posibilă”. 

Mai departe, lucrurile se încurcă, deoarece prof. Mânzatu 
declară totuşi următoarele despre” apa biologică”: 

Avem această convingere că am descoperit-o. Nu că am 
făcut-o, pentru că ea nu se poate face. Ea este o realitate a 
naturii şi am descoperit doar existenţa ei tehnologia prin care 
poate fi separată şi utilizată (3). 

In (3), prof. Mânzatu intră aşadar în contradicţie cu propria-i 
afirmaţie anterioară, din (2). Nu e chip să aflăm cine a 


descoperit apa biologică. Ştim numai cine a... botezat-o 
(treimea: prof. Mânzatu, Lucaci, Abrudan). Să continuăm însă cu 
citatele: 

Raportul în care se găsesc în mod natural aceste componente 
nu este acelaşi pentru orice apă... Desigur... ne este în 
momentul de față limpede că ideea basmului popular 
corespunde unei realităţi în sensul că Făt Frumos, când a fost 
obligat să caute izvorul apei vieții şi a morții acolo unde se bat 
munții în capete, reflectă o realitate riguros ştiinţifică Bunăoară 
izvoarele din zonele vulcanice se pare că conțin cel mai mare 
procent de apă biologică Bătaia munţilor şi bătaia pămintului 
corespund, în sensul legendar, acelor momente grave când într- 
adevăr plăcile tectonice se prăbuşesc... Sigur 

„este un lucru evident că... legenda sau basmul popular 
românesc este confirmat de o realitate ştiinţifică a secolului al 
XX-lea (4). 

Nu e straniu acest amestec de ştiinţă, tehnică şi mitologie, 
semănind mai mult cu o scriere ştiinţifico-fantastică decât cu un 
interviu luat unui profesor doctor în fizică? în pofida 
patriotismului profesorului Mânzatu (” Nu poate exista o bucurie 
mai profundă decât aceea de a vedea că, fiind trup din poporul 
tău, tu poţi să-i redărui, după ce secole şi milenii el a dăinuit în 
cea mai înaltă şi nobilă inspiraţie, dornic de a atinge niveluri de 
înaltă cunoaştere spirituală, de existenţă materială, confirmarea 
nu a unei legende, ci a unui vechi vis care a existat...”), este de 
presupus că şi alte popoare au în mitologia lor legenda apei vii. 
Luând, la întâmplare, un exemplu, găsim în Peripeţii/le bravului 
soldat Svejk de Jaroslav Haăek: „Aşadar, Svejk porni la drum în 
căutarea uleiului sfinţit de episcop şi se încredinţă că e o treabă 
mai anevoioasă chiar decât ar fi fost să caute apa vie din 
basmele Bolenei Nemcova”. Nu mai e cazul să amintim că patria 
lui ăvejk, Cehia, abundă, ca şi România, în ape minerale. 
(Nemcova este un fel de Ispirescu al ţării lui Haăek.) Apa vie, 
apărută, probabil, ca noţiune, în urma observării efectului 
curativ al apelor minerale şi termale, este prezentă încă din 
antichitate la iranieni. Izvorul iranian de apă vie s-ar fi aflat 
undeva în nordul ceţos, iar apa moartă se afla într-un lac numit 
Putika (conformdicționaruluidemitologie al lui Victor Kembach). 
La unele popoare, apa vie este... ţuica (eau de vie la francezi, 
aguavita /a italieni). 


Departe de a-i contesta profesorului Mânzatu filiaţia pe care 
şi-o revendică, aceea de trup din trupul poporului nostru, 
universalitatea legendei apei vii, pe care o ignoră (cu sau fără 
voie) şi pe care o aducem aici spre luare-aminte, il propulsează 
totodată în postura de bucăţică ruptă din conştiinţa universală... 

Revenind de la mitologie la subiectul propriu-zis al interviului 
acordat de prof. Mânzatu, vom face citeva observaţii: 

1) în 1974 a izbucnit un scandal, numit „scandalul apei 
anormale”. Apa anormală s-a dovedit a fi o ficţiune. O serie de 
afirmaţii ale prof. Mânzatu preiau exact aceste ficțiuni. 

2) Atunci când este original, prof. Mânzatu intră în 
contradicţie cu datele ştiinţei şi chiar cu logica elementară. 

Inainte de a trece la demonstrarea punctelor 1-2, să facem o 
plimbare pe (teme de) apă, rezumând cunoştinţele actuale 
despre acest lichid. Extrem de răspindită în natură şi prezentă 
atât sub formă solidă (zăpadă, gheaţă), cât şi lichidă şi gazoasă, 
apa, în pofida importanţei ei vitale, este mai puţin cunoscută 
decât alte substanţe abundente pe Pământ. În general, 
structura lichidelor este mai greu de înţeles decât aceea a 
gazelor sau a corpurilor solide (cristalele). În gaze, mişcările 
moleculelor sunt independente şi absolut haotice (dezordonate), 
fapt care permite folosirea unor metode statistice de studiu, 
structura şi proprietăţile gazelor fiind destul de bine descrise. 
Cristalele au simetrii spaţiale, astfel incit o matrice generează 
prin repetare întreaga structură a solidului, iar mişcările 
atomilor sunt numai mici vibrații în jurul unor poziţii fixe de 
echilibru. Şi modelele gazelor şi cele ale solidelor oferă 
posibilitatea explicării majorităţii proprietăţilor macroscopice ale 
acestora, pornind de la structura lor microscopică. Un asemenea 
demers este îngreunat considerabil în cazul lichidelor, în care 
componentele (atomii sau moleculele) nu sunt atât de strins 
corelate şi nu au simetriile din cristale, dar nici nu se mişcă atât 
de liber ca în gaze. Anumite progrese au fost înregistrate în 
descrierea lichidelor atomice,” prinzându-le” din două părţi: 
dinspre solid (prin topirea cristalelor) şi dinspre gaz (prin 
lichefierea gazelor), pentru a urmări prin diverse metode în ce 
mod evoluează proprietăţile de la o stare la alta. 

Apa este un lichid molecular, având cunoscuta formulă H20 şi 
o structură de triunghi isoscel, cu oxigenul în vârf şi hidrogenul 
la bază. Unghiul de la vârf, HOH, este obtuz (104*5'), laturile OH 


au 0,97 A, în timp ce latura HH are 1,53 A (1Â = 10'10 în). 

Intre moleculele de apă se exercită forţe de atracţie (aşa- 
numitele punți de hidrogen) a căror prezenţă explică din ce 
cauză diferă apa atât de mult de lichidele analoage din punct de 
vedere chimic. De pildă, fără punţile de hidrogen, apa ar fierbe 
la -63*C. Căldurile latente mari ale apei se explică prin ruperea 
punților de hidrogen la topire şi la fierbere. Bernal şi Fowler au 
descris apa ca având asocieri de trei molecule (H20)3 în gheaţă, 
de două molecule (H20)2 - dimeri (dihidrol) în stare lichidă şi ca 
fiind mo- nomeră (H20) numai în stare de vapori. Până la 
începutul, din 1961, al istoriei apei polimerizate (denumită apoi 
ironicpofywater, poliapă), nicio metodă de investigaţie nu 
pusese în evidenţă vreun alt fel de asociere polimoleculară. În 
acel an, un chimist, N.N. Fediakin, de la Institutul Tehnic Textil 
din Kostroma (localitate renumită în epocă pentru o rasă de vaci 
dată ca exemplu de realizare colhoznică) a pus în evidenţă o 
anomalie a apei. Anomaliile joacă un rol important în 
descoperirea unor fenomene şi legi noi, aşa cum am văzut şi în 
primul capitol (cazul planetei Neptun, identificată în urma 
sesizării anomaliilor din mişcarea planetei Uranus). Fedialdn a 
studiat condensarea apei în capilare extrem de subţiri (de sticlă 
sau de cuarţ) şi a observat că ea nu se dilată în modul cunoscut. 
Intre anii 1962 şi 1967, lucrările privind această apă „anormală” 
au fost preluate de B.V. Deriaghin, şeful secţiei de fenomene de 
suprafaţă de la Institutul de Chimie Fizică al Academiei URSS, un 
reputat om de ştiinţă, care a antrenat un număr din ce în ce mai 
mare de cercetători de la Moscova şi din străinătate pentru 
elucidarea proprietăţilor acestei ape. Din 1967,” apa anormală” 
face şi o carieră internaţională, în parte în urma traducerii unor 
articole din rusă în engleză, ca şi a rapoartelor Departamentului 
de Stat al SUA privind cercetarea ştiinţifică din URSS. Un rol în 
internaţionalizarea „poliapei” l-au jucat şi legăturile personale 
ale lui B.V. Deriaghin cu colegii săi străini. J.D. Bernal (laureat al 
premiului Nobel pentru chimie, al premiului Nobel pentru pace şi 
concurent cu mari şanse la premiul Nobel pentru biologie) a 
considerat apa anormală drept cea mai mare descoperire 
ştiinţifică a secolului al XX-lea, iar aceasta, datorită implicaţiilor 
în biologie (mai ales privitoare la apariţia vieţii). Multe cercetări 
au fost trecute” la secret” datorită posibilelor aplicaţii 
strategice. Rezultatele obţinute au fost contradictorii, iar după 


câţiva ani (în 1974) toată aventura ştiinţifică a apei anormale a 
avut un deznodământ neaşteptat lată cum sunt caracterizate 
cercetările din epocă în articolul sugestiv intitulat” Apa 
anormală: istoria unui artefact”, din revista franceză La 
Recherche, nr. 44/1974, p. 390-393: 

în lumina acestor cercetări, se părea deci că Deriaghin găsise 
un mijloc de a obține o substanţă nouă, a cărei structură, indusă 
de un tip nou de cataliză (condensarea pe suprafeţe solide) se 
menține la distanțe foarte mari de acestea, (n raport cu 
dimensiunile moleculei de apă simplă. Fiecare în domeniul său 
(astronomie, electrochimie, cristalografie, criologie, citologie sau 
inginerie nucleară) explica la fel de bine, în tot atâtea articole, 
diversele anomalii prin prezența apeipolimerizate... Toţi au 
participat astfel la această mare descoperire... de fapt, la 
dezvăluirea unui fals banal 

Toate mărimimile fizice păreau să difere între apa „anormală” 
a lui Deriaghin şi apa normală: punctul de îngheţ (-40*C, resp. 
0°C), punctul de fierbere (250°C. Resp. 10CPC), coeficientul de 
dilatare în volum la 20°C (4 x ÎCT*C'1, resp. 2 x 10 C’), 
vâscozitatea la 20*C (circa 15 cP, resp. 1 cP), densitatea la 20*C 
şi 1 atm (1,4, resp. 1), indicele de refracţien (1,5, resp. 1,33), 
masa moleculară (180 daltoni, resp. 18daltoni) etc. Grupurile 
care confirmau existenţa apei polimerizate, ca şi acelea care i-o 
negau au folosit cele mai avansate mijloace de investigaţie, un 
adevărat arsenal a cărui descriere ar necesita zeci şi zeci de 
pagini. Treptat, a devenit clar că de fapt avea loc un fenomen 
de contaminare chimică de la pereţii capilarelor. Cele mai 
perfecţionate metode de analiză fizico-chimică au pus în 
evidenţă zeci de componente care impurificau apa. Aceste 
impurități modificau proprietăţile fizico-chimice ale 
microprobelor de apă, greşit interpretate ca aparţinând apei 
polimoleculare. Mai mult, în diferite laboratoare, contaminarea 
avea loc cu substanţe diferite, astfel încât multe rezultate erau 
ireproductibile. Calculele teoretice au demonstrat că polimerii 
apei sunt instabili energetic. Or, proprietăţile fizice calculate ale 
diverşilor polimeri ipotetici nu coincideau cu rezultatele obţinute 
de experimentatori. Teoreticienii au tras o concluzie fermă: apa 
nu este polimerizată. 

În sfirşit, în prestigioasa revistă Nature din 17 august 1973, 
B.V. Deriaghin şi N.V. Şuraev au publicat un scurt articol, 


intitulat „Natura apei anormale”, în care comunicau că au 
identificat impurități în probele de apă şi îşi recunoşteau cu 
onestitate erorile care stâmiseră atâta preocupare şi care 
îndrumaseră atâta vreme cercetările intr-o direcţie greşită. 
Toată istoria apei polimerizate este relatată în cartea Po/ywater 
a lui Felix Francks (MIT-Press, 1981). Francks este o autoritate în 
materie şi editorul unei serii de cărţi consacrate apei. Cartea lui 
cu” poliapa” este recenzată în revista Nature din 5 noiembrie 
1981 sub titlul ironic” How not to Make a Splash în Science”, 
ceea ce s-ar putea traduce prin:” Cum să nu dai cu bâta-n baltă 
în materie de ştiinţă”. 

Dacă în 1973-1974 cariera internaţională a apei polimerizate 
se încheia astfel într-un mod lipsit de glorie, la noi în ţară, dacă 
ar fi să ne luăm după afirmaţiile prof. Mânzatu, cercetările de- 
abia atunci debutau. Rezultatul lor era prezentat publicului la 
mult timp după ce pe plan mondial problema fusese definitiv 
înmormântată. 

Abordarea unei cercetări ştiinţifice nu poate fi făcută fără o 
prealabilă documentare în tematica respectivă. Dacă o astfel de 
documentare a avut loc, este imposibil ca prof. Mânzatu să nu fi 
descoperit articolele citate, ca şi multe altele, scrise în perioada 
1973-1981. Cum se poate interpreta în acest caz faptul că prof. 
Mânzatu nu face nicio referire la literatura ştiinţifică 
internaţională? Să fi încercat să ascundă situaţia, care îi era net 
defavorabilă? Să fi crezut că nimeni nu va „dezgropa” adevărul? 
Sau că, odată descoperit, nimeni nu va îndrăzni să-l facă public? 
Indiferent de răspunsurile la aceste întrebări, eventualul (şi 
derizoriul) succes al prof. Mânzatu miza pe ignoranţa majorităţii 
autorilor şi pe tăcerea (indiferentă sau dezamăgită) a 
specialiştilor. 

Nici eventualitatea ignorării literaturii ştiinţifice nu-i este 
favorabilă profesorului român. Din acest punct de vedere, 
cercetările prof. Mânzatu apar unui observator străin de 
fenomenul ştiinţific românesc ca o mărturie a provincialismului 
şi lipsei de informare. lată ce afirmă în Știință şi Tehnică prof. 
Mânzatu: 

Fiindcă v-ant arătat dumneavoastră un număr de scrisori 
venite din străinătate, toate ilustrând un interes deosebit pe 
care l-a stâmit prima comunicare despre existența apei 
biologice, şi fiind vorba de o treabă în care suntem implicaţi cu 


toții, cred că această descoperire nu va întâmpina nicio 
dificultate pentru că lucrurile sunt clare. Este vorba despre o 
lepe a naturii şi. Chiar dacă ar exista contestări ale ei, noi oferim 
oricui posibilitatea să se convingă de realitate, oricare ar fi 
intensitatea şi sensul contestaţiilor. 

, în afară de aceasta, ca să fie limpede de ce nu vom 
întâmpina niciun fel de dificultate, mentionez că noi nu 
contestăm pe nimeni De obicei, invențiile contestă pe cineva 
sau completează ceva. Noi aducem ceva absolut nou, realmente 
absolut nou, aşa încât numai dacă cineva este absurd poate să-l 
respingă (5). 

Să vedem cât de” nou” este noul adus de echipa prof. 
Mânzatu: 

Apa biologică sau apa antagonică... Este polimoleculară 
stabilă şi nu simplu moleculară (6). 

Am văzut că acest lucru nu este nici original, nici adevărat, 
fapt cunoscut, aşa cum s-a arătat mai sus, încă din 1973-1974! 
Să conteste deci prof. Mânzatu toată literatura ştiinţifică? Cum 
rămâne atunci cu „noi nu contestăm pe nimeni” (5)? Este neclar 
totodată despre ce” lege a naturii” este vorba în (5). Descriind” 
polimolecula” de apă biologică (apa vie!), prof. I. Mânzatu 
declară: 

De asemenea, spre deosebire de apa neutrală, apa biologică 
şi apa antagonică sunt polimolecule care prezintă activitate 
optică, adică sunt polimolecule cu structură asimetrică şi, ceea 
ce este şi mai important, ele se structurează în dublă elice cu 
atomii de oxigen legați pe generatoare şi cei de hidrogen pe 
spirală, ceea ce ne reaminteşte de dubla elice a acidului 
dezoxiribonucleic (ADN) -suportul tiparului genetic (7). 

Prevalându-se de „incidenţa brevetului”, prof. Mânzatu nu mai 
dezvăluie alte amănunte. Nici nu este nevoie. Cititorul care 
compară fig. 2 din articolul despre” apa vie” cu schemele din 
revista La Recherche citată mai înainte, regăseşte „dubla elice a 
apei” (a doua din rândul al doilea de sus). Textul din La 
Recherche este clar: toate schemele înşirate acolo sunt exemple 
de erori, inclusiv schema prof. Mânzatu (preluată sau nu). 

Afirmațiile prof. Mânzatu contrazic concluziile întregii literaturi 
ştiinţifice. Pe cine să credem? Ca şi în problema legendei cu Făt- 
Frumos, apa vie şi apa moartă, nici de această dată nu vom 
cădea în capcana patriotismului prost înţeles, ci vom acorda 


încredere rezultatelor consemnate de literatura ştiinţifică. 
Argumentele pe care le invocăm sunt nu numai ştiinţifice, ci şi 
de altă natură. Vom încerca să le înşiruim: 

— In cursa pentru studierea „apei polimerizate” s-au lansat 
ambele superputeri ale vremii (SUA şi URSS). Implicaţiile 
ştiinţifice şi cele potenţial strategice au făcut ca în această 
întrecere să fie puse la bătaie fonduri, mijloace tehnice şi forţe 
umane cu totul ieşite din comun. Faţă în faţă cu toţi şi cu toate - 
prof. Mânzatu şi cei doi colaboratori autodidacţi. Partida este 
inegală, chiar pentru trei cercetători geniali. Este suficient să 
comparăm multitudinea datelor fizico-chimice furnizate în 
literatura consacrată apei anormale, ca şi precizia lor, cu cele 
două proprietăţi fizice mari şi late, vag descrise în interviul prof. 
Mânzatu:"... Apa biologică nu mai fierbe la 100°C, ci cam la 
105°C. Nu îngheaţă la d*C, ci mult mai jos...” Deriaghin era mult 
mai precis! 

— După cum vom vedea, credibilitatea ştiinţifică a prof. 
Mânzatu este extrem de redusă. Domnia sa a mai făcut şi alte 
afirmaţii lipsite de temei ştiinţific (vezi cap. 1). Într-o ţară cu o 
viaţă academică normală - şi nu în Ţara bazaconiilor - o 
afirmaţie de acest fel Uar discredita pe autorul ei pentru 
totdeauna. Geniul prof. Mânzatu constă în debitarea senină de 
bazaconii cu consecinţe benefice pentru sine. În mod normal, 
după toate legile fizice sau nefizice, scrise sau nescrise, 
descoperite sau nedescoperite, apa de toate felurile (vie, 
moartă, de ploaie, apa chioară, apa la plămâni, până şi apa 
sfinţită) ar fi trebuit să îngheţe de mult şi să provoace astfel o 
nouă glaciațiune. Nimic din toate acestea! Normalul nu pare să 
fie apanajul redescoperitorului apei triplu anormale. 

— Prof. Mânzatu nu a publicat niciun articol ştiinţific din 
domeniul în care pretinde că face descoperiri în vreuna dintre 
revistele de specialitate recunoscute pe plan internaţional. Și 
este de presupus că nici nu o va face. 

Şi iată acum proprietatea cea mai uimitoare a „apei 
biologice”: picăturile în stare pură, puse la microscop, se 
constată că oscilează, pur şi simplu pulsează în volum ca şi o 
inimă. Frecvența acestor pulsații depinde detemperatură 

De unde provine energia necesară unor astfel de oscilaţii? 
Zice prof. Mânzatu: 

Oscilaţiile continue ale apei biologice depind tocmai de 


proprietatea ei esenţială de a capta şi de a reemite instantaneu 
acea formă de energie care se vehiculează în univers şi 
constituie izvorul energetic al întregii noastre existențe. Fără 
apa aceasta noi nu am putea rezona cu acest câmp. Este deci o 
interfață naturală care, în momentul în care dispare, evident ne 
provoacă degradarea şi dispariția ca fiinţe. 

Să demontăm acum, piesă cu piesă, afirmaţia de mai sus 
pentru a analiza şi a face unele observaţii. Picăturile pretinsei 
ape biologice” în stare pură”, puse la microscop, „pulsează în 
volum ca şi o inimă”. Formularea ambiguă nu prea ne lămureşte 
dacă picăturile oscilează tot timpul sau numai atunci când se 
află sub microscop. Să mai observăm că descrierea fenomenului 
„oscilaţiilor” sau „pulsaţiilor” este mai degrabă a unui literat 
decât a unui om de ştiinţă: nu ni se comunică nici cât de mari 
erau picăturile, nici la ce temperatură a avut loc experimentul, 
nici care era frecvenţa oscilaţiilor, nici amplitudinea lor, nici tipul 
microscopului sau grosismentul acestuia etc. Etc. Un element 
important care nu trebuie trecut cu vederea este modul de 
oscilație al picăturilor. Cât ar fi ea de biologică, apa prof. 
Mânzatu tot apă rămâne. Dacă temperatura ei de fierbere este 
„cam la 105°C”, nici tensiunea ei superficială nu poate fi mult 
diferită de aceea a apei obişnuite. 

Din manualul de clasa a X-a, se ştie că lichidele sunt 
„incompresibile”. Această incompresibilitate a lichidelor trebuie 
înţeleasă ca un rezultat al precomprimării lor datorită tensiunii 
superificiale. Apa îşi modifică totuşi volumul, dar numai ca 
urmare a presiunilor foarte mari. Mărimea care indică variaţia 
volumului de lichid cu presiunea se numeşte coeficient de 
compresibilitate şi este, la toate lichidele cunoscute, de ordinul 
unei miliardimi de m2/N (unitatea de măsură este inversul 
presiunii). Pentru apă, valdkrea exactă este 0,5x10'9 m2/N. 
Pentru ca o picătură de apă să-şi micşoreze volumul cu 1%, este 
deci nevoie de o presiune de 20 000 000 N/m2. Frumoasă cifră, 
nu-i aşa? Cam 200 de atmosfere. Chiar pentru o variaţie de 1/10 
000 a volumului, este nevoie de două atmosfere presiune peste 
cea atmosferică. Prof. Mânzatu susţine însă că picătura de apă 
biologică pulsează” ca şi o inimă”, ceea ce înseamnă contracţii 
şi dilatări mult mai mari, comportând deci presiuni de mii de 
atmosfere. Ceea ce neglijează prof. Mânzatu este faptul că, 
supusă unei astfel de oscilaţii de presiune, picătura de lichid 


trebuie să se încălzească. La frecvenţe mari, din cauza acestei 
încălziri, picăturile s-ar evapora! 

Oricum, cu sau fără încălzire, oscilaţiile picăturilor ar trebui să 
consume energie. De unde? lată şi lămurirea venită de la prof. 
Mânzatu: 

„„„apa biologică are un efect de rezonanță cu un câmp pe care 
noi l-am definit cântp fundamental, iar teoria pe care am 
elaborat-o în această perioadă cuprinde, ca o componentă 
esențială modelarea apei biologice şi a apei antagonice. Ca 
forme de structură necesare în calitate de interfață între 
câmpurile pe care noi le simțim manifestate. Cum ar fi câmpul 
electric, electromagnetic, gravitațional etc. Şi câmpul care le 
generează Oscilaţiile continue ale apei biologice depind tocmai 
de proprietatea ei esenţială de a capta şi de a reemite 
instantaneu acea formă de energie care se vehicu- 'ează în 
univers... 

Aşadar, încă din 1981, prof. Mânzatu declara că a realizat cu 
ajutorul apei vii ceea ce şi astăzi se mai străduiesc să facă 
fizicienii din cele mai mari laboratoare ale lumii: unificarea 
teoretică a interacțiunilor fundamentale. Acest cimp 
fundamental, care le generează pe toate celelalte, intră în 
rezonanţă cu picăturile de apă vie ale prof. Mânzatu, în timp ce 
toată fizica energiilor supraînalte n-a reuşit decât prima 
unificare (vezi bazaconiile inginereşti, cap. 3). Mare păcat 
pentru omenire că prof. Mânzatu îşi ţine teoria la secret! 
Academia Română, Academia Regală Suedeză şi. *.. Academia 
Caţaven- cu ar trebui să-l implore să se destăinuie. Au trecut 
mai bine de unsprezece ani de când putea să o publice, în 
vremea aceasta s-au cheltuit miliarde de dolari cu fizica, iar 
rivnita teorie zace într-un sertar. Să n-o fure, Doamne fereşte, 
cineva! 

Şi în continuare interviul este nimicitor. Nimic nu lasă 
nerezolvat cei trei, cu prof. Mânzatu în frunte, niciuna dintre 
marile probleme ale omenirii! Evident, energia face parte dintre 
ele şi, tot evident, prof. Mânzatu a rezolvat-o deja (a se vedea 
primul capitol al acestei cărţi). Pare totuşi a fi singura aplicaţie 
în care, deocamdată, apa polimerizată nu intervine. 

Cancerul ar fi şi el una dintre marile probleme ale omenirii, 
lată că nu rămâne de izbelişte: 

Primele efecte antitumorale au fost obținute cu apă 


antagonică ceea ce ni se pare normal 

Bolile pe care, eventual, nu reuşeşte să le vindece apa moartă 
le tămăduieşte, desigur, apa vie: 

Colegul meu Lucaci s-a îmbolnăvit şi a avut peste trei luni o 
viroză practic nevindecabilă cu vreun antibiotic cunoscut. 

S-a vindecat inhalind vapori de apă biologică! Şi încă nu e 
totul: 

Un al treilea efect pe care aş dori să-l mentionez, o ranăpe 
care colegul meu G. Lucaci a avut-o la mâna stângă, nu s-a 
putut vindeca cu toate insistențele, probabil datorită unor 
particularităţi biologice. După ce şi-a dat de câteva ori cu apă 
îmbogăţită în apă biologică, rana s-a vindecat rapid. 

Ce concluzii se pot trage de aici? Se pare că prof. Mânzatu nu 
ştie (sau se face că nu ştie) cum se experimentează 
medicamentele. Metoda este aceea a dublului orb sau, cu alte 
cuvinte, să nu ştie stânga ce face dreapta. Lotul de subiecţi (de 
bolnavi) este împărţit în două grupuri- grupul martor şi grupul 
tratat -, dar nici ei, nici autorii experimentului nu trebuie să afle 
cărui grup îi aparţine fiecare individ. Listele sunt dezvăluite 
numai atunci când se trag concluziile. Lotul martor este supus 
numai aparent noului tratament, substanţa activă fiind înlocuită 
cu ceva neutru sau cu medicamentele tradiţionale (clasice). A 
făcut prof. Mânzatu aşa ceva? Pe ce lot? Cu ce relevanţă 
statistică? A fost urmărit de forurile medicale un astfel de 
tratament? înţelege oare prof. Mânzatu ce înseamnă să trezeşti 
speranţa bolnavilor de cancer fără să ai temeiuri solide pentru 
aşa ceva? Ultima întrebare este legitimă, deoarece prof. 
Mânzatu se cam joacă de-a medicina după ce, în problema apei, 
a făcut harcea-parcea propria sa profesie. 

În sfârşit,” apa vie” vindecă viroze şi răni. Pluralul nu este 
justificat, deoarece prof. Mânzatu raportează un singur caz, pe 
acela al colegului său G. Lucaci. Ce concluzie se poate trage 
dintr-un singur caz? Ce a fost G. Lucaci în acest caz: colegul sau 
cobaiul profesorului Mânzatu? Oricum, toată stima pentru 
rezistenţa inventatorului G. Lucaci! Nu s-a lăsat doborât, timp de 
trei luni, de o viroză pe care, contrar uzanțelor, a tratat-o mai 
întâi cu antibiotice. A avut şi o rană la mâna stingă, rebelă şi 
aceasta la tratament, „probabil datorită unor particularităţi 
biologice”. A rezistat şi la tratamentul cu apă vie, am adăuga noi 
(probabil tot datorită particularităţilor menţionate). Bine că n-a 


băut-o! S-ar fi expus emboliei sau hidropiziei, din dorinţa de 
vindecare rapidă. Şi G. Lucaci nu avea, slavă Domnului, cancer, 
care trebuie tratat până la moarte! 

Suntem însă departe de a epuiza noutăţile senzaţionale din 
biologie comunicate de prof. Mânzatu. Apa vie a domniei sale ar 
avea un rol fundamental în buna funcţionare a orgânismelor. 
Cum se sincronizează activitatea celor „aproape 80 de miliarde 
de celule care structurează organismul nostru”? Nu trebuie 
căutate mecanisme biologice ale „sincronizării”, deoarece: 

Acest sincronism este realizat prin rezonanța vibratiilor pe 
care le are apa în celule. lată şi ceva legat de temperatură: 

Homeostazia legată de temperatură este o necesitate 
esențială a vieţii noastre. Dar acest lucru este legat nemijlocit 
de faptul că trebuie păstrată temperatura pentru ca frecvențele 
oscilaţiilor apei celulare să fie cât mai constante. În cazul în care 
se schimbă această temperatură, este evident că celulele încep 
să se desincronizeze între ele, adică. Comunicarea sinergică, în 
organism, se deteriorează 

Şi, surpriză! chiar şi sacrosancta apă vie este degradabilă: 

Seva plantelor conține când este extrasă din celule multă apă 
biologică, dar aceasta, în contact cu atmosfera, se otrăveşte şi 
se degradează 

Dar nu numai seva, ci orice ființă, la naştere, are o compoziție 
foarte bogată în apă biologică, ajungându-se înspre final la 
pierderea substanțială a acesteia. Treptat, organismul nu mai 
poate să-şi realizeze mecanismul de separare a apei biologice 
din apa normală, deşi bem foarte multă apă şi în acest caz 
procesele vitale pierd din calitate şi apoi încetează 

Prof. Mânzatu creează deci o nouă biologie, în care rolul de 
pivot îl capătă apa biologică, răspândită în toate celulele şi 
aflată în comunicare cu cimpul fundamental! Furaţi de 
descriere, nu trebuie să uităm însă că prof. Mânzatu fantazează. 
Tot edificiul său se bazează pe” apa biologică” a cărei existenţă 
nu este dovedită, nu are o bază teoretică şi, ca apă 
polimerizată, este un fals (un artefact) demonstrat ca atare în 
literatura ştiinţifică. Niciuna dintre afirmaţiile ulterioare din 
biologie nu este argumentată cu probe de prof. Mânzatu. În 
acest domeniu, considerentele „fizice” sunt amestecate brutal 
în biologie, în aceeaşi manieră în care o face dr. Octavian 
Udrişte (vezi cap. 4), ca're însă, prin profesie (medic), este mai 


apropiat de biologie. Faptul nu-i deosebeşte în mod esenţial pe 
cei doi şi nu-i împiedică să emită bazaconii şi în fizică, şi în 
biologie. 

Lectura interviului din Știință şi Tehnică este dificilă. 
Descoperitorul” apei vii” nu ocoleşte cacofoniile, dar faptul nu 
este prea grav, dimpotrivă, îl binedispune pe cititor. Mai rău 
este cu frazele fără noimă, unde acelaşi cititor îngăduitor cu 
prezenţa cacofoniilor se împotmoleşte, cu toată bunăvoința, în 
sintaxa profesorului. Vom cita din nou o frază, de data aceasta 
în întregime: 

Desigur, pornind de la observația dumneavoastră, nu este în 
momentul de față limpede că ideea basmului popular 
corespunde unei realităţi în sensul că Făt Frumos, când a fost 
obligat să caute izvorul apei vieții şi a morții, acolo unde se bat 
munții în capete, reflectă o realitate riguros ştiinţifică 

» 

Subiectul ultimei propoziţii pare să fie Făt-Frumos, astfel încât 
aceasta s-ar citi:” în sensul că Făt-Frumos... Reflectă o realitate 
riguros ştiinţifică”. Rămâne de văzut cine este Făt-Frumos şi, 
mai ales, cum reflectă el realitatea riguros ştiinţifică. Un 
cusurgiu s-ar mai putea întreba şi ce este „realitatea riguros 
ştiinţifică” şi prin ce se deosebeşte ea de „realitatea ştiinţifică”; 
este cea din urmă mai puţin ştiinţifică decât prima? Să existe, 
oare, în concepţia intervievatului'o scară a realităţilor din ce în 
ce mai puţin ştiinţifice, mergând până la realitatea neriguros 
ştiinţifică sau riguros neştiinţifâcă? Pe ce treaptă a acestei scări 
s-ar situa profesorul Mânzatu? 

Nu ne vom zgârci cu citatele şi vom oferi un nou exemplu 
(comentat) de logică mânzatiană: 

Raportul este, de obicei, două părți de apă antagonică şi 
biologică la 988 părti de apă neutrală iar între apa biologică şi 
apa antagonică există un alt raport, de care depind proprietățile 
apei pe care o bem. 

Prima parte a frazei, până la cuvântul” iar”, pare să spună că 
la 988 de părţi de apă neutrală există două părţi de apă 
anatagonică şi două părţi de apă biologică. Cea de-a doua parte 
a frazei determină o altă interpretare a raportului dintre 
cantităţi, anume: la 988 de părţi de apă neutrală există două 
părţi care reprezintă apa antagonică şi apa biologică luate la un 
loc. Intre cele două din urmă ar exista un alt raport 


(nespecifâcat), de care depind proprietăţile apei pe care o bem. 
O întrebare: dacă la 988 de părţi de apă de un fel există 2 părţi 
de ape de alt fel, aşa cum afirmă prof. I. Mânzatu, atunci de ce 
nu a simplificat domnia sa proporţia: 988: 2 = 494:1? în acest 
caz, fraza s-ar rescrie astfel: La o parte de apă antagonică şi de 
apă biologică luate la un loc, există 494 de părţi de apă 
neutrală, iar între apa biologică şi apa antagonică există un alt 
raport, de care depind proprietăţile apei pe care o bem. 

Citatul următor neagă de fapt atât interpretările noastre, cât 
şi afirmaţia anterioară a autorului: 

Vreau să subliniez, în mod deosebit, că izvoarele care ne dau 
apa din diferite surse nu au aceleaşi calități sub aspectul 
raportului dintre cele trei feluri de ape, pe de o parte, şi dintre 
apa antagonică şi biologică pe de altă parte. 

Raportul dintre cele trei feluri de ape ar fi de forma a: b: n şi, 
odată stabilit, el determină în mod univoc şi raportul cantitativ 
dintre primele două ape, care are valoarea a: b. Prin urmare, 
sfârşitul frazei:” şi dintre apa antagonică şi biologică, pe de altă 
parte”, nu are sens. Pentru ca între cele două citate să nu mai 
existe contradicții, din cel de-al doilea trebuie scoasă partea 
subliniată de noi. Este greu de presupus că prof. Mânzatu nu 
înţelege cum se lucrează cu proporţiile; exprimarea imprecisă îl 
acuză fie de neglijenţă” fie de încercarea de a-l încurca pe 
cititor. 

Dacă în paragrafele anterioare am mai căutat circumstanţe 
atenuante pentru prof. Mânzatu atât în faţa publicului, cât şi a 
ştiinţei, iată o afirmaţie pentru care niciun fel de subterfugiu nu 
mai este admis: 

„„apa biologică şi apa antagonică... sunt polimolecule cu 
structură asimetrică şi, ceea ce este şi mai important, ele se 
structurează în duble elice cu atomii de oxigen legaţi pe 
generatoare şi cei de hidrogen pe spirală... Apa biologică are o 
orientare a elicei într-o direcţie, să zicem înainte, în timp ce apa 
antagonică are orientarea elicei în sens invers. 

Ca să înţeleagă modul în care se structurează dubla elice a 
apelor biologică şi antagonică (vie şi moartă) ale prof. Mânzatu, 
îi sugerăm cititorului o experienţă simplă, care necesită un 
recipient din plastic pentru băuturi gazoase căruia i se scoate 
eticheta. Cu ajutorul unui pix („carioca”), se desenează două 
spirale paralele pe partea cilindrică. Se trasează o generatoare a 


cilindrului. În punctele în care aceasta intersectează spiralele se 
pun atomii de oxigen. Fiecărui atom de oxigen (0) trebuie să-i 
revină doi atomi de hidrogen (H). Cu sau fără voie, aceşti atomi 
de H trebuie puşi pe spirală tot pe o 

generatoare, astfel încât mai apar două generatoare, cele ale 
hidrogenului, diametral opuse una alteia şi făcând fiecare ci te 
un arc de 90* cu generatoarea oxigenului. Această construcţie 
respectă proporţia de oxigen şi hidrogen din apă, dar prezintă 
două trăsături: 
a)îl contrazice pe prof. Mânzatu, care susţine că numai oxigenul 
ar fi pe generatoare, hidrogenul fiind” pe spirală” (unde?); b) nu 
respectă condiţia ca hidrogenul să fie legat numai de oxigen, cu 
alte cuvinte, să nu existe doi hidrogeni succesivi pe spirală. 
Ultima obiecţie este gravă şi face imposibilă construcţia în 
spirală aşa cum o înfăţişează prof. Mânzatu. In plus, într-o 
asemenea construcţie nu există o direcţie preferenţială, deci nu 
se poate defini ce este „înainte” sau „înapoi”, din cauza 
simetriei figurii. Nici vorbă de asimetrie în schema prezentată de 
prof. Mânzatu. Pentru a înlătura obiecţia b) privind 
imposibilitatea legăturii -H-H-, şirul de hidrogeni trebuie 


întrerupt de un şir de oxigeni, ceea ce înseamnă introducerea 
unei noi generatoare, diametral opuse generatoarei iniţiale cu 
oxigeni. În acest caz, hidrogenii nu mai sunt legaţi între ei, dar 
formula apei se strică şi avem numărul de oxigeni egal cu 
numărul de hidrogeni, ceea ce este din nou inacceptabil. 
Schema dublu spiralată (spaţial, ca a ADNului, nu în plan, aşa 
cum o înfăţişează prof. Mânzatu) nu poate fi construită nicicum. 

Şi aici, prof. Mânzatu drămuieşte adevărul, lăsând deschisă 
întrebarea dacă în realitate reuşeşte să-l afle. De fapt, dubla 
spirală este „forţată”; profesorul are nevoie de ea pentru 
bazaconiile sale biologice. Privind schema (fig. 2) din Știință şi 
Tehnică, 8/1981, şi pe aceea (demonstrată ca falsă) din La 
Recherche, 44/1974, p. 391, se observă că schema prof. 
Mânzatu este pur şi simplu aceea din La Recherche, cu 
legăturile chimice rotunjite, ca să sugereze spirala. Legătura 
chimică „rotunjită” este un nonsens! ADN-ul are în mod sigur o 
structură de dublă elice. A făcut prof. Mânzatu experimente cu 
„apa biologică” pentru a-i stabili structura elicoidală? în ce fel? 
în comunitatea oamenilor de ştiinţă de la noi din ţară, destul de 
restrânsă ca număr, mijloacele tehnico-experimentale aflate în 
dotare sunt bine cunoscute, astfel încât se poate stabili exact de 
ce fel de posibilităţi dispunea prof. Mânzatu sau unde ar fi avut 
acces pentru efectuarea experimentelor. Acesta şi este motivul 
pentru care spune poveşti cu munţii care se bat în capete, dar 
nu suflă o vorbă despre experimentele pe care le-a făcut, cu 
excepţia examinării picăturilor de apă vie la microscop. Din 
prudenţă (incidenţa brevetului)? Sau, mai degra-' bă, pentru că 
nu are ce relata? 

Cititorul a înţeles desigur dacă (sau cât) trebuie luat în serios 
prof. lon Mânzatu. Tragedia luării sale în serios de către unul sau 
altul dintre cititori (mai ales în domeniul taumaturgiei cu apa vie 
şi cu apa moartă) ar fi limitată la persoanele care se lasă 
impresionate de titlurile, faima, morga şi promisiunile 
profesorului Mânzatu. Cea mai mare tragedie ar fi ca prof. 
Mânzatu să fie luat în serios de autorităţile statului, care să-i dea 
pe mână soarta vreunui institut sau, Doamne fereşte! chiar a 
ştiinţei româneşti. Deocamdată, prof. Mânzatu este” numai” 
directorul general al unui institut care se numeşte „Centrul 
pentru Biotehnologii Bucureşti, S.A”, înfiinţat în 1991 şi provenit 
din Laboratorul de Cercetare pentru Ape Structurate, înfiinţat 


încă din 1983, la doi ani după publicarea bazaconiilor din Ştiinţă 
şi Tehnică Tendinţa generală în anii '80 nu era de a înfiinţa, ci 
de a desfiinţa institute şi laboratoare. Performanţa prof. 
Mânzatu este într-adevăr fantastică, ştiut fiind că absolut orice 
fel de hotărâre în materie de ştiinţă trebuia aprobată de Elena 
Ceauşescu personal. Cum de-o fi convins-o? în 1983, prof. 

Mânzatu era, după propriile-i spuse, la capătul unei perioade 
de represiune (de un an!) „din partea autorităţilor comuniste”, 
aceleaşi autorităţi care, în 1981, îi acordaseră „posibilitatea să 
ajungem pe vârful acestui pisc al cunoaşterii”. Fiind foarte 
ascuţit, piscul nu rabdă prea mult pe nimeni. Inaintea 
„represiunii”, prof. Mânzatu fusese profesor la Universitatea din 
Bucureşti, post pe care „aterizase” din funcţia foarte importantă 
de” şef al comisiei de prognoză” a Consiliului Naţional pentru 
Ştiinţă şi Tehnologie. Acest organism a finanţat multe cercetări 
lipsite de relevanţă ştiinţifică sau chiar aberante (v. Cap. 3). Ca 
şef al prognozei, prof. Mânzatu a avut cimp liber pentru toate 
fanteziile, inclusiv pentru cele proprii, şi ar fi extrem de 
interesant de ştiut care au fost cercetările pe care le-a promovat 
şi sprijinit în mod direct. 

„Reprimarea” l-a găsit aşadar în refugiul de la Universitate, 
tipic pentru cei debarcaţi din funcţii înalte. Motivul acestei 
represiuni a fost participarea sa la ceea ce s-a numit atunci 
„secta meditaţia transcendentală”. Represiunea i-a lovit crunt şi 
pe nedrept pe mulţi intelectuali valoroşi, implicaţi fără voia lor în 
întreaga „afacere”, dar profesorul Mânzatu nu face parte din 
această categorie. Domnia sa a scăpat foarte repede de 
„represiune”. Ghilimelele sunt justificate în ceea ce-l priveşte, 
deoarece a ajuns iarăşi şef (de această dată al unui laborator). 
In reabilitarea sa profesională şi politică, doi factori au jucat un 
rol important: primul a fost un grup de influenţă politică (un 
lobby, ca să spunem aşa) din care nu a lipsit poetul Adrian 
Păunescu, în Flacăra continuind să se publice articole pe teme 
de... lichide cu proprietăţi miraculoase; al doilea factor a fost 
chiar „apa biologică”. Urtul dintre secretele succesului personal 
al prof. Mânzatu este rezonanţa pe care ştie să o provoace 
coardelor arhetipale, acelor sensibilităţi adine înrădăcinate în 
spiritul oamenilor. Nădejdea în leacul universal, în venirea lui 
Făt-Frumos călare pe un cal (alb, desigur) care să aducă plosca 
plină cu apă vie, dorinţa de a dezlega misterele naturii şi ale 


omului, iată ce trezesc în mintea publicului fanteziile pe teme de 
ştiinţă ale prof. Mânzatu. Este ca un fel de transă, căreia cu greu 
i se sustrag cei neobişnuiţi cu analiza critică. Ascultându-l (sau 
vizionându-l), mulţi se întreabă: şi dacă are dreptate? Şi, în 
cazul de faţă, „apa vie” şi-a jucat rolul, mai ales că existau cel 
puţin doi amatori de „tinereţe fără bâtrineţe şi viaţă fără de 
moarte”. S-or fi întrebat şi ei (cei doi): dar dacă are dreptate? 
într-un interviu recent, prof. Mânzatu punea nu numai lipsa 
ridurilor, ci şi alte semne ale tinereţii sale pe seama aceleiaşi 
ape. În acelaşi fel va fi reuşit profesorul să-şi dea şi atunci apă la 
moară. 

De fapt, profesorul Mânzatu este un fel de mag, ori preot al 
unui cult, tocmai pentru că face apel la credinţă, nu la rațiune. 
Examinarea” la rece”, cu criterii stricte, lucide, îi spulberă 
aserţiunile. Un alt mag (de mai mic calibru), ziaristul Alexandru 
Mironov (vezi cap. 1), vorbind” în favor de public”, a afirmat că îl 
preferă la TV pe prof. Mânzatu, care ştie să-şi convingă 
ascultătorii. Cu alte cuvinte, prof. Mânzatu, chiar dacă nu are 
dreptate, are har. 

Fapt este că astăzi, la unsprezece ani de la „mărturisirile 
pentru prima dată în public” analizate aici, profesorul Mânzatu 
conduce o instituţie de cercetare care îi continuă (cel puţin 
parţial) preocupările, vechi deja de două decenii. 

Aflăm opinia prof. Mânzatu despre aceste două decenii din 
raportul Centrului pentru Biotehnologii S.A pe anul 1991, unde 
domnia sa este director general (dispunând de un 

exemplar în limba engleză, vom traduce citatele, textul 


rezultat putând prezenta diferenţe faţă de sursa primară, fapt 
pentru care ne cerem scuze): 

Tot ceea ce am pornit în 1972, împreună cu prietenul meu, 
Gheorghe Lucaci din Timişoara, în căutarea unui adevăr gândit 
de noi, dar încă nedovedit, a început să se contureze în 19833şi 
s-a materializat într-un program de cercetări care ar putea 
însemna totul sau nimic. 

Ca să vezi! în Știință şi Tehnică totul era dat drept sigur, iar 
acum, tocmai când s-a conturat şi s-a materializat, a devenit 
ceva ce ar putea însemna „totul sau nimic”. Când vom afla dacă 
este” totul sau nimic”? Fiindcă profesorului Mânzatu tot îi plac 
atâta poveştile cu Feţi Frumoşi şi munţi care se bat în capete, 
fie-ne permis să invocăm în contextul” programului” basmul cu 
cocoşul roşu şi pe Sfintu-Aşteaptă. Aceasta, deoarece, privind 
lista de lucrări ştiinţifice ale Centrului, se observă o abandonare 
a câtorva dintre „realizările” din 1981, ca şi o schimbare a 
accentului, mai apropiat acum de specificul instituţiei pe care o 
conduce prof. Mânzatu. Regretabilă este în special renunţarea la 
direcţia de cercetare legată de biogravitaţie, abordată şi de dr. 
Octavian Udrişte (vezi cap. 4). După prof. Mânzatu,” apa 
biologică are şi, un rol esenţial în a conferi organismelor vii 
calitatea de a percepe perturbațiile din câmpul gravitațional” în 
lumea ştiinţifică internaţională se manifestă un interes deosebit 
pentru problema detectării undelor gravitaționale. Încercări au 
avut loc încă de acum două decenii, dar fără succes, din cauza 
dificultăţilor extrem de mari legate de înlăturarea influenţei 
diferiților factori perturbatori, de la microseisme la variațiile de 
temperatură. In Italia există un adevărat program legat de 
construirea antenelor gravitaționale, cum se numesc detectorii 
de acest fel. Cea mai mare instalaţie se construieşte într-o grotă 
forată în masivul Gran Sasso, de lângă Aquila. Ne putem 
imagina o colaborare româno-italiană, în care partea română să 
fie reprezentată de un apropiat al prof. Mânzatu, bine 
sensibilizat cu apă vie la perturbațiile cimpului gravitațional. 
Persoana în cauză ar lua astfel locul aparaturii extrem de 
costisitoare sau ar mai scuti din timpul ei de funcţionare în gol. 
La primele semne de perturbare a cimpului gravitațional, 
semnalate de omul nostru, s-ar putea declanşa instalaţiile. În cel 
mai rău caz, sensibilizatul ar putea juca rolul de seismograf la 
Centrul de fizica pămintului, aducând şi aici economii 


substanţiale. 

Dar dezamăgirea cea mai profundă a comunităţii ştiinţifice 
este, desigur, provocată de inexistenţa unui program de 
aprofundare a problemei cimpului fundamental. Păcat, deoarece 
prof. Mânzatu este concurat cu deosebit succes (la public) de 
ingineri sau doctori, ceea ce reprezintă o mare pierdere pentru, 
fizică. 

Faptul că prof. Mânzatu a făcut acum pasiune pentru biologie 
(renunțând, să sperăm, doar temporar, la vechea şi, 
deocamdată, neconsolata sa fizică) reiese foarte elocvent dintr- 
o mică statistică. În raportul citat al CBB figurează patruzeci şi 
una de lucrări ştiinţifice elaborate începând cu anul 1986. 
Profesorul |. Mânzatu este autorul a treizeci şi patru dintre 
acestea, şi nu unul oarecare, ci primul autor. Treizeci şi patru 
din patruzeci şi unu reprezintă aproape optzeci şi trei la sută. 
Admirabil procent! Nicio lucrare din raport nu a fost publicată în 
vreo revistă românească de specialitate, darămite în vreuna 
străină. Trei lucrări au fost trimise la Simpozionul Internaţional 
(pe ce temă?) de la Graz, Austria, 1991, dar, din păcate, cele de 
maxim interes, lucrările” de senzaţie” ale prof. Mânzatu au 
rămas fie sub formă de interviuri, fie sub formă de rapoarte 
nepublicate. 

Nu vom mai insista asupra lucrărilor CBB-SA Nu analiza lor 
este scopul cărţii şi, slavă Domnului, are cine să o facă. Există 
un Minister al învăţămintului şi Ştiinţei, cu un Departament al 
Ştiinţei, care la rindul său are o Direcţie Generală, care dă banii 
pentru cercetări la CBB-SA Faptul că dr. Manolescu M. Nicolae 
este concomitent director general al Direcţiei Generale din 
Departamentul din Ministerul care dă paralele şi totodată 
director al secţiei de cercetări fundamentale la CBB-SA (care 
primeşte paralele) este absolut intimplător, mai ales în perioada 
de tranziţie şi de nebăgare de seamă în care ne aflăm. 

Fosta activitate în CNŞT a prof. Mânzatu i-a dat acestuia 
posibilitatea să observe (fie şi de la distanţă) operaţia numită 
rocadă sau” omul potrivit la locul potrivit”. La un moment dat, la 
CNŞT era o situaţie complet anormală, la fel ca în apa lui 
Deriaghin- Mânzatu. Pe atunci, omul nepotrivit era acad. loan 
Ursu, preşedintele CNŞT, iar aceasta deoarece vicepreşedintă 
era  Tovarăşa. Rocada a permis reechilibrarea situaţiei: 
vicepieşedinta a devenit preşedinte, iar preşedintele, prim- 


vicepreşedinte. 

Spre deosebire de alte analogii din această carte, analogia 
CBB-SA-  CNŞT nu e tocmai forţată, prof. Mânzatu avind 
temeiuri sa se teamă de manoleşti chiar când vin cu bugetul, 
deoarece guvernele trec, dar titlurile rămin, iar” curricumulul” 
(curriculum + cumul) dr. Manolescu M. Nicolae este categoric 
mai impresionant decât acela al prof. Mânzatu (imposibil de 
găsit). În acest” curricumul” (vezi lucrărilesimpozionului „Studiul 
legăturilor cauzale între unele îmbolnăviri umane şi gradul de 
poluare al alimentelor” 

— SE Agriş, Bucureşti 1992), dr. Manolescu scrie: 

în final, doresc să remarc, cu toată modestia şi 
condescendenţa față de oricine ar citi prezentele rânduri, că în 
anul 1981 a fost acordat Premiul Nobelpentru fotografierea cu 
ajutorul tehnicilor de microscopie electronică Scanning a 
fenomenului de ’ 'citotoxicita- te” între o celulă canceroasă şi 
limfocitul tip "T” al gazdei, suedezului Laennert Nilsson, care a 
prezentat un fotomontaj de cea mai mare importanță pentru 
medicină şi biologie în anul 1981. Dar, în perioada 1978-1980, 
eu am pus la punct această tehnologie în cadrul Institutului 
“Pasteur” din Bucureşti, pe care am publicat-o în diferite ocazii: 
Internai Medicine. Nr. 3/1978, pag. 305, şi Internai Medicine. Nr. 
3/1983, pag. 245, predată la publicat în 14IX1981, cu 
fotomontaj. Datorită faptului că eram unul dintre cei care erau 
considerați ca oameni de ştiinţă potențiali, la acordarea 
Premiului Nobel pentru România, conducerea din acea perioadă, 
din motive încă necunoscute public, nu a acceptat să se facă 
demersuri oficiale pentru a putea concura cu şansă din partea 
țării noastre, la primirea acestei prestigioase recunoaşteri 
internaționale, eu având cel putin aceleaşi drepturi la Premiul 
Nobel cu suedezul L. Nilsson (detalii în cartea lui Carol Roman - 
Editura Politică, 1983 - Există un secret al celebrității?). 

Este de presupus că'şi prof. Mânzatu a citit „curricumulul” şi 
că în timpul lecturii s-au revărsat asupra sa modestia şi mai ales 
condescendenţa dr. Manolescu, destinate, aşa cum o declară, 
oricui ar citi rindurile respective. Dacă în ceea ce priveşte 
modestia, dr. Manolescu a întâlnit la şeful său ierarhic din CBB- 
SA (căruia, nu-i aşa? îi este el însuşi şef ierarhic la MÂŞ) un 
suflet geamăn, posedând amintita calitate în acjaşi cantitate, dr. 
Manolescu dă greş la capitolul condescendenţă. Cititorul 


rândurilor de faţă va înţelege repede din ce cauză. Deşi nu a 
ridicat niciodată pretenţii la premiul Nobel (nici pentru fizică, nici 
pentru chimie, nici pentru medicină, nici pentru literatură), dacă 
una, una singură dintre afirmaţiile prof. Mânzatu se adevereşte, 
indiferent care ar fi aceea, domnia sa va obţine simultan toate 
cele patru premii, dr. Manolescu rămânând numai cu nostalgia 
unuia de mult atribuit. Va trebui prin urmare să se resemneze 
cu celebrul cântecel din Bărbieru/ în care se face aluzie la 
pacienţii dr. Barbaro (scuzaţi, Bartolo). Una este să pretinzi şi să 
nu obţii, alta e să nici nu te gândeşti la aşa ceva, dar să te 
întâlneşti chiar la tine acasă cu un membru marcant al 
comitetului Nobel (deocamdată unul singur- prof. Larsen -, dar 
precis vor mai veni şi alţii după apa vie, că tot e prohibiţie în 
Suedia). 

In caz de secetă prelungită, se va merge la prof. Mânzatu 
până şi pentru apa... neutrală, că şi ea e bună, şi la nevoie 
oricine va obţine un clondir. Nu ştim dacă prof. Mânzatu cintă, 
dar ni-l imaginăm în rolul celebrului Dulcamara, cel din Elixirul 
Totul e să ai sticluţa cu tine, să nu te temi de notele înalte şi să 
crezi cu tărie că va fi din ce în ce mai bine... 

Capitolul 3 

Bazaconii inginereşti: 

Rulmenţii şi teoria relativităţii 

Domnii, mugşteriii, îşi ziceau „maestre”. 

Câte cinci) i zece de-astfel de pedeştri, 

Adunați la poartă, toji erau maeştri. 

Tudor Arghezi 

Autorul mottoului avea o întrebare: Bine, bine, maşină ţi-ai 
luat, dar unde-i neam- ţu'? Neamţu' era mecanicul, tehnicianul 
sau inginerul (de preferinţă neamţ), cel ce făcea maşina (de 
import) să meargă. De atunci am progresat şi avem şi noi 
nemţii, adică inginerii noştri, care, după cum vom vedea, produc 
nu numai maşini, ci şi teorii cu caracter universal. 

Istoria ştiinţei ne oferă câteva exemple de ingineri-autori de 
teorii care au jucat un rol determinant în fizică. Albert Einstein a 
absolvit Politehnica din Ztirich şi a lucrat la Biroul elveţian de 
patente. Putem spune că a fost inginer. Tot inginer a fost şi 
compatriotul nostru, Alexandru Proca, cel mai mare fizician 
teoretician român şi unul dintre marii oameni de ştiinţă ale cărui 
lucrări au revenit în actualitate o dată cu încercările de unificare 


a interacțiunilor fundamentale din natură. Şi fondatorii Gazetei; 
matematice de la noi din ţară tot ingineri au fost. Revista lor a 
jucat un rol extrem de important în răspândirea culturii 
matematice în rândurile tineretului. Nu avem prin urmare 
prejudecăţi în privinţa inginerilor. Să remarcăm totuşi că, atunci 
când abordează ştiinţele aşa-zise pure, inginerul îşi părăseşte 
meseria şi trebuie să adopte metodele şi instrumentele de lucru 
specifice domeniului respectiv. În zilele noastre, nu mai este 
posibil să se formuleze un principiu fundamental al ştiinţei prin 
contemplarea unui proces tehnologic, aşa cum s-a intâmplat în 
secolul trecut, când unul dintre inginerii care au prefigurat 
primul principiu al termodinamicii a pornit de la observaţia că 
tevile de tun se încing la strunjire. Chiar cei trei autori ai 
primului principiu al termodinamicii, R. Mayer (medic pe un vas, 
1814-1887), J.P. Joule (fizician amator, 1818-1889) şi H.L.F. Von 
Helmholtz (fizician şi fiziolog, 1821-1894), deşi au abordat 
teoretic problema conservării şi transformării energiei, au fost 
influenţaţi direct de cuceririle tehnice ale epocii, în special de 
maşinile cu aburi: locomotiva şi motorul de vapor. Această 
relaţie dintre ştiinţă şi tehnică, în care tehnica era precursoarea 
şi inspiratoarea ştiinţei, era tipică până la jumătatea secolului 
trecut. Încă de pe atunci se întrezărea însă forţa superioară de 
penetraţie a ştiinţei. Nu trebuie uitat că principiul al doilea al 
termodinamicii, enunțat în forma sa primară de Sadi Camot 
(1796-1832) încă din primul sfert al secolului trecut, stabilea o 
limită superioară a randamentului maşinilor termice. Cercetările 
pentru mărirea randamentului căpătau astfel un reper privind 
fezabilitatea  principială a proiectelor. Ştiinţa a devenit 
dominantă faţă de industrie de circa un secol. În ţările avansate, 
ramuri întregi ale industriei sunt tributare direct şi aproape 
imediat progresului ştiinţific, motorul tandemului ştiinţă- 
industrie fiind ştiinţa fundamentală. Din acest motiv, este clar 
că, atunci când cercetări actuale, consacrate de pildă 
funcţionării reţelelor de înaltă tensiune, acumulatoarelor cu 
plumb sau procedeelor de tăiere a metalelor se încheie cu 
reformularea unor principii, legi sau ecuaţii fundamentale ale 
fizicii, autorii comit erori fundamentale. 

Vom încerca să demontăm mecanismul greşelilor exemplare 
dintr-o lucrare, intitulată „Epuizarea potenţialului energetic 
implicat într-un proces tehnologic industrial - factor esenţial în 


prevenirea poluării”, publicată în revista Energetica, nr. 11 - 
12 /1979. Lista autorilor ocupă câteva rânduri bune: ing. Alex. 
Forje, dr. Ing. M.G.Pop, ing. |. Bogdan, fiz. V. Stratulat de la 
ICEMENERG, conf. Dr. Matern. C.L Simionescu, prof. Dr. G. 
Munteanu, conf. Dr. Fiz. |. Inţa, şef lucr. Ing. R. lovănaş, filosof E. 
Teacă, chim. B. Bednar de la Univ. Braşov, asist. Ing. M. Chindea 
de la I.P. Bucureşti şi ing. D. Stănculescu de la ISPE. După cum 
se vede, un adevărat grup multidisciplinar, alcătuit din 
douăsprezece persoane de profesii diferite care, cel puţin în 
principiu, ar fi avut posibilitatea să realizeze un studiu 
cuprinzător al fenomenelor care au loc în reţele, acumulatori şi 
maşini de tăiat metale. S-ar putea reproşa colectivului lipsa unui 
preot, dar, cum „Epuizarea potenţialului” esteo lucrare 
prerevoluţionară... în schimb, de neiertat rămine absenţa unui 
specialist în limba română, care ar fi limitat stângăciile din 
articol la cele de limbaj ştiinţific. 

Lucrarea porneşte de la un concept: 

Indiferent cum actionati în conceperea, realizarea şi 
exploatarea unui proces tehnologic industrial, opriți risipa de 
energie şi poluarea va înceta să mai fie o problemă 

Secretul luptei cu poluarea constă deci în mărirea 
randamentului energetic al unui proces. Aşa să fie? Toată lumea 
ştie că, pentru sporirea randamentului motoarelor cu benzină, 
se introduc în combustibil chimicale poluante. Creşterea 
randamentului energetic este însoţită astfel de o poluare 
periculoasă -(cu compuşi organici de plumb). Şi nu este singurul 
exemplu. 

Mai departe aflăm: 

în lumina celor de mai sus, criza energiei se poate asimila, de 
fapt, cu o criză a cunoaşterii şi a înţelegerii mecanismului 
energiei, al proceselor care ne înconjură şi din care facem parte. 

Ce noroc, totuşi, pentru societatea noastră că acest articol 
contribuie la „înţelegerea mecanismului” şi mai ales” al 
proceselor ce ne înconjură”. 

Pentru a-şi demonstra conceptul, autorii prezintă” trei 
experienţe care vorbesc de la sine”. 

„Experimentul nr. 1” are următoarea notă de subsol: 

Atât partea experimentală, cât şi suportul teoretic au fost 
preluate, verificate şi avizate în cadrul unei teme de cercetare 
ştiinţifică realizată la Universitatea din Braşov, făcând obiectul 


unui contract de cercetare ştiinţifică finanțat de CNST. 

Amănuntul are importanţa lui: responsabilitatea pentru nivelul 
cercetării incumbă atât autorilor, cât şi finanţatorilor. 

În ce constă însă experimentul? După cum se ştie, în 
literatura de specialitate există formule care permit calcularea 
parametrilor liniilor de înaltă tensiune. Autorii au folosit astfel de 
formule şi, comparindu-le cu măsurătorile efectuate direct pe 
reţea sau în laborator, au găsit deosebiri sistematice între 
calculele teoretice şi măsurători. Parametrii măsuraţi sunt mai 
mari decât cei calculaţi, iar diferenţa creşte o dată cu tensiunea. 
Autorii exclud posibilitatea unor erori, dar nu oferă suficiente 
amănunte pentru a verifica acurateţea calculelor. După cum 
vom vedea imediat, în cadrul „experimentului nr. 2” se comit 
greşeli elementare de calcul, astfel încât suspiciunile sunt pe 
deplin justificate. 

Admiţind însă, o dată cu autorii, că discrepanţele sunt reale, 
să le urmărim mai departe discursul. Cum inflexibilele formule 
inginereşti de calcul au fost deduse din ecuaţiile lui Maxwell 
(ecuaţiile fundamentale ale electromagnetismului), autorii noştri 
hotărăsc că ecuaţiile cu pricina trebuie revizuite. Pe liniile de 
tensiune, afirmă ei, are loc un fenomen nou, enuntat astfel: 

Masa conductorului electric se comportă ca o mărime de 
cuplaj intrinsec, care variază o dată cu câmpurile sub a căror 
interactie este supusă 

Variația masei conductorului o dată cu câmpurile (deci cu 
tensiunea la care este încărcată reţeaua) ar fi una dintre cele 
mai mari descoperiri ale fizicii. 

Până acum, ştiinţa cunoaşte variabilitatea masei unui corp 
numai în funcţie de viteză, în cadrul teoriei relativităţii restrinse 
a lui Einstein. Această variaţie se manifestă la viteze foarte 
mari, comparabile cu viteza luminii. Un corp care se deplasează 
cu 100000 km/s (a treia parte din viteza luminii) are masa cu 
numai şase procente mai mare decât în starea de repaus. 
Experimentele foarte precise efectuate pentru determinarea 
masei particulelor elementare ar fi stabilit de mult eventuala 
variaţie a masei acestora în funcţie de prezenţa câmpurilor 
externe (sau „străine”, cum impropriu se exprimă autorii 
articolului). 

Există şi Cazuri în care masa particulelor se „modifică” 
datorită unui câmp, de pildă în aşa-numita problemă a n corpuri 


legate prin interacțiuni. Vom vedea că această modificare este 
aparentă, şi nu reală. Descrierea sistemelor cu n particule 
identice este foarte complicată din punct de vedere matematic, 
dar, în acelaşi timp, foarte importantă, deoarece multe sisteme 
fizice sunt formate dintr-un anumit număr de astfel de particule, 
în şcoală se studiază modelul gazului ideal, alcătuit dintr-un 
număr foarte mare de molecule ale căror interacțiuni se 
neglijează. Metoda prin care se obţin mărimile fizice importante 
ale gazului (presiunea ca funcţie de temperatură şi densitate) 
este calcularea valorilor medii folosind principiile statisticii şi 
ţinând seamă de legile mecanicii. 

O astfel de metodă nu se poate aplica unor sisteme cu ceva 
mai puţine particule, cum ar fi nucleele atomice - care au un 
număr de masă >4 = Z + N mai mic decât 300 (unde Z = 
numărul de protoni, iar N = numărul de neutroni) - sau 
electronii unui atom, care depăşesc cu puţin numărul de 100 
pentru atomii de la sfârşitul tabelului periodic. (A se compara 
aceste cifre cu numărul de molecule dintr-un litru de gaz aflat în 
condiţii normale, număr care are nu mai puţin de douăzeci şi 
două de zerouri!) Pentru studierea teoretică a necleonilor din 
nuclee (protonii şi neutronii sunt denumiți global necleoni), 
oamenii de ştiinţă au elaborat mai multe metode, dintre care 
cea mai simplă şi mai ingenioasă este metoda câmpului 
selfconsistent. Ceea ce se urmăreşte totdeauna în faza 
incipientă a unui astfel de studiu este descrierea mişcării 
individuale a unei particule. Deoarece particulele sunt identice, 
cunoaşterea mişcării uneia (oricare) dintre ele aduce informaţii 
preţioase despre întregul sistem. Pe baza acestei descrieri 
(„unipar- ticulă”) se poate trece ulterior la lucruri mai 
complicate. Ideea este înlocuirea ansamblului celor n particule 
printr-un câmp în care se mişcă o singură particulă. Acest cimp 
trebuie să producă acelaşi efect ca suma tuturor interacțiunilor 
dintre particula considerată şi restul particulelor din sistem. 
Atunci când interacţiunile sunt puternice (ca în cazul nucleului), 
masa particulei se  „ajustează” până ce rezultatele 
experimentale sunt bine reproduse. Masa astfel modificată, 
numită masa efectivă, are rolul de a modela împreună cu cimpul 
selfconsistent efectul însumării tuturor interacțiunilor dintre 
particule. Este însă clar că nu o astfel de „modificare” a masei 
au în vedere autorii din Energetica. 


După cum se ştie, masa unui nucleu nu este egală cu suma 
maselor nucleonilor componenti, diferenţa dintre cele două 
mase, denumită „defect de masă”, regăsindu-se sub formă de 
energie de legătură. Această energie de legătură se poate 
parţial elibera prin fisiunea nucleelor grele şi reprezintă sursa de 
energie din reactoarele nucleare. Este la fel de clar că autorii nu 
au în vedere niciun astfel de efect sau defect (cum zicea 
Polonius despre nebunia lui Hamlet). > 

Cele descrise mai sus au loc la scara particulelor elementare. 
Într-un nucleu, distanţele dintre nucleoni sunt de ordinul 
fracţiunilor de fermi (1 fermi = IO'13 cm), iar la această distanţă 
predomină interacţiunile tari. Ele sunt atât de intense, încât 
niciun fel de câmp exterior uzual nu poate modifica starea 
particulelor din nucleu, deci nici masa lor efectivă sau reală. 

Este uşor de văzut că valorile câmpului electromagnetic de pe 
reţea, aflată la o tensiune de câteva sute de mii de volţi, nu pot 
produce modificări nici în structura cristalină a metalului 
conductorilor, nici la scara atomică, darămite la scara nucleară, 
singura la care ar putea surveni modificarea masei. O apreciere 
cantitativă cu privire la influenţa câmpului stă la îndemâna 
oricărui fizician şi poate fi făcută” pe degete”. Autorii din 
Energetica nu se ostenesc să facă însă vreo estimare de acest 
fel. „lpoteza” lor de bază nu este nici argumentată, nici 
argumentabilă. Mai mult, autorii nu s-au gândit nici la 
consecinţele fizice macroscopice directe ale pretinsei modificări 
a masei în funcţie de dmpuri, cum ar fi schimbarea greutăţii 
conductorilor o dată cu modificarea intensității timpurilor (deci o 
dată cu schimbarea tensiunii pe reţea). Evident, un asemenea 
efect nu se constată.’ 

Autorii bat câmpii şi în materie de câmpuri şi particule. lată o 
mostră: 

Este de remarcat faptul că experiențele din ultimii ani, din 
fizica particulelor elementare şi a energiilor înalte, au condus şi 
la posibilitatea considerării în general a materiei ca fiind 
constituită numai din câmp. Este vorba de un câmp care la 
rândul său se poate structura sub formă „discretă” (numită şi 
stare de substanță), respectiv sub formă „difuză” (numită în 
accepțiunea obişnuită stare de câmp). Câmpul în stare discretă 
s-ar manifesta corpuscular, iar cel în stare difuză s-ar manifesta 
ondulatoriu. 


O primă întrebare ar fi de ce au nevoie autorii să redefinească 
noţiunile fundamentale din fizică, din moment ce nu folosesc 
nicio clipă noile „definiţii'. Ce înseamnă oare” câmp în stare 
discretă”? Dar” în stare difuză”? Se ştie că trei câmpuri: slab, 
electromagnetic şi tare sunt cuantificate (deci discrete). Primele 
două câmpuri au fost unificate în ceea ce se numeşte câmpul 
electroslab. Cuantele acestui câmp, prezise la sfârşitul anilor 
'60, au fost descoperite între timp. Încercări de cuantificare a 
gravitaţiei s-au făcut, dar gravitonul (cuanta câmpului 
gravitațional) nu a fost descoperit. In această perspectivă, 
definiţia autorilor nu stă în picioare. Jocul dintre "discret” şi” 
difuz” este o reprezentare naivă despre particule şi câmpuri. 
Cititorii pot găsi definiţii corecte în mai multe cărţi, dintre care 
remarcăm Cursul de fizică de la Berkeley şi Lecţii/e lui Feynman. 
Definiţiile noţiunilor fundamentale date în aceste cărţi rămân Li 
picioare. (Concepţia actuală despre particule şi câmpuri derivă 
dintr-o lucrare a lui E.P. Wigner din 1934!) Restructurările se 
petrec pe alte planuri, la o altă scară de energii (mai mari), 
lăsând neschimbate concepţiile de bază de la energii mai mici. 

Transformarea masei în „constantă de cuplaj” este altă 
poveste cu cin tec. Pentru a-i descifra melodia vom face apel la 
câteva cunoştinţe de clasa a IX-a şi a X-a. Atunci când învaţă 
despre legea atracției universale a lui Newton, copiii află că 
forţa de atracţie gravitaţională dintre două corpuri punctiforme 
este proporţională cu produsul maselor şi invers proporţională 
cu pătratul distanţei dintre ele. Factorul de proporţionalitate 
este constanta atracției universale şi are o semnificaţie simplă. 
Ea este numeric egală cu forţa gravitaţională care se exercită 
între două mase punctiforme de câte un kilogram fiecare, 
depărtate una de alta la un metru distanţă. Valoarea acestei 
constante universale dă ordinul de mărime al interacţiei 
respective. 

La un an după ce învaţă despre interacţiunea gravitaţională, 
copiii află despre interacţiunea electromagnetică, prezentată 
sub forma legii lui Coulomb, care are o structură asemănătoare 
cu legea lui Newton. Forţa electrostatică (de atracţie sau de 
respingere) dintre două sarcini electrice punctiforme este direct 
proporţională cu produsul sarcinilor şi invers proporţională cu 
pătratul distanţei dintre ele. 

Şi aici, constanta de proporţionalitate are o interpretare 


simplă. Constanta este egală numeric cu valoarea forţei 
electrostatice care se exercită între două sarcini punctiforme 
egale cu unitatea, depărtate una de alta la un metru distanţă. 
Cele două constante, cea gravitaţională Şi cea 
electromagnetică, sunt purtătoarele ordinului de mărime al 
forţelor care se exercită între mase şi, respectiv, între sarcini. 
Fiecare dintre ele este componenta principală a unei alte 
mărimi, care se numeşte constantă de cuplaj, o mărime adimen- 
sională, în compoziţia căreia intră masa, respectiv sarcina 
particulei care interacționează. Astfel, pentru doi protoni vor 
exista ambele constante de cuplaj, cea gravitaţională fiind cu 
peste treizeci de ordine de mărime mai mică decât cea 
electromagnetică. Analog se definesc şi constantele de cuplaj 
pentru celelalte două interacțiuni fundamentale din natură 
(interacţiunea slabă şi interacţiunea tare), responsabile pentru 
fenomene ca dezintegrarea beta (emisia de electroni şi neutrini 
din nucleu) şi, respectiv, pentru reacţiile nucleare şi stabilitatea 
nucleelor. 

Toate aceste noţiuni se referă strict la particulele elementare, 
iar masele care intră în formulele constantelor de cuplaj sunt 
masele de repaus ale particulelor. Ele sunt totodată constante 
universale: masa electronului, protonului etc. Apare prin urmare 
straniu considerentul autorilor potrivit căruia” masa 
conductorului se comportă ca o mărime de cuplaj intrinsec”. 

Lucrurile nu se opresc aici. Autorii articolului din Energetica 
atacă şi rezolvă (în felul lor) una dintre cele mai dificile 
probleme ale ştiinţelor naturii. Pentru a înţelege despre ce este 
vorba, după tipicul celorlalte capitole ale cărţii, vom face o 
incursiune în istoria fizicii. 

Una dintre caracteristicile generale ale dezvoltării ştiinţei este 
tendinţa unificatoare, înconjurați de o natură extrem de diversă, 
de fenomene aparent fără legătură între ele, oamenii au 
încercat din cele mai vechi timpuri să găsească elementele şi 
cauzele comune care le generează. Nu este vorba numai de o 
trăsătură psihologică, de ceea ce se numeşte „economia de 
gândire”, sau de reducționism, d de un curs general către care 
sunt canalizate firesc toate cercetările experimentale şi 
teoretice. Un exemplu grăitor îl constituie electromagnetismul, 
teoria care reuneşte fenomenele electrice, magnetice şi optice. 
Primele fenomene electrice au fost cunoscute încă în Grecia 


antică, cuvântul e/ektron însemnând 'chihlimbar', răşina fosilă 
care se electrizează prin frecare. Pe cu totul alt meridian, în 
China, înainte de secolul al Vl-lea fusese descoperită 
proprietatea fragmentelor de minereu de fier (magnetită) de a 
se orienta totdeauna după aceeaşi direcţie, ceea ce a permis 
mai apoi construirea busolei folosite în navigaţie. Nimic nu lăsa 
să se întrevadă atunci originea comună a celor două fenomene. 
In secolul trecut, experimentele lui Michael Faraday au permis 
stabilirea legăturii dintre câmpurile electric şi magnetic, 
reflectată şi prin legea care îi poartă numele (studiată la 
capitolul despre inducţie din manualul de fizică de clasa a X-a). 
Variația unuia dintre câmpuri are ca efect apariţia celuilalt. 
James Clerk Maxwell (1831-1879) a desăvârşit opera de 
unificare, demonstrând cu ajutorul ecuaţiilor care îi poartă 
numele că fenomenele optice sunt tot de natură 
electromagnetică. Se realiza astfel un progres imens în 
înţelegerea naturii şi se deschidea o nouă perspectivă pentru 
aplicaţii. Conform ecuaţiilor lui Maxwell, câmpul electromagnetic 
variabil se propagă în spaţiu cu viteza luminii, sub formă de 
unde, fapt dovedit experimental în 1888 de Heinrich Hertz. 
Astăzi, la peste o sută de ani de la aceste descoperiri, teoria 
electromagnetică a lui Maxwell este încă productivă ştiinţific, iar 
seria de aplicaţii practice este departe de a fi epuizată. Nu 
există aşadar niciun fel de motive pentru a fi pusă la îndoială 
sau „completată”. 

Secolul nostru a cunoscut o nouă unificare de interacțiuni. Am 
amintit mai înainte de existenţa a patru interacțiuni 
fundamentale în natură: gravitaţională, electromagnetică, slabă 
şi tare, foarte diferite între ele în ceea ce priveşte intensitatea 
(ordinul de mărime), raza de acţiune şi forma. Între cele două 
războaie mondiale, Albert Einstein a încercat unificarea teoretică 
a primelor două interacțiuni, dar fără succes.” Visul lui Einstein” 
- unificarea tuturor forţelor din natură - a rămas însă o piatră de 
încercare pentru toţi marii fizicieni din ultimele decenii. Un 
progres însemnat către realizarea acestui program de unificare 
s-a marcat în deceniile al şaptelea şi al optulea ale secolului 
nostru, când, în urma lucrărilor datorate în primul rând 
fizicienilor americani Steven Weimberg şi Sheldon Glashow şi 
fizicianului pakistanez Abdus Salam (laureați ai premiului Nobel 
pentru fizică în anul 1979), s-a reuşit descrierea unificată a 


interacțiunilor electromagnetică şi slabă. Noul câmp unificat, 
numit câmpul electroslab, ar fi avut ca purtători nişte particule, 
aşa-numiţii bosoni grei: W plus, W minus şi Z zero. Această 
previziune teoretică a fost confirmată în mod strălucit la Centrul 
European de Cercetări Nucleare (CERN) de la Geneva cu ajutorul 
ciocnirilor proton-antiproton la. Energii înalte (de ordinul sutelor 
de GeV). 

Paşi importanţi s-au făcut şi către unificarea” noii’ interacțiuni 
electroslabe cu interacţiunea tare. Pentru verificarea ipotezelor 
de bază ale acestei noi unificări (penultima) se experimentează 
în marile laboratoare ale lumii şi se construiesc noi 
acceleratoare, din ce în ce mai puternice. Ideea fundamentală a 
unificării este că, la energii foarte mari, principial inaccesibile în 
laboratoare, toate cele patru interacțiuni fundamentale din 
natură se manifestă împreună, ca o singură interacţiune. O 
astfel de energie ar fi fost atinsă numai în timpul Marii Explozii, 
evenimentul care, conform concepţiei actuale, ar fi generat 
universul în care trăim. Marea Explozie (Big Bang) ar fi avut loc 
cu circa cincisprezece miliarde de ani în urmă, provocând 
expansiunea universală a materiei. Pe măsura dilatării şi răcirii 
concomitente a materiei, din interacţiunea unificată s-au 
decuplat pe rând toate cele patru interacțiuni cunoscute astăzi. 
Unificarea forţelor fundamentale din natură trebuie să refacă 
acum (teoretic şi, în măsura posibilităţilor, experimental) 
drumul, dar în sens invers. Experimentatorii obligă particulele 
elementare să se ciocnească la energii din ce în ce mai mari, 
până la atingerea acelor condiţii energetice la care s-a produs în 
trecut separarea interacțiunilor. Deoarece energiile Marii 
Explozii nu pot fi atinse în laborator, oamenii de ştiinţă caută (şi 
găsesc) în natură urmele evenimentelor trecutului, prin care se 
manifestă în prezent fenomenul produs cândva. Pe arborele cu 
patru ramuri, fiecare reprezentând câte o interacţiune, fizica a 
reuşit să atingă deci prima reunire (pornind de la vârf), dintre 
ramura electromagnetică şi cea slabă. Fizica s-ar afla acum pe 
ramura comună electroslabă, deplasându-se spre cea de-a doua 
inserare, aceea a ramurii tari. Cel de-al treilea punct de 
inserare, corespunzător ramurii gravitaționale şi intrării pe 
trunchi, nu se întrezăreşte încă. 

Tabloul se poate compara şi cu o cursă cu barca fizicii pe un 
fluviu al energiei. Izvorul fluviului ar fi interacțiunea 


electromagnetică. Primul afluent ar fi interacţiunea slabă. 
Punctul de confluență (primul ca ordine) ar reprezenta 
unificarea electroslabă, după care fluviul, cu debitul mărit de 
această contribuţie, s-ar numi electroslab. Parcurgând o nouă 
diferenţă de nivel şi crescând treptat în energie, fluviul ar primi 
la un moment dat afluentul numit interacţiunea tare, devenind 
fluviul electronuclear şi marcând astfel a doua unificare. Mult 
mai departe, fluviul electronuclear ar primi ultimul afluent, pe 
cel al interacțiunii gravitaționale. Superfluviul care ar conţine 
acum toate interacţiunile ar fi un adevărat şuvoi unificat, având 
energia maximă, egală cu aceea a actului creaţiei. 

Goana după unificarea interacțiunilor fundamentale din 
natură este o supercursă nautică în care sunt angajaţi cei mai 
mari oameni de ştiinţă, cele mai mari laboratoare din lume, 
fonduri şi speranţe uriaşe. Este o realizare pentru mileniul 
următor. Să nu uităm că, în călătoria sa pe fluviu, fizica a 
depăşit numai primul punct de confluență. Cel de-al doilea se 
află deja în faţa ochilor, dar planul de trecere nu este încă pus la 
punct... Gravitaţia mai aşteaptă încă, imaculată, undeva dincolo 
de orizont. 

lată însă că în revista Energetica, acum mai bine de 
doisprezece ani, doisprezece autori români pretindeau a fi 
cuplat interacţiunea gravitaţională cu toate celelalte câmpuri. 
Negru pe alb: 

Vom postula că, pe lângă interacţiunile de un anumit tip, între 
o pereche de mase sau sisteme există interacţii între toate 
formele de câmp legate de masele sau sistemele respective. 
Mărimile de cuplaj de acest tip le vom denumi mărimi reciproce 
de cuplaj. În acest fel se ajunge la o specificare a mărimii M 
(masă), care conține mărimi de cuplaj intrinsec... mărimi de 
cuplaj obişnuit (gravific-gravific, electromagnetic-electromagne- 
tic...) şi mărimi de cuplaj încrucişate de ordinul întâi (gravific- 
electromagnetic, gravific-mezonic, gravific-neutrinic...)... 

Potrivit acestei afirmaţii,” visul lui Einstein” ar fi fost înfăptuit 
încă din 1979; şi, în timp ce toată fizica mondială vâslea din 
răsputeri între primii doi afluenţi, duzina de autori români plonja 
direct în cursul final al fluviului, câştigând detaşat cea mai mare 
cursă a ştiinţei. Este însă posibil ca autorii să nu fi realizat toate 
implicaţiile lucrării lor şi să nu ştie nici acum că o rezolvare 
completă a problemei unificării merită pe deplin premiul Nobel. 


Mai rămâne, desigur, ca autorii, prea mulţi la număr, să-şi 
desemneze trei reprezentanţi, acesta fiind numărul maxim de 
laureați Nobel pe an şi domeniu, în continuare, în lucrare stă 
scris: 

Aşa, de exemplu, lumea fenomenelor cuantice pare cu 
siguranță a nu fi un sistem finit din punct de vedere energetic, 
structuratfuncțional (deci închis), în care să se descrie un 
fenomen fizic. El poate fi însă descris complet printr-un şir de 
numere întregi (numere cuantice)... 

Cu toate că în citat plouă cu ambiguităţi (” pare cu 
siguranţă”), vom încerca totuşi, prin studiu pe text, să stabilim 
ce vor autorii să spună. lată câteva afirmaţii: 

a)” Lumea fenomenelor cuantice nu este (sau nu pare să fie) 
un sistem finit din punct de vedere energetic”, deci este (sau 
pare să fie) un sistem infinit din punct de vedere energetic. Să 
vrea autorii să afirme că în natură energiile sunt (sau par să fie) 
infinite? Aici” pare cu siguranţă” că pătrundem în domeniul 
filosofiei, deşi, conform ideilor unificării, discutate mai înainte, 
energia maximă posibilă în natură ar fi de 1019Gev. 

b)Un” sistem structurat funcţional” este închis. De data 
aceasta, afirmaţia este categorică, dar nu rezultă ce înseamnă 
„sistem structurat funcţiona!” şi nici cum este el închis. Să fie 
vorba de un sistem închis în sens termodinamic? (Vezi definiţia 
în manualul de Fizică de clasa a X-a.) Să nu neglijăm însă faptul 
că sistemul este “structurat funcţio- 


na 


nai”, deci “închiderea” poate fi înţeleasă în sens matematic. 
Dar, aşa cum se poate vedea din citat, nu avem de-a face cu un 
sistem închis. 

c) ”... un fenomen fizic... Poate fi însă descris complet printr- 
un şir de numere întregi (num'erele cuantice)”. Aici autorii fac 
mai întâi o confuzie. Numerele cuantice caracterizează starea 
unui sistem cuantic. Fenomenu/ fizic (cuantic) constă în 
schimbarea stării sistemului, în trecerea lui dintr-o stare iniţială 
într-una finală (sau în mai multe). Caracterizarea completă a 
fenomenului se poate face indicând pe lângă numerele cuantice 
ale stărilor iniţială şi finală şi probabilitățile trecerii din prima 
stare în fiecare dintre: ; ările finale posibile. 

Să mai remarcăm şi faptul că sistemele cuantice sunt descrise 
nu numai de numere cuantice întregi. Electronul, protonul, 
neutronul au numărul cuantic de spin egal cu 1/2, nucleele 
atomice impare au momentul cinetic total semiîntreg etc. Să nu 


fi ştiut oare autorii aşa ceva? Să nu fi auzit de cuarci 
(componenţii nucleonilor), care au şi ei numere cuantice 
fracţionare? 

Dar această omisiune” pare cu siguranţă a nu fi” culmea; 
culmea este atinsă prin „prelucrarea” celebrei relaţii £ = me2 
(care, contrar impresiei generale, nu-i aparţine lui Einstein, ci a 
fost găsită de Paul Langevin). Pornind de la această relaţie, 
autorii trag concluzia că masa este funcţie de energie (de unde 
şi pretinsa variaţie a masei conductorilor, cauzată de energia 
electrică transportată prin reţeaua de înaltă tensiune). 

21 

Relaţiaf = me este „generalizată”: mai întâi scriind-o sub 
forma: M = ~^E. Apoi, 

e 

pentru fiecare tip de câmp, care are o energie Ei, se consideră 
că există o masă Mi şi o viteză Ci” de propagare a cimpului 
respectiv”. 

Evident, trebuie impuse conditiile: 

M = 0—> E = 0 M=ţO—>Eâ0, adică, dacă masa tinde către 
zero, şi energia tinde către zero; iar dacă energia este 

1 

diferită de zero, şi masa este diferită de zero. Or, autorii 
afirmă că relația M = -ZE este 

cz 

specifică şi electromagnetismului. Se ştie însă că masa 
fotonului este zero, în timp ce energia lui este diferită de zero. 
Ce mai rămâne în acest caz din manipularea formulelor? 

Dar marea surpriză vine de-abia în final. 

să ne amintim că scopul „teoriei” era să explice deosebirile 
(reale sau aparente) între nişte mărimi calculate şi aceleaşi 
mărimi măsurate în laborator sau direct, pe reţea. Lăsând la o 
parte problema corectitudinii teoriei (am văzut ce” hibe” are şi 
cât de precară este), era de aşteptat ca autorii să-şi continue 
demonstraţia. Etapa următoare ar fi fost deducerea unor noi 
formule de calcul şi compararea rezultatelor obţinute cu vechile 
calcule şi cu experimentul. Nici vorbă de aşa ceva! După ce au 
„demolat fizica”, autorii se opresc. Să fi obosit? Categoric nu, 
deoarece trec la un alt „experiment”. 

Experimentul nr. Doi este ales de autori pentru a demonstra 
legătura dintre masă şi câmpul electromagnetic, stipulată de 


„teoria” dezvoltată în prima parte a lucrării. În esenţă, relaţia 
invocată este legea lui Faraday, în = Kit, cunoscută de la 
electroliză. Să ne amintim că în această relaţie în este masa 
depusă pe catod, K este echivalentul elec- trochimic, / - 
intensitatea curentului constant, iar t este durata procesului de 
electroliză. 

Referindu-se la acumulatori, pentru a calcula masa depusă pe 
electrozi (sau, ceea ce e totuna, variaţia masei electrolitului), 
autorii scriu legea lui Faraday pentru un curent variabil / = /(5: 
în = KJJOI (t) at (formula 24).” Dacă intensitatea curentului este 
constantă”, scriu autorii, „atunci (24) devine în = —t2 (formula 
25)”. Eroarea este mai mult 

decât evidentă. La curent constant, egal cu / (independent, 
deci, de timp), constanta / iese în faţa integralei şi avem în = 
KIt, adică exact legea lui Faraday din manualul de clasa a X-a, 
liniară în timp, şi nu patratică, aşa cum susţin autorii, care nu 
rezolvă corect cea mai simplă integrală. 

Să fi uitat toţi cei doisprezece autori şi legea lui Faraday şi 
cea mai simplă integrală? Cu atâtea titluri de profesori şi 
conferenţiari, doctori şi ingineri? 

Evident că, până la urmă, prin tot felul de manipulări, se 
obţine (am văzut cum) o relaţie (falsă) între masa depusă pe 
catod (sau masa de electrolit etc. Etc.) şi energie, ceea ce ar 
demonstra „ipoteza” dependenţei funcţionale dintre masă şi 
energie. La fel de evidentă este însă mistificarea. „Masa acidului 
sulfuric transformat” în acumulator nu demonstrează” ipoteza” 
variaţiei masei ca urmare a acţiunii câmpurilor şi nu are nicio 
legătură cu masa particulelor elementare, cu teoria timpului etc. 
Etc. 

Toate consideraţiile din lucrare nu au nicio legătură cu 
„experimentul 2”, „împrumutat” de fapt din câteva lucrări ale 
altui autor, |. Gavrilă, care a studiat influenţa ultrasunetelor 
asupra performanţelor  acumulatorilor.  Judecind după 
bibliografie, acest din urmă studiu pare serios, iar autorul lui 
poate fi pe bună dreptate furios pentru citarea sa într-un astfel 
de context. 

Experimentul numărul 3 prezintă o inovaţie tehnologică din 
domeniul prelucrării metalelor, datorată lui C. Iliescu. Vom 
remarca şi aici lipsa totală de legătură cu subiectul „studiului” 


teoretic. În plus, autorii articolului din Energetica îşi permit să-şi 
atribuie şi lucruri care nu le aparţin, folosind o citare su/igeneris: 

Conform (1) şi (2), se cunoaşte că în deplasarea sa în spațiu, 
radiația luminoasă, trecând pe lângă anumite corpuri cereşti se 
curbează, ceea ce inseamnă că există un traiect preferențial de 
transmitere a energiei 

Autorul articolului (1) este Niţu V., iar al articolului (2), un 
grup care îi întruneşte pe majoritatea celor doisprezece. Partea 
subliniată din citat exprimă unul dintre rezultatele teoriei 
generale a relativităţii a lui Einstein şi nu poate fi nicidecum 
„conformă” cu (1) şi (2), ci viceversa, (1) şi (2) pot fi, eventual, 
conforme cu Einstein. Apoi, nu radiaţia luminoasă se curbează, 
ci raza luminoasă (direcţia de propagare). Formularea care 
urmează, cu „traiectul preferenţial de transmitere a energiei”, 
este folosită ca un tirlig de care cei doisprezece agaţă procedeul 
de prelucrare a metalelor, realizat de C. Iliescu. Este însă 
absolut sigur că relativitatea generală a lui Albert Einstein, care 
are ca obiect de studiu gravitația şi geometria universului, nu-şi 
găseşte locul în producţia de rulmenţi, chiar dacă autorii afirmă 
că: 

aplicarea transmiterii energieipentru tăiere prin concentrarea 
tensorului energie pe un traiect anume ales, caz similar cu 
transmiterea radiației luminoase pe geodezica locului, a condus 
la rezultate deosebit de interesante. 

„Concentrarea tensorului energie” este un nonsens. Tensorul 
este o noţiune matematică. 'Tensorul energie” nu există ca 
atare în fizică, ci numai în asociere cu o altă mărime, anume 
impulsul  (tensorul  energie-impuls, mărime din mecanica 
relativistă). Cât despre “concentrarea” unui tensor, nu se poate 
vorbi matematic (nu este o operaţie definită cu tensorii), dar nici 
fizic. 

Din schemele care însoțesc expunerea „experimentului nr. 3” 
se poate deduce că meritul lui C. Iliescu constă în găsirea unui 
procedeu mai avantajos (cu randament mai mare) de tăiere a 
metalelor. Ca şi „experimentul 2”, „experimentul 3” este lipit 
abuziv de restul lucrării, sub o căciulă comună, a cărei justificare 
este motto-ul - nu cel din Arghezi, ci acela privitor la conceptul 
lucrării. 

Urmind, ca şi până acum, tipicul articolului, vom incerca să 
tragem concluziile. Am văzut pe parcursul succintei analize 


LU 


făcute că „Epuizarea...” cumulează o serie de erori de diferite 
calibre, de la cele elementare (de liceu) şi până la cele mai 
complicate, avind caracter fundamental şi provenind direct sau 
indirect din neînţelegerea noţiunilor de bază din domeniile 
abordate. Cea mai mare eroare este însă de natură strategică. 
Înainte de abordarea unei cercetări, trebuie stabilite obiectivele 
şi mijloacele cele mai adecvate pentru atingerea lor. 

De ce trebuie, prin urmare, să se ocupe o cercetare 
inginerească în reţele, în domeniul acumulatorilor sau al 
prelucrării metalelor? Desigur, de obţinerea unor metode care 
să mărească randamentul, fiabilitatea, calitatea produselor etc. 
Aşa cum rezultă din bibliografie, acest lucru îl şi fac cei doi 
autori citați de autorii noştri: C. Iliescu şi S. Gavrilă. Autorii 
articolului din Energetica fac însă altceva. Ei propun explicaţii 
fanteziste pentru discrepanţele dintre valorile măsurate şi cele 
calculate. În acest fel, cercetarea inginerească eşuează, 
amânând sine die rezolvarea problemei neconcordanţelor 
anunţate. De vină ar fi, deci, ştiinţa. Vinovatul odată stabilit, 
autorii îl judecă sumar şi îl execută după o procedură proprie. Să 
mai menţionăm, oare, că un astfel de demers este con- 
traproductiv şi nerealist? Autorii vădesc astfel necunoaşterea 
noţiunii de cercetare. Singura dată când se apropie oarecum de 
exigenţele cercetării ştiinţifice este atunci când întreprind 
măsurătorile în condiţii de laborator. Nici „experimentul nr. 2”, 
nici „experimentul nr. 3” nu sunt experimente în adevăratul 
sens al cuvântului. Să vedem cum este definit experimentul în 
Dicţionarul de filosofie: 

Procedeu de cercetare în ştiinţa modernă, care constă în 
reproducerea artificială sau în modificarea intenționată a unui 
fenomen natural în scopul observării lui în condiţii speciale 
create de cercetători. 

Scopul experimentului este studierea fenomenului în starea 
lui pură, izolat de factorii perturbatori, pentru testarea diverselor 
modele sau concepte teoretice, pentru stabilirea valabilităţii 
relaţiilor cantitative propuse de teorie. 

Faptul că o „cercetare” cu atâtea hibe a fost „avizată” de 
CNŞT demonstrează cât de departe şi cât de sus poate ajunge 
incompetenţa. Cu la fel de mult succes, aceleiaşi duzine de 
autori i s-ar putea propune abordarea unei teme ca: „Epuizarea 
capacităţilor vocale ale tenorului liric, factor esenţial în 


provocarea crahului financiar al teatrului de operetă” şi 
destinată unui contract cu Ministerul Culturii. Un rezultat 
previzibil al cercetării ar 6 propunerea de a înlocui orchestra 
teatrului cu o meterhanea, ca şi modificarea teoriei 
contrapunctului, ca fiind contrară punctului opt din contractul de 
muncă al regizorului de culise. O astfel de lucrare ar marca un 
progres prin oferirea unor reţete originale, ceea ce nu este cazul 
cu articolul din Energetica. 

Capitolul 4 

Bazaconii medicale: 

De la cancer la gravitația universală sau Laserul biologic de la 
Călimăneşti _ 

Dlor Nicoiae Preiipceanu şi Cristian Teodorescu, In amintirea 
discujiilor în contradictoriu despre „cazul Udrişte” 

Baba-n sat face minuni Că descântă cu cărbuni, 

Doi cărbuni şi trei minciuni. 

Tudor Arghezi 

Oricine studiază, fie şi în treacăt, istoria ştiinţei şi culturii 
româneşti, poate observa apariţia unor mari personalităţi 
creatoare în aproape toate domeniile de activitate, a unor 
oameni de ştiinţă şi artişti care s-au manifestat îndeosebi în 
perioada care începe cu ultimul deceniu al secolului trecut şi 
sfârşeşte cu anii de după cel de-al doilea război mondial. Cum a 
fost oare posibilă acumularea atâtor mari creatori semnificativi 
nu numai pentru noi, românii, ci şi pentru Europa şi Lumea 
Nouă? Ce face ca, la un moment dat, un popor să producă- 
pentru sine şi pentru ceilalţi - atâtea personalităţi? Cum ţara 
noastră nu este situată chiar în centrul Universului, devine uşor 
de înţeles că şi alte popoare au putut trăi la un moment dat 
fenomene asemănătoare. Compararea perioadelor creatoare ale 
diferitelor naţiuni ar permite probabil să se pună în evidenţă 
factorii  favorizanţi sau chiar eventualele  legităţi care 
guvernează apariţia talentelor şi a marilor s orsonalităţi. Până 
atunci, însă, fenomenul rămâne învăluit în mister. Chiar dacă nu 
cunoaştem cauzele care îl generează, ştim în schimb precis ce a 
condus la extincţia acestei epoci de glorie din istoria României: 
instaurarea unei jumătăţi de secol de dictatură. Se poate afirma 
că unele domenii de activitate performantă s-au menţinut pe 
linia de plutire şi după război, mai ales prin supraviețuirea - 
fizică şi profesională - a citorva şefi de şcoală şi discipoli care au 


tinut aprinsă scinteia, sperind că vor putea reaprinde odată şi 
odată şi făclia. 

Fericita longevitate a maeștrilor, existenţa unei tradiţii şi a 
unei şcoli bine conturate, ca şi o comandă socială presantă, 
relativ independentă faţă de situaţia politică, au influenţat 
favorabil soarta medicinei româneşti, care şi-a menţinut, cel 
puţin un timp, impulsul imprimat de întemeietori. Dar în 
medicină, ca şi în alte domenii ale ştiinţei, lucrurile au evoluat în 
mod diferit în lume şi la noi acasă. Întreruperea legăturilor 
tradiţionale (întreţinute decenii de-a rândul mai ales cu şcoala 
medicală franceză), apariţia tehnicii medicale de vârf, 
accelerarea ritmului cercetării medicale şi instalarea ca lider a 
medicinei americane (cu care existau mai puţine contacte) au 
afectat grav medicina românească. Judecind după declaraţiile 
personalităţilor medicale care au vizitat recent România, situaţia 
actuală ar fi caracterizată printr-un potenţial uman remarcabil, 
lipsit însă de mijloace materiale (fonduri, aparatură, 
medicamente etc.) şi aflat în afara fluxului mondial de 
informaţii. 

Din această perspectivă, contribuţia primei şcoli româneşti de 
medicină la patrimoniul universal rămâne ca o măsură, până 
acum neegalată, a capacităţii creatoare care s-ar putea 
manifesta la un moment dat sub auspicii mai favorabile. Cu atât 
mai mult trebuie apreciate rezultatele ştiinţifice româneşti 
obţinute în ultimele două decenii sau în condiţiile actuale. 

Orice ştire privitoare la descoperiri româneşti în domeniul 
medical stârneşte un interes uşor de explicat. În plus, 
progresele în cunoaşterea şi tratarea maladiilor suscită speranţe 
în rândurile bolnavilor. În această arie de interes se înscriu două 
articole publicate în ziarul Cotidianul (din 11 septembrie şi 11 
octombrie 1991), primul fiind semnat de Dan Bundur şi purtând 
titlul:” Un român care a ratat premiul Nobel pentru Medicină - 
1989”, al doilea fiind semnat chiar de „românul care a ratat 
premiul”, dr. Octavian Udrişte din Călimăneşti, şi purtând titlul: 
„Comunicare în premieră mondială”. Subtitlurile articolelor 
(„Călătoria după moarte a corpului astral”, „Revoluţie în 
oncologie”, „Neoplasmul evită capcana gravitaţiei”, „Cancerul 
încalcă legea fundamentală a evoluţiei Universului” etc.) sunt şi 
ele senzaţionale, în contrast cu tonul general al Cotidianului, de 
obicei mai rezervat şi mai prudent în afirmaţii. 


Articolele încearcă să acrediteze ideea unei nedreptăţi comise 
faţă de dr. O. Udrişte, autorul unei teorii” cibernetico-genetice 
asupra originii cancerului”, „lansată oficial în anul 1962”. La 
paisprezece ani după „lansarea oficială” a teoriei medicului 
român, în revistele occidentâle au apărut lucrări experimentale 
care i-ar fi confirmat teoria. Autorii acestor lucrări, biologii 
americani H.E. Varmus şi J.M. Bishop, au primit premiul Nobel 
pentru medicină în 1989. Prin urmare, dr. O. Udrişte „a fost 
eludat, printr-un 'sistem rafinat', de binemeritata recunoaştere 
internaţională”. După care urmează o comparaţie mai mult 
decât măgulitoare. Scrie Dan Bundur: 

Ca şi profesorul Nicolae Paulescu, care a descoperit insulina, 
doctorul Octavian 

Udrişte a fost frustrat de renumitul premiu. 

Aşa să fie? Dacă semnatarul primului articol, Dan Bundur, are 
dreptate, deci dacă pretenţiile dr. Udrişte sunt întemeiate, 
atunci apelul adresat opiniei publice româneşti şi forurilor 
academice merită să fie sprijinit. lată-l: 

în fața acestui adevăr ştiinţific copleşitor, aşteptăm sprijinul 
autorităților responsabile, Academia Română Academia de 
Ştiinţe Medicale, Ministerul Sănătăţii, Ministerul Învățământului 
şi Ştiinţei Fără tăgadă credem că a sosit momentul depăşirii 
atitudinilor ignorante manifestate de atâția ani Considerăm un 
eveniment de excepţie publicarea în premieră mondială 
absolută a acestei descoperiri - o mare speranțăpentru 
eradicarea bolii canceroase. 

Dar dacă dr. Octavian Udrişte nu are dreptate? 

Este un ziar, fie el şi Cotidianul, locul cel mai potrivit pentru a 
publica descoperiri medicale în premieră mondială? Cum se 
poate stabili, de către o persoană neavizată, „adevărul ştiinţific 
copleşitor” al afirmațiilor unui om de ştiinţă? Inţelegând 
demersul Cotidianului ca pe o iniţiativă destinată a scutura 
indiferența unor instituţii şi a promova valorile, este totuşi 
ciudat că redactorii nu şi-au pus întrebări cu privire la fondul 
problemei - corectitudinea ştiinţifică a lucrărilor dr. O. Udrişte. 
Nu trebuie uitat însă că aprecierea valorii unei cercetări, ca şi 
stabilirea priorităţii acesteia, este făcută până la urmă de către 
comunitatea ştiinţifică, naţională şi internaţională. 

După cum vom vedea în cele ce urmează, există însă cazuri în 
care se pot trage anumite concluzii privind justeţea afirmațiilor 


ştiinţifice şi fără o pregătire directă în domeniul respectiv, cu 
condiţia unui minim de informaţie, precum şi a cunoaşterii 
metodei ştiinţifice de cercetare, comună multor domenii. 

O investigaţie mai amănunţită în fondul problemei privitoare 
la” frustrarea” doctorului Udrişte ridică serioase semne de 
întrebare. Să începem prin a urma o sugestie oferită de articolul 
din 11 septembrie, stabilind o paralelă între cazurile Udrişte şi 
Paulescu, nu înainte de a evoca şi figurile altor doi mari medici 
români care la vremea lor au fost „nobelizabili”. 

Primul dintre ei, în ordine cronologică, a fost Victor Babeş 
(IS54-\926), continuator al tradiţiei marelui Louis Pasteur la 
Paris. Victor Babeş a rămas în istoria medicinei ca unul dintre 
marii cercetători din domeniul patologiei experimentale, al 
bacteriologiei şi al bolilor infecțioase. Este autorul primului tratat 
de bacteriologie medicală din lume. A pus tratamentul antirabic 
pe baze ştiinţifice noi. A descoperit noi metode de tratament în 
domeniul bolilor infecțioase şi o serie de noi paraziți. Revenit în 
ţară, a întemeiat şcoala românească de patologie infecțioasă. 

Gheorghe Marinescu (1863-1938) este unul dintre cei mai 
mari oameni de ştiinţă români din toate timpurile. Contribuțiile 
sale la cunoaşterea sistemului nervos au o valoare universală. 
Opera sa numără peste o mie de lucrări. Este autorul cărţii 
Celula nervoasă un tratat de peste o mie de pagini, rămas timp 
de decenii cartea de căpătâi a tuturor cercetătorilor sistemului 
nervos. Spirit modern, receptiv la toate cuceririle ştiinţifice şi 
tehnice ale vremii, a introdus noi metode de investigaţie în 
medicină. A folosit radiografia la numai un an după descoperirea 
(în 1894) a razelor X. Este autorul primului film medical din 
lume, turnat în 1899. A mai fost un pionier al microfotografiei 
medicale şi al electroencefalografiei. A descoperit centrul nervos 
al respirației. 

Nicoiae Paulescu (1869-1931) a făcut studii la Paris, obţinând, 
pe lângă diploma în medicină, şi licenţa în chimie biologică şi în 
fiziologia generală. Doctor în medicină şi chirurgie (1897), 
doctor în ştiinţe (1899), doctor al Universităţii din Paris - 
Sorbona (1901). Studiază, obţine rezultate excepţionale şi 
publică lucrări în domenii ca endocrinologia, chirurgia (a 
hipofizei, a tiroidei, a suprarenalei, a pancreasului), fiziologia, 
patologia generală etc. Deşi a descoperit insulina, hormonul 
care controlează nivelul glucozei în sânge, Nicoiae Paulescu a 


fost ignorat de Comitetul Nobel, care în 1923 a atribuit premiul 
pentru această realizare lui Banting şi Best, doi americani care 
nu aveau nici pe departe meritele cercetătorului român. Mai 
mult, cei doi americani nu au fost corecţi în ceea ce priveşte 
citarea lucrărilor lui N. Paulescu publicate la Paris. Ultimii ani de 
viaţă ai lui N. Paulescu au fost marcați de această nedreptate. 
Cazul său este tot mai bine cunoscut (şi, treptat, recunoscut) de 
opinia publică românească şi străină, datorită campaniei pornite 
de prof. Dr. I. Pavel pentru recunoaşterea priorităţii savantului 
român în descoperirea insulinei. 

Articolele din Cotidianul ar putea constitui şi ele începutul 
unei campanii în favoarea doctorului Udrişte. Vom observa însă 
că o comparaţie cu cei trei medici români îi este net 
defavorabilă. Babeş, Marinescu şi Paulescu au fost mari 
cercetători, cu foarte multe lucrări publicate în străinătate, 
profesori, şefi de şcoli medicale şi personalităţi multilaterale. Ei 
ar fi meritat, fără îndoială, premiul Nobel pentru medicină, iar 
aceasta nu numai pentru o singură descoperire. Desigur, erau 
alte vremuri... Ce anume l-a împiedicat însă pe dr. Udrişte să-şi 
publice teoria în modul cel mai normal posibil, adică într-o 
revistă de specialitate din ţară sau din străinătate? Mergând din 
trimiteri în trimiteri, se ajunge la concluzia că intr-o perioadă de 
şaisprezece ani (din 1962 până în 1978), cu o singură excepţie, 
di*0. Udrişte n-a publicat nimic în domeniul în care revendică 
premiul. Lucrarea sa din 1962, intitulată Virusu/ endogen 
anaerob şi geneza cancerului, a fost litografiată la Centrul de 
documentare al Ministerului Sănătăţii şi, din punctul de vedere 
al standardelor internaţionale, nu poate fi considerată o lucrare 
ştiinţifică demnă să figureze într-un memoriu de activitate, 
deoarece nu a trecut prin analiza unui comitet de experţi ai 
domeniului. Excepţia amintită este Suplimentul din Târgu Mureş 
al Revistei Medicale (1965). În rest, numai interviuri sau articole 
în presa curentă (Steava Roşie din Târgu Mureş, Contemporanul, 
Flacăra etc.). De ce numai atât? Nu mai trebuiesă menţionăm că 
pentru comunitatea ştiinţifică (naţională sau internaţională) 
interviurile sau articolele din presă nu au nicio valoare şi nu sunt 
luate în serios. Să fie Suplimentul din Târgu Mureş al Revistei 
medicale foarte bine cunoscut în lumea ştiinţifică internaţională? 
Cum se poate pretinde - şi mai ales susţine cu argumente - o 
prioritate în acest caz? 


Dr. Octavian Udrişte este autorul a două monografii, Gena 
ancestrală şi originea cancerului (Editura Ştiinţifică şi 
Enciclopedică, 1978) şi Gena marker ancestrală şi originea 
cancerului (Editura Medicală, 1982), lucrări care seamănă între 
ele, cel puţin judecind după titlu. Autorul cărţii de faţă nu are 
competenţa necesară pentru a aprecia valoarea ştiinţifică a 
celor două monografii şi, de altfel, nici nu consideră necesară 
aici o astfel de apreciere. Întrebarea este cum de a reuşit dr. 
Udrişte performanţa publicării celor două” cărţi-tratat” (cum le 
caracterizează Dan Bundur). De regulă, o monografie (sau o” 
carte-tratat”) este încredinţată unei autorităţi în materie, unui 
om de ştiinţă cu mare experienţă în domeniul respectiv, probată 
prin lucrări publicate în ţară şi în străinătate, validate de 
comunitatea ştiinţifică. Dr. Octavian Udrişte nu îndeplineşte 
acest criteriu nici acum şi nu îl îndeplinea nici la data apariţiei 
celor două cărţi. Orice cititor al Țări; bazaconiilor poate intra 
într-o bibliotecă şi se poate convinge că monografiile marilor 
profesori de medicină de la noi din ţară (luaţi o astfel de carte 
de medicină la întâmplare!) se bazează pe o listă solidă de 
lucrări proprii dedicate domeniului respectiv. Existenţa acestor 
lucrări publicate în ţară şi în străinătate constituie garanţia 
competenţei autorului. Comparaţia celor două Gene cu astfel de 
monografii îi este extrem de nefavorabilă doctorului Udrişte. 

Doctorul Udrişte suplineşte lipsa unor lucrări ştinţifice propriu- 
zise prin articole sau interviuri în reviste de popularizare (cum ar 
fi Ştiinţă şi Tehnică, nr. 5 şi 6/1980) sau în presa curentă 
(Contemporanul, Flacăra, Cotidianul), în care îşi revendică 
prioritatea. Deşi adresate publicului celui mai larg prin chiar 
profilul revistei, articolele din Ştiinţă şi Tehnică sunt de neînțeles 
pentru cititori, deoarece dr. Udrişte foloseşte un limbaj de strictă 
specialitate. De neînțeles este şi raţiunea publicării unor astfel 
de articole în Știință şi Tehnică. 

Un rezumat al pretențiilor dr. O. Udrişte se găseşte în 
Contemporanul din 15 iulie 1983 şi în Flacăra din 27 octombrie 
1989, iar o expunere a celei mai recente teorii, în cele două 
numere ale Cotidianului citate mai înainte. In esenţă, dr. O. 
Udrişte susţine că gena cancerului face parte din patrimoniul 
celulei normale. Această genă nu ar fi de origine virală, ci s-ar 
afla acolo din perioada trecerii de la viaţa anaerobă (în 
atmosferă lipsită de oxigen), la aceea aerobă. Scăpată de sub 


control, gena respectivă acţionează excesiv, haotic, provocând 
cancerul (Contemporanul). 

Nu această afirmaţie face însă obiectul analizei noastre, ci 
argumentarea ei. In interviul d/aflacăra, după ce declara că a 
fost frustrat de premiul Nobel, dr. O. Udrişte îşi anunţa intenţia 
de a publica o lucrare intitulată Energia ancestronică, gravitația 
şi originea cancerului, în care să dezvăluie „mecanismul secret 
al cancerului”. 

Ideea fundamentală a noii teorii, care, în concepţia autorului, 
îl va ajuta să nu mai piardă şi „ultimul tren”, este analogia 
dintre evoluţia Universului ca întreg şi toate aspectele 
ontogenezei, de la faza embrionară, la senescenţă şi moarte. 

In stele, ca şi la vieţuitoare, s-ar confrunta două forţe (energii) 
antagonice: energia de expansiune (energia vieţii) şi energia de 
compresiune (energia morţii). Stelele, scrie dr. O. Udrişte, 
îmbătrinesc şi mor prin colaps gravitațional, acelaşi drum fiind 
urmat de lumea vie. În lumea vie, două tipuri de energie, 
energia ancestronică şi energia trofică... dau viață corpului fizic, 
în ciuda influenţei coercitive a gravitației 

Şi încă două citate: 

Pierzându-şi energia de expansiune, organismul moare, corpul 
fizic intrând în capcana gravitaţiei, devenind o relicvă densă şi 
rece. Fiindcă atât în lumea stelelor, cât şi în lumea 
vieţuitoarelor, energia de expansiune este epuizabilă şi 
irecuperabilă în timp ce energia de compresiune, adică forța 
gravitațională este universabilă şi inepuizabilă... Astfel, conform 
programării, toate sistemele nevii şi biologice îmbătrânesc şi 
mor sub propria lor greutate. 

Analogia dintre evoluţia materiei din Univers şi aceea a vieţii 
individuale a celulelor şi a organismelor este forţată. Este oare 
organismul care moare” prins în capcana gravitaţiei”? Steaua 
care moare (care se răceşte) colapsează într-adevăr, adică îşi 
micşorează dimensiunile şi îşi măreşte densitatea. Se întâmplă 
oare acelaşi lucru la moartea biologică? Pe urmă, o stea care 
colapsează îşi măreşte temperatura pe seama convertirii 
energiei gravitaționale. In anumite cazuri, colapsul este urmat 
de o explozie, deci de o nouă expansiune. Un proces de creştere 
a densităţii la moartea organismelor (şi, concomitent, de 
micşorare a distanțelor dintre componentele acestora) este de 
neconceput din punct de vedere fizic. Moleculele şi atomii din 


componenţa unui organism se atrag prin forţe moleculare de 
natură electromagnetică, forţa gravitaţională dintre aceste 
componente fiind de miliarde de miliarde (etc.) de ori mai mică 
(vezi cap. 3). 

Singurul mod prin care organismele percep gravitația este, în 
cazul Pămintului, resimţirea propriei lor greutăţi. Plantele (care 
cresc vertical) au senzori care percep forţa de greutate. 
Sensibilitatea lor a fost măsurată cu ajutorul unor centrifuge. 
Lăstarii seminţelor încolţite într-o astfel de centrifugă au crescut 
oblic, orientându-se după direcţia rezultantei dintre forţa 
centrifugă şi cea de greutate. Pentru a observa vreun efect de 
acest fel, forţa centrifugă trebuie să fie comparabilă cu forţa de 
greutate. Mergând la efectele greutăţii asupra celulei, 
cercetătorii au identificat şi sensorii celulari ai greutăţii, cei care 
imprimă plantei creşterea verticală. Greutatea este un caz 
particular al gravitaţiei, reprezentând forţa de atracţie 
gravitaţională dintre o masă dată şi masa Pă- mântulul 
Greutatea unei molecule sau a unei celule este forţa 
gravitaţională cu care aceasta este atrasă de Pământ. Datorită 
coeziunii organismului, asigurată de structura sa biologică 
(membrane, ţesuturi, schelet etc.), greutatea acţionează asupra 
lui ca întreg. Greutatea nu poate produce însă colapsul 
organismului în sensul afirmației dr. Udrişte,. D, cel mult, poate 
duce la schimbarea poziţiei sale de echilibru. Pentru a colapsa 
gravitațional, ca o stea, aşa cum îi cere dr. Udrişte corpului viu, 
componentele acestuia (molecule, celule etc.) ar trebui să se 
atragă gravitațional cu o forţă mai mare decât forţa de repulsie 
electromagnetică dintre aceleaşi componente. Atracția 
gravitaţională dintre componentele menţionate are însă două 
caracteristid: 

— Este mai mică dedt greutatea acestor componente de tot 
atâtea ori de dte ori este mai mică masa componentei 
respective decât masa Pămintului; 

— Este mult mai mică decât forţa electromagnetică, 
dominantă la acest nivel de structură (vezi cap. 3). 

Ded nu gravitația asigură coeziunea biosistemului, aşa cum 
afirmă dr. Udrişte, ci forţele intermoleculare, care sunt de 
natură electromagnetică. Coeziunea sistemului res- pectiv este 
rezultatul unui echilibru stabil al forţelor de atracţie şi 
respingere electromagnetice (forţe intermoleculare). De aceea 


este falsă afirmaţia dr. Udrişte potrivit căreia 

„chiar şi membranele şi organitele celulare  (ribozomii, 
nucleolul, mitocondriile), fluxurile de lichid din spațiile intra şi 
extracelulare, ca de fapt întreaga arhitectură a biosistemului 
suportă influenţa acestei forțe de coeziune care este gravitația. 

Influenţa pe care o suportă „întreaga arhitectură” este numai 
greutatea. „Coeziunea” este dată de electromagnetism. Tot 
acelaşi electromagnetism împiedică producerea „comprimării 
gravitaționale” de care aminteşte dr. Udrişte: 

„.fibroblastul uman se divide de numai 50 de ori în tot cursul 
existenței sale, după care degenerează, involuează şi moare 
prin comprimare gravitaţională 

Aflăm aşadar din cg cauză moare fibroblastul: din cauza 
gravitaţiei. Ce părere au medicii şi biologii? 

Pentru  liniştirea spiritelor şi  descreţirea frunţilor, să 
recunoaştem totuşi că fibroblastul uman poate muri şi nemijlocit 
din cauza gravitaţiei terestre şi se poate, fie şi puţin, comprima 
(tot gravitațional). Vom apela la un exemplu istoric (nu medical): 
evenimentul s-a produs pe 23 mai 1618, la începutul războiului 
de treizeci de ani, şi este cunoscut sub numele de defenestrarea 
din Praga. O celebră gravură de epocă lămureşte clar termenul: 
este vorba despre aruncarea prizonierilor pe fereastră, de la 
etajele superioare ale clădirilor. Ceea ce urmează defenestrării 
este exact ceea ce descrie dr. Udrişte: fibroblastul uman moare 
prin comprimare gravitaţională. Şi, ca un făcut, experienţa este 
repetată la exact 330 de ani, tot la Praga, de fostul ministru de 
externe al Cehoslovaciei, Jan Masaryk, „sinucis” prin 
defenestrare. Să fi avut el, oare, premoniţia rolului crucial jucat 
de gravitație în anii ce aveau să vină...? 

Analogia forțată dintre evoluția Universului şi aceea 
individuală a organismelor îl obligă pe dr. Udrişte să 
nesocotească adevăruri elementare şi din fizică, şi din biologie. 
Celebra formulare a lui E. Haeckel:” ontogenia repetă filogenia” 
este împinsă de dr. Udrişte până la absurd; după domnia sa, 
fiecare individ ar repeta nu numai istoria 4 speciei, ci şi pe 
aceea a întregului univers. 

Afirmă dr. Udrişte: 

O dată cu epuizarea impulsului  big-bangului... forța 
gravitaţională se va dezlănțui producând prăbuşirea întregului 
Univers asupra lui însuşi, un colaps gravific de proporții 


inimaginabile, denumit „mareasfărâmare” (” big-crunch”). 

Aici, dr. Udrişte ignoră (cu sau fără voie) situaţia de fapt din 
cosmologia actuală. Această cosmologie, denumită „standard”, 
consideră” marea explozie” ca fenomen originar al Universului. 
După marea explozie, ca o consecinţă a acesteia, urmează 
expansiunea universală, fază în care ne aflăm în momentul de 
faţă. În viitor (la scara multor miliarde de ani), conform 
scenariului standard (la care face aluzie dr. Udrişte), sunt 
posibile două variante de evoluţie a Universului: a) dacă 
densitatea totală a materiei Universului depăşeşte o anumită 
valoare, denumită valoare critică, atunci, aşa cum frumos scrie 
dr. Udrişte,” forţa gravitaţională se va dezlănţui, provocând 
prăbuşirea întregului Univers asupra lui însuşi”; b) dacă 
densitatea totală a materiei Universului este mai mică decât 
valoarea critică, atunci expansiunea va continua la nesfirşit. 

Până acum, ştiinţa încă nu a stabilit exact care este 
densitatea materiei în Univers, deci nu se ştie care este soarta 
acestuia: prăbuşirea sau expansiunea. Dr. Udrişte preferă însă, 
fără niciun criteriu ştiinţific, varianta prăbuşirii, deoarece 
aceasta îi slujeşte analogia cosmologico-biologică. Procedeul 
este însă neştiinţific şi îi discreditează „teoria”. 

Dar senzaţionalul de-abia de acum începe. În viziunea dr. 
Udrişte, celulele comunică între ele, „transmiterea naturală a 
informaţiilor biologice” realizându-se pe calea radiațiilor 
ancestronice (fluxuri de biofotoni, coerente şi codificate), emise 
de către ADN, acesta funcționând ca biolaser cu excimeri (în 
banda ultraviolet). 

Să precizăm că „radiaţiile ancestronice” şi „biofotonii” sunt 
noţiuni necunoscute ştiinţei, introduse de dr. Udrişte, fără să se 
fi simţit însă nevoia lor. La urma urmei, „ancestronice” sau nu, 
radiaţiile ultraviolete rămân radiaţii electromagnetice, iar 
biofotonii sunt fotoni (cuante de radiaţie). O noutate absolută 
pentru ştiinţă este însă faptul că ADN-ul ar funcţiona ca un laser 
cu excimeri în banda razelor ultraviolete. Va trebui să zăbovim 
ceva mai mult asupra acestei afirmaţii, deoarece „biolaserul 
ADN” joacă un rol extrem de important în teoria dr. Udrişte. 

Pentru a înţelege toate implicaţiile celor scrise de dr. Udrişte 
vom face mai întâi o incursiune în fizica laserilor. Acest domeniu 
ilustrează foarte bine cât de mult datorează fizica modernă - şi 
întreaga noastră civilizaţie - cercetării teoretice, în speţă lui 


Albert Einstein. Lucrările sale privind emisiunea spontană şi 
emisiunea stimulată de lumină datează încă din 1916 şi conţin 
în germene ideea laserului. Se ştie că atomii (şi moleculele) nu 
pot absorbi şi emite lumina oricum, ci numai în porţii (cuante). 
Structura atomică explică acest mod de absorbţie şi de emisie 
prin existenţa unor stări energetice bine precizate, numite 
nivele. Tranziţia electronilor între aceste nivele este însoţită de 
emisia sau absorbţia unei cuante de energie (a unui foton), 
după care electronul trece de la un nivel cu energie mai mare la 
altul, cu energie mai mică, sau invers, de la un nivel cu energie 
mai mică la unul cu energie mai mare. Absorbţia unui foton 
excită deci atomul (sau molecula). In starea excitată, electronul 
poate rămâne un timp, după care, spontan sau sub influenţa 
altui foton de aceeaşi energie, se poate reîntoarce pe nivelul 
anterior. Tranziţia spontană diferă de cea stimulată de un alt 
foton. Spre deosebire de prima, tranziţia stimulată dă naştere 
unui foton care are aceeaşi energie şi aceeaşi direcţie de 
mişcare cu cel care provoacă tranziţia. 

In 1939, V. A Fabrikant de la Moscova şi-a pus problema dacă 
nu cumva în acest fel s-ar putea amplifica lumina. Amplificarea 
depinde de distribuţia electronilor pe diferitele nivele din atom. 
Cu dt mai mulţi atomi vor avea stările excitate mai dens 
populate cu electroni, cu atât mai mari vor fi probabilitățile de 
emisie a luminii, deoarece un singur foton poate provoca 
tranziţia mai multor electroni. Trebuia găsită o modalitate de a 
urca electronii pe stările excitate, deoarece, în mod natural, ei 
tind să se stabilizeze pe stările cele mai joase. Această operaţie 
de urcare pe stări de energie mai mare se numeşte „pompaj 
optic”. Când electronii sunt pompaţi pe starea excitată, este 
suficient un „semnai”, adică un foton asemănător celor produşi 
prin reîntoarcerea electronilor pe starea de jos, şi procesul de 
reîntoarcere se declanşează. Este emisă astfel o radiaţie 
electromagnetică de un tip special (coerentă). Pentru a avea 
aceeaşi direcţie de propagare a cuantelor de lumină trebuie 
folosit un dispozitiv numit rezonator optic. Substanţa în care are 
loc absorbţia şi emisia radiaţiei electromagnetice se numeşte 
mediu activ şi este aleasă astfel incit să satisfacă anumite 
cerinţe specifice (transparenţă, o anumită aranjare a atomilor 
sau a moleculelor etc.). Cel mai adesea, rezonatorul este 
alcătuit din două oglinzi de care se reflectă multiplu lumina 


apărută în mediul activ. Pe lângă mediul activ şi rezonator, 
laserul mai cuprinde instalaţia cu ajutorul căreia se efectuează 
pompajul optic al atomilor din mediul activ. Laserul este deci o 
instalaţie care amplifică lumina prin emisia stimulată a radiaţiei, 
iar numele îi vine de la inițialele cuvintelor din limba engleză 
care exprimă chiar această funcţiune (Light Amplification by 
Stimulated Emission of Radiation). Pentru construcţia unui 
aparat asemănător, dar în domeniul microundelor (numit 
maser), A.M. Prohorov şi N.G. Basov de la Institutul Lebedev din 
Moscova şi C. Townes de la Universitatea Columbia au primit 
premiul Nobel pentru fizică în 1964. 

Primul laser în domeniul vizibil a fost construit de americanul 
T. Maiman în 1960. Mediul activ era rubinul (un oxid de aluminiu 
cu impurități de ioni de crom, care sunt centrii activi). La 
Maiman, mediul activ era un cristal de rubin în formă de cub cu 
latura de 1 cm. Rezonatorul era obţinut prin argintarea a două 
feţe opuse ale cubului, care acționau astfel ca două oglinzi 
capabile să producă reflexia multiplă. Pentru scoaterea 
fasciculului laser (de culoare roşie, cu lungimea de undă 690 
nanometri), într-una din feţele argintate era practicată o mică 
deschidere prin stratul de argint. Pompaj ul optic se realiza 
printr-un tub cu descărcare în gaz, construit ca o spirală în jurul 
cubului de rubin şi care acţiona ca un flash de fotograf. Fiecare 
aprindere a lămpii producea câte un puls al luminii laserului. 

Din 1960 şi până acum s-a ajuns la o diversificare 
extraordinară a  laserilor, din punctul de vedere al gamei 
radiaţiilor emise (unde radio, radiaţii infraroşii, spectrul vizibil, 
ultraviolet etc.), din punctul de vedere al mediilor active (gaze, 
cristale cu impurități, molecule organice, lichide, semiconductori 
etc.), al principiului de producere a pompajului optic (cu diverse 
radiaţii, prin ciocniri provocate de fascicule de electroni, cu 
ajutorul unor reacţii chimice etc.), cât şi din punctul de vedere al 
rezonatorilor (oglinzi plane, concave sau, în anumite cazuri, 
chiar şi fără rezonatori). Există, la ora actuală, laseri care emit în 
impulsuri sau continuu, cu lungimi de undă variabile (acordabili) 
şi de diverse puteri, mergind până la mii de gigawaţi (de câteva 
sute de ori mai mare decât puterea celor mai mari 
hidrocentrale). Cei de puteri foarte mari emit în impulsuri 
extrem de scurte. 

În tot acest drum prin lumea laserilor, cititorul a putut observa 


că, pentru a produce radiaţie laser, trebuie îndeplinite o serie de 
condiţii speciale, care cu greu s-ar putea întruni în natură. S-a 
crezut, până de curând, că lumina laserului este exclusiv 
artificială. Şi totuşi, natura este un mare meşter, care are, de 
milioane de ani, multe brevete şi „priorităţi mondiale”. Se ştie, 
de pildă, că primul reactor nuclear a fost construit de fizicianul 
italian Enrico Fermi, la Chicago, la începutul anilor '40. Şi în 
cazul reactorului se părea că totul este extrem de „artificial”: 
bare de aluminiu, moderator, schimbător de căldură, reacţie în 
lanţ etc. lată însă că în anii '70, la Oklo, în Gabon, s-a descoperit 
un reactor nuclear natural, într-un zăcământ de uraniu. 
Condiţiile locale au făcut să se amorseze reacţia în lanţ, 
întreţinută timp îndelungat şi apoi” stinsă” prin epuizarea 
combustibilului. Toate aceste fenomene au avut loc demult, în 
trecutul geologic al zăcământului. 

In ceea ce priveşte „laserul natural”, acesta a fost observat 
de către astronomi în norii de gaze şi praf din atmosfera unor 
stele. Este vorba de fapt despre aşa-numitul” maser”, emisia 
stimulată de unde radio provenind de la diversele molecule 
(bioxid de siliciu sau apă, la temperaturi destul de ridicate). 
Aceste molecule alcătuiesc mediul activ al maserului. Pompajul 
este asigurat fie de radiaţia stelei, fie de fluxurile de electroni 
provenind din aceeaşi sursă. 

De ce n-ar exista, prin urmare, şi laserul biologic cu excimeri 
în ultraviolet, aşa cum susţine dr. Udrişte? Pentru a răspunde la 
întrebare, să lămurim ce sunt laserii cu excimeri. Excimerii sunt 
doi atomi de acelaşi tip, unul excitat, altul în stare fundamentală 
(starea cu energie minimă) şi care sunt legaţi. În starea 
fundamentală ei sint liberi (aproape disociaţi sau numai foarte 
uşor legaţi). Astfel de molecule sunt cele de gaze nobile (xenon, 
argon, Kripton). Termenul s-a extins şi la alte tipuri de molecule, 
cum ar fi: Xebr, KrF, Arcl, XeF, Xecl. Laserii care se bazează pe 
tranziţia dintre stările legate şi nelegate ale unor astfel de 
molecule se numesc laseri cu excimeri. Obţinerea moleculelor 
de tipul celor de mai sus este un proces complicat, în care iau 
parte fascicule puternice de electroni acceleraţi de energii 
relativ mari (de la 1 la 3 milioane de electron- volţi), obţinuţi cu 
dispozitive speciale şi la intensităţi ale curentului foarte mari. Ca 
exemplu, pentru laserul cu excimeri de tipul KrF, pomparea se 
face cu un fascicul de electroni de până la 1,5 MeV şi cu un 


curent de până la 85.000 A Lungimile de undă ale radiaţiei 
laserilor cu  excimeri din zona  ultravioletului aparțin 
ultravioletului îndepărtat: Xe2 are lungimea de 172,2 nm, Kr2 de 
145,7 nm, iar Ar2 -126,1 nm. Pentru a funcţiona, aceşti laseri au 
nevoie de condiţii speciale de temperatură şi presiune, foarte 
diferite de condiţiile în care se află materia vie. Vom remarca 
faptul că moleculele respective nu pot fi găsite în materia vie, 
iar condiţiile fizico-chimice pentru pompaj nu pot fi întrunite. 
Reacţiile chimice din organismele cunoscute nu sint suficient de 
energetice pentru a excita în vreun fel nivelele necesare 
tranziţiilor laser în UV. În plus, toată lumea ştie că radiaţiile 
ultraviolete sunt nocive. Laserii UV cu excimeri emit în 
ultravioletul extrem, adică exact în acea gamă de radiaţii 
ultraviolete care, venită de la soare, este oprită de stratul de 
ozon al atmosferei. De la descoperirea găurilor în pătura de 
ozon, tot publicul a aflat că razele ultraviolete pot provoca boli 
de piele (cancerul cutanat), boli de ochi etc. Dr. Udrişte, însă, 
pune chiar ADN-ul să producă astfel de raze. Şi unde? Tocmai în 
interiorul organismului! Razele ultraviolete provoacă ionizarea 
materiei, blocând astfel procesele biochimice vitale. Împotriva 
ultravioletelor obişnuite (care ajung la sol), organismul uman 
este protejat de piele (care, la rasa albă, se pigmentează). În 
schimb, omul este expus la consecinţe extrem de grave dacă 
este iradiat cu ultravioletele din gama 

UV îndepărtată. „Laserul biologic” cu ultraviolete ar fi un 
ucigaş imediat şi nemilos! ADN-ul pe post de laser este deci o 
ficţiune şi din punct de vedere fizic, şi din punct de vedere 
biologic. Dr. Udrişte îi găseşte însă un rol în proliferarea 
canceruiu: 

Biolaserul ADNului neoplazic emite fără întrerupere radiatie 
ancestronică mito- genetică incitând la proliferarea celulelor 
vecine, acest proces decurgând cu un aspect de efupţie 
logaritmică similară reacțiilor de fisiune în lant. 

Ajuns la acest punct al lecturii, cititorul se poate întreba dacă 
nu cumva dr. Udrişte susţine şi existenţa vreunui reactor 
nuclear în celula vie. De data aceasta, nu. Deocamdată îi ajunge 
biolaserul, până la bioreactorul nuclear, mai va. 

Dar biolaserul ADNului, care emite în ultraviolet şi care incită 
celulele (neoplazice) la proliferare, mai are încă un rol. Dr. 
Udrişte descoperă unul dintre cele mai mari mistere ale 


omenirii, cel al morţii şi al înălţării sufletului la cer, în care este 
implicată radiaţia ultravioletă a biolaserului ADN cu excimeri. 
Cităm din paragraful intitulat „Călătoria de după moarte a 
corpului astral”: 

Deci, prin epuizarea energiei ancestronice din cromozomi se 
declanşează moartea prin comprimarea gravitațională a corpului 
fizic. Rămâne însă intangibil,” corpul (holografic) ancestronic” 
(adică corpul astral) care a înregistrat pe diferite lungimi de 
undă UV toate evenimentele vieţii până în cele mai mici detalii 
Părăsind intact cadavrul fizic, acest corp ancestronic (corp 
astral) urmează (pe lungimile de undă corespunzătoare 
încărcăturii şi calităţii sale informaționale) un drum de lumină 
sau de întuneric. 

Întregul proces apare ca o Judecată de Apoi ştiinţifico- 
fantastică. Judecătorul Suprem examinează „holograma 
ancestronică” în care sunt înscrise „evenimentele vieţii până în 
cele mai mici detalii” şi, în funcţie de „încărcătura şi calităţile 
sale informaţionale”, îi decide drumul de urmat: „de lumină sau 
de întuneric”. Evident, Judecătorul Suprem are o aparatură 
adecvată. În timp ce biolaserul este o ficţiune fizico- biologică, 
această călătorie de după moarte a hologramei este o ficţiune 
ştiinţifico- teologică. Pare-se că dr. Udrişte urmăreşte să 
nemulţumească pe toată lumea. Ceva mai bine se prezintă 
citatul din punct de vedere literar, nelipsindu-i un anumit 
patetism, dar nicio teribilă cacofonie. 

În interviul său din Flacăra, dr. Udrişte introduce două noţiuni 
noi: cuanta vieţii şi cuanta morţii. După cum se ştie, cuanta este 
legată de noţiunea de câmp. Cuanta câmpului electromagnetic, 
de pildă, este fotonul. Ar exista prin urmare şi un câmp al vieţii 
şi o cuantă a vieţii. Dacă despre ultimele două dr. Udrişte nu 
specifică niciun amănunt, în schimb, domnia sa identifică fără 
ezitare cuanta morții cu  gravitonul, cuanta câmpului 
gravitațional. Necesitatea acestei identificări vine din axioma dr. 
Udrişte că moartea se produce prin colapsarea gravitaţională a 
materiei vii. Faptul că, deocamdată, gravitonul nu a fost 
descoperit experimental nu-l tulbură pe dr. Udrişte, care 
lucrează numai cu certitudini. 

După cum am văzut în capitolul 3, cuantificarea câmpului 
gravitațional este o sarcină dificilă, a cărei realizare nu se poate 
întrezări pe moment. Aspectul cuantic al gravitaţiei s-ar putea 


manifesta numai la scara de energie a marii explozii, deci, aşa 

menţionat, la circa 1019 GeV, o energie imensă. În marile 
acceleratoare, energia maximă atinsă de particule este de circa 
IO15 ori mai mică decât energia marii explozii. Deci, până la 
cuantele morţii mai avem de aşteptat. 

Să lăsăm însă problema cuantelor morţii pe seama „corpului 
astral” şi să ne întrebăm dacă, în general, merită să fie investită 
muncă pentru descifrarea tuturor greşelilor, prezente într-un 
număr impresionant în această „Comunicare în premieră 
mondială”, ca şi în celelalte articole şi interviuri ale dr. Udrişte. 
Răspunsul este afirmativ, iar aceasta din câteva motive extrem 
de importante: 

1) Dr. Udrişte afirmă că dispune de „idei bine fundamentate 
ştiinţific, cu şanse practice cât se poate de optimiste” pentru 
lichidarea flagelului cancerului. Evident, este vorba de „ideile” 
cu laserul, cu gravitația, cuantificarea morţii şi a vieţii etc. Ce 
trebuie deci făcut în mod practic? Zice dr. Udrişte: 

Pentru a obține normalizarea celulelor canceroase, în final 
vindecarea bolnavului, oncologia mondială trebuie să renunțe în 
viitor la metodele sale „terapeutice“, nebiologice, agresive şi 
oarbe, deoarece numai prin procedee conforme cu legile naturii 
va fi lichidat flagelul cancerului... 

Rezultă de aici vreo metodă? în treacăt fie spus, tot ceea ce 
se petrece în natură, inclusiv în organismele vii, este totdeauna 
conform cu legile naturii, altfel aceste procese nu ar putea avea 
loc. In pofida celor scrise de dr. Udrişte, după care „cancerul 
încalcă legea fundamentală a evoluţiei Universului”, cancerul 
însuşi este un fenomen natural. Toate bolile, chiar şi moartea 
sunt „naturale”. (Moartea „nenaturală” este un termen din 
bagajul  criminalisticii sau al medicinei legale şi implică 
prezumția de crimă sau de accident.) Afirmația că un fenomen 
sau altul „încalcă legile naturii” este falsă, anti- ştiinţifică. 
„încălcate” sunt numai reprezentările noastre despre legile 
naturii, fapt care indică necesitatea unei reformulări a acestora 
sau, în cazul de faţă, a unei mai profunde înţelegeri a lor. 
„încălcarea legilor naturii” este o aberaţie care provine dintr-o 
confuzie foarte răspândită în mediile pseudoştiinţifice şi 
semidocte: aceea dintre legile naturii şi legile juridice. Legile 
juridice pot fi încălcate (evident, pe riscul „clientului”). Legile 
naturii pot fi ignorate (în sens gnoseologic!), dar nu pot fi 


niciodată încălcate. Dacă autorul legilor naturii este însuşi 
Dumnezeu sau dacă, aşa cum credea Albert Einstein, legile 
naturii sunt Dumnezeu însuşi, atunci nici Dumnezeu nu poate 
încălca aceste legi. Dr. Udrişte pur şi simplu le ignoră! 

Inainte de a găsi gravitația vinovată de provocarea 
cancerului, dr. Udrişte avea o altă idee şi deci o altă „reţetă” de 
vindecare. lată ce scria domnia sa în Știință şi Tehnică, nr. 
6/1980: 

După opinia mea, rezolvarea problemei profilaxiei şi terapiei 
este indisolubil legată de controlul, respectiv blocarea a însăşi 
genei stimulatoare a proliferării celulare (gena cancerului), cât şi 
a produsului ei proteinic. Tinând seama că celula canceroasă se 
sustrage în mod natural efectului de respingere, nefiind 
recunoscută de către organism ca celule străine, am propus 
elaborarea unui vaccin antineoplazic pentru care se va folosi o 
anumită bacterie ancestrală strict anaerobă Este vorba despre o 
bacterie metanogenă, considerată a fi cea mai veche formă de 
viață pe Pământ şi care s-a perpetuat în medii naturale strict 
anaerobe până în zilele noastre. Acest vaccin ar acționa ca 
stimulator puternic îndeosebi asupra sistemului imunitar 
ancestral (sistemul reticuloenaotelial), determinând nu numai 
fagocitatea celulelor canceroase, ci şi fabricarea de anticorpi 
profilati pe antigene ancestrale (proteine, acizi nucleici, inclusiv 
gena cancerului). 

Sună, oricum, ceva mai... medical decât ideile cu gravitația. 
De acum doisprezece ani, dr. Udrişte dispunea deci de o” idee” 
de vaccin (şi ser) anticanceros. Şi atunci, ca şi acum, dr. Udrişte 
făcea promisiuni care puteau sădi false speranţe în sufletele 
bolnavilor de cancer. În termeni medicali - dar nu numai - acest 
fenomen se numeşte recidivă. 

2) Apelurile dr. Udrişte la tot felul de foruri ştiinţifice şi 
administrative pentru obţinerea de sprijin s-ar putea să 
stârnească ecou, ceea ce ar deturna fondurile de la cercetări cu 
mai multe şanse de succes decât pseudoteoriile fizico-biologico- 
mistice al căror autor este. 

3) Publicând numai punctele de vedere ale autorilor, presa 
induce publicul în eroare şi edifică o falsă scară de valori. Vrând- 
nevrând, se face şi o publicitate neloială în favoarea unor 
„taumaturgi”. Erorile ziaristice de apreciere a actului de creaţie 
din domeniul ştiinţei capătă uneori proporţii monumentale. 


lată o mostră din articolul lui Dan Bundur (Cotidianul, 11 
octombrie 1992): 

Oraşul staţiune Călimăneşti a devenit celebru prin valoarea 
curativă a izvoarelor de ape minerale şi în egală măsură, prin 
faptul că aici trăieşte şi profesează, unul din cei mai mari seniori 
în viață ai medicinei româneşti, doctorul Octavian Udrişte. 

Dacă dr. Udrişte „trăieşte şi profesează”, evident că este în 
viaţă! Nu-i deloc clar însă de ce ar fi şi „unul dintre cei mai 
mari”. 

Mai departe, avem de-a face cu ceva care cu greu s-ar putea 
numi altfel decât o reclamă în cel mai pur sens comercial al 
cuvintului: 

De ani de zile, prin cabinetul domniei sale s-au perindat zeci 
de mii de oameni, cu speranţa vindecării în suflet. Pentru mulți, 
speranța a devenit certitudine şi aceasta pentru că un mare 
specialist şi-a dedicat viața studiului uneia dintre cele mai 
cumplite boli - cancerul 

Deci, dr. Udrişte, pe la care” s-au perindat zeci de mii de 
oameni, cu speranţa vindecării” - speranţă devenită pentru 
mulţi certitudine- vindecă una dintre” cele mai cumplite boli - 
cancerul”! Nu aflăm de la Dan Bundur exact pentru câţi pacienţi 
această speranţă a devenit o certitudine. „Pentru mulţi”, în orice 
caz. Este ciudat de ce dr. Udrişte nu a prezentat date 
concludente privind vindecările, inclusiv tratamentele aplicate. 
Doar are o cazuistică bogată („zeci de mii”). Ar fi păcat să nu se 
afle aceste lucruri. Mulţi medici şi - evident - şi mai mulţi 
bolnavi sunt interesaţi în vindecarea cancerului. Apoi, premiul 
Nobel se poate atribui şi pentru vindecarea, nu numai pentru 
teorii ale cauzei cancerului. Publicând articole pe această temă, 
dr. Udrişte ar fi ajuns mai cunoscut în lumea medical-ştiinţifică şi 
i-ar fi fost mai uşor să-şi apere priorităţile pe care le reclamă. 

De la primele două fraze, articolul lui Dan Bundur ar fi trebuit 
să trezească bănuiala că de fapt se face o reclamă deghizată 
sub un titlu senzaţional. Multe altş afirmaţii din articolele sau 
interviurile doctorului Udrişte sunt atât de evident eronate, încât 
este de mirare că au scăpat atenţiei redactorilor. Interesantă 
este şi atitudinera ziariştilor faţă de contestarea afirmațiilor 
doctorului Udrişte cu argumente logice, simple, pe înţelesul 
tuturor. Conform unei concepţii ciudate cu privire la adevăr şi 
fals în ştiinţă, mulţi ziarişti consideră că şi cei care afirmă ceva, 


ca de pildă dr. Udrişte (în probleme ştiinţifice), şi cei care 
contestă acelaşi lucru au în mod egal dreptate. Mulţi oameni ai 
condeiului (cei de formaţie literar-umanistă) consideră că în 
materie de ştiinţă pot circula cu şanse egale păreri opuse, aşa 
cum se întâmplă în artă sau în politică. Din acest punct de 
vedere, aprecierea valorii unui articol dedicat ştiinţei este 
condiţionată la unii ziarişti nu de adevărul ştiinţific al 
conţinutului, ci de caracterul senzaţional al afirmațiilor, de 
„Valoarea de întrebuințare”, adică de faptul dacă materialul 
respectiv „vinde” ziarul, revista sau almanahul. Aşa se face că, 
treptat, presa scrisă, televiziunea şi radioul îşi alcătuiesc o scară 
sui generis de valori, cu prea puţine contacte cu scara reală de 
valori ale ştiinţei. Aspecte similare se pot întâlni şi în alte 
domenii mediatizate. Există „savanţi radio”, „savanţi TV” şi, 
evident, „savanţi ai presei scrise”. Cartea de faţă prezintă 
câteva exemple. Aceeaşi presă i-a vârât pe unii dintre ei pe 
gâtul publicului şi i-a împins spre fotolii oficiale, de unde pot 
face mult rău ştiinţei. 

În final, să revenim la problema priorităţii doctorului Udrişte. 
Acest capitol nu a fost scris cu intenţia de a decide dacă domnia 
sa deţine cu adevărat prioritatea în problema originii cancerului. 
O astfel de analiză poate fi făcută numai de specialişti. Autorul a 
căutat însă răspunsuri la câteva întrebări fireşti, ridicate de 
pretenţiile enunțate de dr. Udrişte. Intrebările, ca şi 
răspunsurile, sunt la îndemâna oricărei persoane cu obişnuinţa 
lecturii. Întrebarea capitală la care trebuie să se răspundă este: 
în ce măsură o persoană care face afirmaţii aberante şi 
dovedeşte o înţelegere anapoda a fenomenelor dintr-un 
domeniu ca fizica este capabilă să facă descoperiri 
fundamentale în alt domeniu, cum este medicina? Un răspuns la 
această întrebare trebuie dat într-un context în care este 
evidentă interferența dintre fizică, pe de o parte, şi biologia 
moleculară şi celulară, pe de alta, carenţele în înţelegerea 
proceselor fizice viciind grav descifrarea proceselor biologice. 
Aberantă este şi concluzia privitoare la rolul gravitaţiei în viaţa 
şi moartea „corpului viu”. Oricum, cancerul este o boală de 
extremă gravitate, dar nu o boală de gravitație! După cum am 
văzut, portretul pe care presa îl făureşte doctorului Udrişte, ca şi 
autoportretul pe care domnia sa şi-l expune, au multe neclarităţi 
şi stridente, unele legate chiar de probleme deontologice. 


Să mai adăugăm un ultim argument: în revista franceză La 
Recherche, nr. 138 din noiembrie 1982, a apărut un articol 
intitulat „Astronomia UV - o cheie pentru originea vieţii”, 
semnat de Jacques Danon şi Gdrard Poupeau. Scoaterea 
aparaturii astronomice dincolo de atmosfera terestră, cu ajutorul 
rachetelor şi al sateliților, a permis evidenţierea unei radiaţii 
ultraviolete intense (principala sursă este Soarele). Această 
radiaţie a fost prezentă încă de la începutul istoriei geologice a 
Terrei, făcând imposibilă existenţa vieţii. Cea mai mare parte a 
materialelor biologice complexe (proteinele, acizii nucleici) sunt 
foarte sensibile la radiaţiile UV şi nu ar fi rezistat în condiţiile 
unei atmosfere lipsite de o pătură protectoare (în speţă, ozonul). 
Apariţia oxigenului şi a ozonului, ca şi a vieţii bazate pe oxigen, 
a fost favorizată, paradoxal (printr-un lanţ cu conexiune inversă) 
chiar de radiaţia UV. În prezenţa acestei radiaţii (cu lungimi de 
undă mai mici decât 240 nm) au avut loc reacţii de disociere şi 
de combinaţie ca: 

H2O - > OH + H CH + OH —> H2O + O, ceea cea dus la 
formarea de molecule de 02 şi 03 (oxigen şi ozon). 

Pentru lungimi de undă mai mici decât 230 nm, devine 
posibilă şi reacţia: 

CO2 —> CO + O, cu aceleaşi consecinţe ca disocierea apei. 

Aceste mecanisme au făcut ca, în urmă cu 3,5 miliarde de ani, 
unu la sută din atmosfera terestră să fie reprezentată de 
oxigenul molecular, ceea ce înseamnă că de la bun început s-a 
putut manifesta viaţa aerobă. Cifra de unu la sută este extrem 
de importantă, ea fiind între zece mii şi un milion de ori mai 
mare decât se credea până acum! Toate teoriile privind originea 
vieţii pe Pământ trebuie să ia în consideraţie aceste date. In 
lumina lor, „teoria” genei anaerobe a dr. Udrişte se prăbuşeşte 
ca un castel de cărţi de joc. (O asemenea prăbuşire este un 
exemplu de colaps!) Şubrezenia argumentelor doctorului O. 
Udrişte are ca sursă şi lipsa de informare: la nouă ani de la 
aceste descoperiri, domnia sa nu renunţase încă la ideea cu 
gena anaerobă. 

Să-l lăsăm deci pe cititor să deducă dacă dr. Udrişte a ratat 
sau nu premiul Nobel; pentru a-şi forma o părere, are acum 
câteva elemente la indemână. În ceea ce-l priveşte, autorul 
cărţii de faţă are serioase îndoieli cu privire la justeţea 
pretențiilor doctorului Udrişte, dar s-ar bucura să fie contrazis 


chiar de juriul prestigiosului premiu. Cu sau fără premiul Nobel, 
dr. Udrişte emite însă bazaconii şi în fizică, şi în biologie. 

Cum, cel puţin deocamdată, dr. Udrişte este fără premiu, 
contactul oamenilor de ştiinţă cu problema dură a colapsului 
gravitațional al organismelor s-ar putea solda cu efecte 
nedorite. Retragerea rapidă din circulaţie a tot ce a scris despre 
gravitație i-ar sluji doctorului  Udrişte pentru dregerea 
busuiocului. Nu ştim însă dacă metoda folosită de Ministerul 
Adevărului şi descrisă de Orwell i-ar fi accesibilă acum, în 
perioada de tranziţie. Ar fi totuşi păcat să ajungă pe mâna celor 
din juriul premiului Nobel, că sunt oameni mai virstnici şi, 
Doamne fereşte, de cancer îi scapă dr. Udrişte, dar de colapsul 
gravitațional... Şi atunci, cine îi mai atribuie premiul? 

Capitolul 5 

Bazaconii transcendentale: 

Dincolo de graniţele cunoaşterii şi ale bunului simţ 

Ei domnule, dte d-astea n-am citit eu, n-am păr în cap! 
Glumeşti cu omul! Se-ntimpli... că fiindcă de ce? o să mă- 
ntrebi... Omul, bu- nioară, de par egzamplu, dintr-un nu-ştiu-ce 
ori ceva, cum e nevricos, de curiozitate, intră la o idee? 


fandacsia e gata; eil, i după aia, din fandacsie cade în 
ipohondrie. Pe urmă, fireşte, şi nimica mişcă. 
I.L. Caragiale 


În scena finală a filmului Că/ăuza al lui Tarkovski, un copil 
aşezat la masă pune în mişcare obiectele doar privindu-le. In alt 
film, mult mai vechi, turnat după povestirea lui Gogol în noaptea 
de Ajun, fierarul Vakula, rătăcind drumul spre casă, nimereşte la 
vrăjitoarea satului şi se aşază flămind la masă. Pe soba încinsă 
se încălzesc sarmalele. Când Vakula priveşte spre oală, capacul 
saltă, sarmaua sare drept în ulcica plină cu smântână, se 
tăvăleşte acolo pe o faţă şi pe alta şi zboară direct în gura 
deschisă (de uimire) a fierarului. Trebuie să fi gătit bine 
vrăjitoarea, pentru că Vakula pricepe repede cum vine cazul: se 
uită intens la oală, capacul saltă, sarmaua sare drept în ulcica 
plină cu smântână, se tăvăleşte acolo pe o faţă şi pe alta şi 
zboară direct în gura deschisă (de data asta de poftă) a 
fierarului, iar toate astea fără ca mustăţile ucraineşti (pe oală) 
ale chipeşului bărbat să se murdărească. 

Dar iată, pe aceeaşi temă, o relatare a ziaristului Alexandru 
Mironov (vezi şi capitolul 1) din Știință şi Tehnică, 7/1981: 


Se zice că.. 

„„arfi de ajuns ca el să atingă un mănunchi de chei şi acestea 
pornesc şase îndoaie singure, sub toate unghiurile cu putinţă. 

„„„că din această stranie facultate, individul s-ar fi apucat să 
scoată bani, organizând spectacole de circ. 

„„„Studiouri de televiziune din Londra, Paris, Copenhaga, Oslo 
i-au prezentat show- urile şi că, înmărmurite, zecile de milioane 
de telespectatori au asistat la numere de prestidigitație absolut 
uluitoare: apăreau obiecte, dispăreau obiecte, porneau să ticăie 
ceasuri stricate, tacâmuri de metal se răsuceau şi torsionau de, 
bună voie şi nesilite de nimeni, aparent prin simpla concentrare 
a gândurilor lui; cu ochi de Argus nenumărați membri a 
nenumărate comisii au scrutat pătrunzător obiectele, în timp ce 
omul nostru. Cu mâinile în buzunare, continua să-şi dea în petec 
şi să supere fizica. 

„„„Că oameni de ştiinţă cu reputație s-au enervat şi au pornit 
să-l ia sub control degeaba. 

„„Că, brusc, un fel de pudoare l-ar fi lovit la apariția unor 
prestidigitatori declarați, de meserie, şi că ar fi refuzat să se 
producă în fata lor, cu noi nu-i merge, a fost replica. 

„„.„în iunie 1974, cercetătorii de la King's College, exasperați 
de furculițele şi cheile îndoite în toată Europa şi America de 
Nord, îl aduc în laborator şi îl supun la teste care se desfăşoară 
cu omul nostru țintuit în scaun; profesorul John Taylor îl 
controlează până la piele, aparatele de filmat şi camere de luat 
vederi îi înregistrează şi suspectează până şi răsuflarea; ce a 
ieşit din asta: o bară groasă de alamă atinsă cu degetul, s-a 
îndoit brusc la 9<f, diafragma de aluminiu a unui aparat scump 
s-a rupt în bucățele mărunte; un mic cristal de clorură de litiu, 
închis într-un container, s-a sfărâmat pur şi simplu, armături 
metalice aflate în încăpere au pornit să se răsucească deşi nu 
fuseseră invitate la experiențe; obiecte s-au deplasat care 
încotro; aparatele din încăpere intră toate în funcţiune şi se 
strică producând pagube în valoare de mii de lire sterline; ce 
scandal a ieşit de aici ne putem da seama cu toții: profesorul 
Taylor şi echipa de binevoitori au ajuns de râsul lumii: filmele şi 
fotografiile făcute nu au convins pe nimeni în lumea bună a 
ştiinţei 

„„„la Birckbeck College lucrurile nu ies mai bine şi apare 
pentru prima dată ipoteza hipnozei în masă; scriitorul Arthur 


Clarke, invitat să asiste la experienţe, trece de la scepticismul 
absolut la stupoare. 

„„în  Sfirşit, Institutul Stanford, atât de respectabil încât 
jumătate din contractele de cercetare ale NA. SA. Sunt făcute cu 
ei- se fac verificări serioase, atente, rezultatele sunt de 
domeniul fantasticului şmecheriile farsorului nu pot fi cu niciun 
chip descoperite, deşi cercetătorii il închid, pe timpul 
experiențelor, într-o cuşcă Faraday. 

„.„Ziarul” Time” din Los Angeles, încearcă să trezească lumea 
din febra para- psihologiei şi îl denunță sus şi tare pe omul 
nostru ca impostor, de ce nu vrea să ia legătura cu jonglerii şi 
prestidigitatorii şi să-şi facă numerele şi în faţa lor? Chiar, de ce? 

„„„în numărul din octombrie 1974 al reputatei reviste de 
ştiinţă” Nature”, cea în care apar articolele diverşilor premiati 
Nobel de peplanetă s-a publicat un raport asupra experiențelor 
de la Stanford Research încheiat cu concluzia că există 
posibilitatea ca în creierul omenesc să se manifeste capacități 
de percepție dincolo de cele 5 simţuri - aşa cum pare să o 
ateste cercetarea efectuatăpe acest senzațional subiect pe 
numele său Un Geller. 

„„în sftrşit, nu se poate trage nicio concluzie, omul poate fi 
prestidigitator, dar atunci e dat dracului de talentat, în 20 de ani 
de când se produce nu l-a prins încă nimeni - şi sunt şanse să 
nu fie prins vreodată. 

„„dacă există ceva real în puterile” psi” ale individului cu o 
şansă de veridicitate de 111.000.000.000. Probabilitatea 
aceasta este enormă pentru a stâmi interesul omului de ştiinţă 
asupra acestor incriminate, hulite, condamnate, batjocorite 
(presupuse) fenomene şi a-l obliga să-şi deschidă toate 
ferestrele minţii către neobişnuitul care ne înconjură. 

Cesânt aceste întâmplări: simple ficțiuni, vrăjitorie, 
prestidigitaţie, hipnoză? Credinţa mută munţii, spune un 
proverb. Atunci, de ce voinţa să nii poată muta pahare cu apă şi 
sarmale sau, ca în cazul Un Geller, de ce să nu îndoaie chei? 

Într-un articol din Ştiinţă şi Tehnică nr. 9/1980, intitulat 
sugestiv: „Puterea de voinţă şi psihokinezia”, prof. Univ. (pe 
atunci conf.) dr. Mihai Golu (psiholog), dădea drept certă 
existenţa psihokineziei, pe care o definea astfel: 

Dar ştiinţa a lăsat în afara cercetării şi analizei obiective, 
secole în şir, o gamă întinsă de fenomene... 


Din categoria acestora fac parte şi fenomenele de influență a 
psihicului asupra materiei 

Dacă este demonstrată, atât teoretic cât şi practic, 
dependența  cauzal-genetică a psihicului de materie, de 
influențele obiectelor şi fenomenelor materiale externe asupra 
organismelor animale şi omului, se impune necesitatea 
cercetării şi a influențelor pe care psihicul le exercită, la rândul 
său, asupra entităților materiale exterioare lui întreaga gamă a 
acestor influențe, de la nivelurile primare ale organizării psihice 
până lanivelul superior alpsihicuhiiuman, afost reunită sub 
denumirea depsiholdnezie (PK). 

Psihokinezia vine în continuarea influenţei viului asupra 
mediului său ambiant. La om, specificul ei rezidă în faptul că se 
realizează în afara contactului direct - cutanat sau muscular - 
cu obiectele şi este mediată întotdeauna de imagine sau idee şi 
de o stare emoțională şi volitivă. 

Se presupune că fiecare individ uman, copil sau adult, 
indiferent de sex, posedă capacitatea psihokinetică, adică de a 
influența prin forța inconştientului sau a conştientului, în mod 
deliberat, prin concentrarea atenției şi încordarea voinţei, sau 
spontan, prin simpla prezență, starea şi mişcarea obiectelor din 
jur. Diferă însă semnificativ intensitatea şi frecvența cu care 
această capacitate se poate manifesta. 

Argumentarea începe cu faptul cunoscut că psihismul 
acţionează asupra propriei noastre corporalităţii: 

Mesajul şi comanda psihică - de la nivel inconştient, în forma 
unei tensiuni afective, a unei dorințe sau trebuințe, sau de la 
nivel conştient, în forma unei intenții, idei sau decizii - produc 
importante modificări de ordin energetic în interiorul 
organismului, pun în mişcare grupe de muşchi, realizându-se 
astfel o infinită varietate de acte 


comportamentale motorii Simpla reprezentare sau închipuire 
a unei mişcări, fără ca aceasta să fie efectuată, produce deja 
modificări semnificative în tonusul muşchilor implicați în 


realizarea schemei motorii date. 

În sprijinul celor afirmate până acum de prof. Golu în materie 
de influenţă a psihicului asupra „gazdei” sale se pot aduce şi 
descrierile unor cazuri de psihoză declanşată de epidemia de 
holeră. Groaza faţă de contaminare îi face pe unii subiecţi să 
aibă o parte din simptomele bolii, fără să fie propriu-zis bolnavi 
(fac febră, au vărsături şi diaree care cedează la tratamentul cu 
sedative). 

Pentru a da o măsură a capacităţii de influențare prin psihic 
asupra întregii dinamici vegetative a organismului: ritmului 
cardiac, presiunii arteriale, afluxului de oxigen la nivelul 
celulelor, ritmului arderilor la nivelul țesuturilor, temperaturii 
corpului etc., capacitate care poate fi considerabil educată şi 
dezvoltată prin exerciții sistematice, prof. Golu prezintă 
exemplul unui yoghin (Ramanand). Acesta ar fi rezistat închis 
întro cuşcă ermetică având o cantitate limitată de aer. 
Consumul de oxigen din cuşcă a scăzut treptat, ajungând după 
trei ore la un sfert din valoarea minimă necesară pentru 
supravieţuire. Experimentul a durat cinci ore şi jumătate şi a 
inclus măsurarea unor parametri cardiaci şi cerebrali. Este, 
desigur, o chestiune de preferinţe, dar să observăm că există 
cazuri similare şi la alte categorii decât yoghinii. Ce-i drept, 
yoghinii sunt mai spectaculoşi, iar procedeele lor sunt învăluite 
într-o undă de mister, de senzaţional, foarte gustată de public 

Performanţele sportive sunt la fel de spectaculoase şi, în plus, 
transparente. Există un domeniu competitiv cu performanţa lui 
Ramanand: alpiniştii care au urcat pe vârfurile de peste 7.000 
de metri în Himalaya, inclusiv pe Chomolungma, /ăra mască de 
oxigen. La 8.800 de metri, presiunea parţială a oxigenului este 
mult mai mică decât aceea din cuşca lui Ramanand, alpinistul se 
află în plin efort fizic la temperaturi scăzute şi, în plus, pe munte 
nu se poate nici trişa, nici dormi. Scufundătorii în apnee (fără 
respiraţie) au de asemenea performanţe fantastice. (Jacques 
Mayol s-a scufundat fără niciun fel de aparatură la adândmea de 
112 în, fiindu-i necesare 104 secunde la coborâre şi 90 de 
secunde la urcare, în decembrie 1983.) Aici rolul influenţei 
psihicului este preluat de antrenamentul sistematic, deci nu 
trebuie atribuit  psihismului rolul exclusiv în obținerea 
performanţelor descrise. Lumea animală oferă exemple 
remarcabile de încetinire a proceselor vitale pe bază hormonală; 


hibernarea ar fi unul dintre acestea. 

Pasul următor pe care îl face prof. Mihai Golu este conţinut în 
afirmaţia: 

Aria de influență a psihicului se extinde de la corporalitatea 
proprie asupra realităţii externe. În primul rând, această 
influență se exercită asupra celorlalți semeni din jur. 

Şi, mai departe: 

e 

Sunt citate numeroase situații în care unele persoane 
exercită, prin simpla prezență, fără a recurge la actiuni şi 
comportamente evidente, o vigilență tonică, de bună dispoziție, 
de deschidere, de liniştire, de emulatie, de deconectare etc. In 
vreme ce altele generează influențe cu efecte depresive, 
tensionale, frustrante, conflictuale, demoralizante. Fiecare 
dintre noi avem experiența unor asemenea influențe pe care le 
receptăm la nivel subconştient şi care ne determină să afirmăm 
că în prezența unor persoane ne simţim bine, degajați, stimulati, 
iar în prezența altora ne simțim timoraţi, inhibaţi, contractați, 
îngrădiți sau total blocaţi în a ne manifesta atât în plan mental, 
cât şi comportamental După toate probabilitățile, semnul 
influențelor psihokinetice constituie unul din factorii principali ai 
selectivității relatiilor interpersonale, ai apropierii sau 
îndepărtării reciproce între indivizi 

Şi aici se poate observa o prezentare unilaterală a 
fenomenului afinităţii dintre persoane. Simpatia, respectiv 
antipatia pe care le inspiră o persoană dată nu au nevoie de 
psihokinezie pentru a fi explicate. Există o explicaţie mai simplă: 
un anume portret-robot pe care fiecare dintre noi Il are în minte 
în legătură cu ceea ce reprezintă o persoană simpatică şi cum ar 
trebui ea să fie. Acelaşi lucru şi despre persoanele antipatice. 

Acest tablou mental este rodul experienţei din primii ani de 
viaţă (chiar din primele clipe), completat cu modificările aduse 
de autoeducaţie, nivel de cultură, temperament etc. Comparaţia 
dintre acest portret-robot şi persoanele intilnite poate influenţa 
comportamentul reciproc prin simpla clasificare, uneori 
inconştientă, pe care o face fiecare. Sunt şi alte „semne” care 
acţionează prin simţurile naturale: o anumită voce, un miros 
(natural sau parfum), felul de comportare etc. Să nu fi auzit prof. 
Golu de „imprinting”, care, grosso modo, este tocmai acest” 
portret-robot” de care am amintit? 


De la influenţa asupra propriului corp şi a unei persoane 
asupra alteia prin intermediul psihokineziei, prof. Golu trece la 
influenţa psihicului asupra lumii exterioare. lată ce afirmă 
(sublinierile ne aparţin): 

Dacă fenomenele descrise până acum sunt mai fireşti şi mai 
uşor de înţeles, influențarea de la distanță, pe calea „undelor 
psihice”, a obiectelor neinsufleţite din jur ar putea părea de 
domeniul fantasticului Totuşi în decursul ultimelor 4-5 deceniu 
ştiinţa a făcut dovada existenței acesteia. Astăzi este larg 
acceptată ipoteza că. Printr-o anumită încordare afectiv-volitivă. 
Fiecare individ poate să exercite un control asupra mişcării 
obiectelor din jur. Acest lucru a fost demonstrat experimental 
pentru prima dată în 1934. De către psihologul american J. B. 
Rhine. Experimentul a constat în stabilirea posibilităţii de 
influențare a căderii zarurilor. Obiectivulpropus a fost obținerea 
unei sume mai mari de 7 a celor două zaruri Se ştie că există 15 
combinații posibile ale celor 2 zaruri care pot da o sumă mai 
mare de 7. Din 6.744 de aruncări se pot obține, după legea 
hazardului maximum 2.810 căderi ale unei sume mai mari de 7; 
autorul a obținut 3.110, ceea ce depăşeşte limita simplei 
întâmplări Acelaşi experiment a fost efectuat pe două loturi de 
subiecți Primului lot i s-a sugerat să-şi fixeze atenţia asupra unei 
anumite combinaţii, celui de-al doilea nu i s-a făcut o asemenea 
sugestie. Combinatia aleasă a căzut de un număr semnificativ 
mai mare de ori la primul grup decât la al doilea Rezultate şi 
mai bune se obțineau când subiecții îşi alegeau singuri 
combinația preferată 

Analizele comparative l-au condus pe Rhine la concluzia că 
persoanele care posedă o voință puternică, cele care luptă să-şi 
croiască propriul drum în viață, să se afirme în domenii noi, 
necunoscute etc. Obtin rezultate mai bune la testele PK decât 
cele in- fluențabile şi dependente. 

Pentru a înlătura obiecțiile legate de modul de aruncare a 
Zarurilor şi de notare a rezultatelor de către subiectul uman, 
Rhine a creat o maşină specială care să efectueze aceste 
operații, în vreme ce el îşi impunea doar să obțină o anumită 
combinație. După 170.000 de aruncări găseşte un raport de 
100:1 în favoarea factorului PK. 

Cu acest citat ajungem într-un moment extrem de delicat al 
analizei pe care ne-am propus-o. Experimentul descris de prof. 


Mihai Golu ridică serioase semne de intrebare şi este de mirare 
că nu şi le-a pus înainte de a scrie articolul. Le vom pune noi: 

1) La data apariţiei articolului (septembrie 1980), lucrarea lui 
J.B. Rhine era veche de 46 de ani. A mai fost ea repetată? Cu ce 
rezultate? Ce ecou au avut în epocă experimentele respective? 
Au fost ele comentate? Sunt ele consacrate în literatura 
ştiinţifică? Aceste întrebări sunt pe deplin justificate, deoarece în 
ştiinţă experimentele fundamentale trebuie să fie (şi chiar sunt) 
mereu verificate şi răsverificate*. 

$) Vom admite pe moment, o dată cu prof. Golu, că J.B. Rhine 
are dreptate şi că „persoanele cu voinţă puternică, cele care 
luptă să-şi croiască propriul drum în viaţă, să se afirme în 
domenii noi, necunoscute etc., obţin rezultate mai bune la 
testele PK decât cele influenţabile şi dependente”. 

Să nu uităm că testul a constat în influențarea numerelor la 
aruncarea cu zarurile. De curând, la noi în ţară s-au legalizat 
jocurile de noroc, printre care barbutul şi pokerul. Ambele jocuri 
sunt jocuri de hazard, înțelegând prin aceasta că, dacă nu se 
trişează, şansele diferitelor combinaţii la zaruri sau la cărţi 
urmează legile teoriei probabilităților. Psihologia intervine, fără 
îndoială, la jocul de poker, unde există reguli de o oarecare 
complexitate şi unde intuiţia şi cunoaşterea caracterului 
partenerilor poate ajuta la elaborarea strategiei şi a tacticii de 
joc. Un rol important îl joacă şi studierea comportării (mimicii, 
gesturilor) partenerilor, ceea ce presupune calităţi de 
observator, chiar de psiholog, care influenţează, la un număr 
mai mare de partide jucate, ciştigul, fără a-l asigura, însă. Toată 
psihologia şi voinţa nu fac însă doi bani pe lângă arta de a trişa. 

Această ultimă afirmaţie îşi atinge valoarea maximă de 
adevăr la barbut, joc primitiv, în care zarurile vorbesc. Dacă ar fi 
să ne luăm după prof. Golu, la barbut ar trebui să câştige” cei 
care posedă o voinţă puternică... Dornici să se afirme în domenii 
noi”. Şi aid, însă, câştigă tot trişorii. În decursul istoriei milenare 
a jocului cu zaruri (s-au găsit zaruri şi în mormintele faraonilor!), 
acesta s-ar fi transformat într-o confruntare între voințe, 
devenind un joc cu acelaşi statut ca al şahului, care este o 
confruntare între inteligenţe. Sint buni şi trişorii la ceva: în acest 
caz, ei ne ajută să regăsim bunul simţ în materie de zaruri şi să 
nu cădem pradă... excesului de voinţă. 

3) Implicaţiile ştiinţifice ale concluziilor lui J.B. Rhine, preluate 


necritic de prof. Golu, sunt cele mai serioase argumente 
împotriva experimentului său. Aici ieşim din domeniul 
psihologiei şi nu îi putem reproşa cu aceeaşi tărie prof. Golu că 
nu le-a 

O parte din experienţele lui J.B. Rhine au fost falsificate. Vezi 
Anexa 2. 

3) implicaţiile ştiinţifice ale concluziilor lui J.B. Rhine, preluate 
necritic de prof. Golu, sint cele mai serioase argumente 
împotriva experimentului său. Aici ieşim din domeniul 
psihologiei şi nu îi putem reproşa cu aceeaşi tărie prof. Golu că 
nu le-a sesizat; la urma urmei, am văzut că nu trage aici toate 
concluziile care se impun în cadrul propriei sale profesiuni. 

Aruncarea zarurilor corect amestecate şi - dacă ar fi să 
rămânem consecvenţi cu acceptarea concluziei lui Rhine - la 
adăpost de „grupuri de presiune” care să influenţeze rezultatele 
ar trebui să aibă ca rezultat un şir de numere conforme cu teoria 
matematică a probabilităților. Paradoxul ar fi că, ori de câte ori o 
persoană sau un grup de persoane ar repeta experienţa, 
rezultatele ar trebui să fie diferite. Acest fapt ar fi putut 
împiedica în trecut însăşi apariţia teoriei probabilității, care s-a 
constituit iniţial ca o generalizare a experienţei jocurilor de 
zaruri. Ar fi dispărut însuşi caracterul aleatoriu al jocului, 
răminând numai jocul voinţelor celor care au aruncat zarurile. 
Întreaga experienţă umană privind obiectivitatea legilor 
probabilistice ar fi pusă la îndoială, deschizându-se posibilitatea 
intervenţiei prin act volitiv în aproape toate fenomenele naturii. 

4) Influenţarea ipotetică a rezultatelor aruncării zarurilor 
presupune un lanţ de fenomene care trebuie redate în amănunt. 
Traiectoria fiecărui zar depinde de o serie de mărimi, cum ar fi: 
viteza liniară iniţială (vectorial, adică mărime, direcţie şi sens), 
precum şi poziţia zarului (coordonatele centrului de masă - trei 
la număr - şi orientarea feţelor). La acestea se adaugă viteza de 
rotaţie a zarului (şi ea un vector). Toate aceste mărimi trebuie 
descrise pentru ambele zaruri. influențarea mişcării în sensul 
obţinerii unor rezultate dorite înseamnă ca subconştientul 
experimentatorului să rezolve (instantaneu!) multe ecuaţii 
diferenţiale, să obţină ecuaţiile traiectoriilor şi să intervină 
(pertur- bativ!) în sensul modificării dorite. Intervenţia trebuie să 
fie promptă şi exactă. O asemenea performanţă este 
inaccesibilă chiar celor mai perfecţionate maşini de calcul şi 


presupune o serie de mecanisme speciale ale creierului pentru 
care nu există niciun fel de dovadă. Cititorul îşi va face o idee 
despre complexitatea cerinţelor existenţei unui astfel de 
fenomen, comparindu-l cu ceva mult mai simplu, anume cu 
sistemul american de apărare împotriva rachetelor balistice, 
denumit „războiul stelelor”. O reţea de staţii de urmărire de la 
sol şi din cosmos stabileşte instantaneu poziţia, viteza şi 
traiectoria vehiculului purtător de arme nucleare şi comandă 
unor rachete sau sateliți interceptarea şi distrugerea vectorului 
nuclear prin explozii sau raze laser. Modificarea în sensul dorit a 
numărului la zaruri este mult mai complicată ca problemă şi are 
la dispoziţie mult mai puţin timp decât o acţiune din „războiul 
stelelor”. Admiţând că organismul uman ar avea „dispozitivele” 
necesare pentru modificarea traiectoriei zarurilor, în ce fel i-ar fi 
furnizate persoanei respective elementele traiectoriei iniţiale, 
poziţia feţelor şi vitezele? Şi jocul cu zaruri este neesenţial 
pentru supravieţuire. Să ne gândim că un efort de voinţă ar 
putea modifica, chiar şi în infimă măsură, traiectoriile 
proiectilelor, fie ele pietre, sulițe, săgeți sau gloanţe. Istoria de 
citeva milioane de ani a hominizilor şi a oamenilor ar fi permis 
selecţia naturală a celor astfel înzestrați, care ar fi dominat 
treptat lumea şi şi-ar fi asigurat descendența. Unde sunt aceşti 
supraoameni? Evident, numai în filmele de animaţie şi în benzile 
desenate (de proastă calitate). 

Singurul moment în care prof. Golu se apropie de adevăratele 
probleme ridicate de subiectul în discuţie este acela în care 
scrie: 

La întrebarea:” 
careestepurtătorulmaterialalacțiuniipsihokinezice?'nu a fost 
găsit un răspuns unanim acceptat şi verificat. Cel mai frecvent 
se apelează la ipoteza câmpuhiu Se consideră că numai un 
câmp poate acționa asupra altui câmp. Ceea ce s-a reuşit să se 
stabilească precis este faptul că în timpul emiterii influențelor 
PK activismul bioelectric al creierului se caracterizează prin 
predominarea undelor cu o frecvenţă între 4 şi 7 cicli/s, proprii, 
în general, stărilor de transă Nu se ştie însă dacă aceste unde 
relativ lente servesc direct pentru codificarea mesajelor PK sau 
reprezintă doar conditii de fond, care facilitează producerea 
altui gen de unde, ce exteriorizează şi poartă spre „țintă” 
mesajele PK corespunzătoare. 


Acesta este şi punctul cel mai slab al tuturor încercărilor de 
teoretizare a fenomenelor paranormale ca telekinezia, telepatia 
(transmiterea la distanţă a ideilor, senzaţiilor etc.), levitaţia 
(plutirea în aer) etc.: nevoia inventării unui câmp special, 
neidentificat, de altă natură decât cele patru câmpuri 
fundamentale din natură. De ce este acest câmp ipotetic altul 
decât câmpurile gravitațional, slab, electromagnetic şi tare? 
Deoarece aceste câmpuri sunt bine studiate şi identificabile. 
Caracterul” ad hoc” al” câmpului psi”, cum este denumit 
câteodată acesta, iese mai puternic în evidenţă dacă ne gândim 
că una dintre proprietăţile care i se atribuie este cuplajul său cu 
câmpurile fizice cunoscute. 

Levitaţia, de pildă, presupune interacţiunea „câmpului psi” cu 
gravitația terestră, mergând până la anularea greutăţii corpului 
celui care” levitează”. După cum se ştie, fizicienii au obţinut 
levitaţia unor mici probe metalice cu ajutorul 
supraconductibilităţii. La temperaturi joase (în jurul temperaturii 
de lichefiere a heliului), unele metale îşi micşorează brusc 
rezistenţa electrică până aproape de zero. Acest fapt permite 
inducerea unor curenţi foarte mari în inelul metalic, care poate 
rămâne suspendat deasupra unui magnet. Lucrurile se petrec 
după cum urmează: orice deplasare a inelului metalic induce un 
curent, care, conform legii lui Lentz, dă naştere unui câmp 
magnetic propriu, care se opune variaţiei câmpului magnetic 
inductor. Inelul supraconductor nu va mai cădea niciodată pe 
magnet, ci va oscila uşor deasupra acestuia. Să observăm că 
aici forţa electromagnetică echilibrează forţa de greutate printr- 
un mecanism dinamic de/în/ back. 

Levitaţia ar trebui deci să se obţină prin interacţiunea 
„câmpului psi” cu câmpul gravitațional, pe care să-l 
contrabalanseze, dar nu numai global, ci şi pentru fiecare parte 
a corpului (membrele, capul etc.). Acest echilibru ar trebui să fie 
foarte fin, ceea ce ar presupune un reglaj (acordaj) extrem de 
exact, un adevărat joc între „câmpul psi” şi greutate. Deoarece 
greutatea unui adult este relativ mare, se poate deduce că şi 
cuplajul dintre „câmpul psi” şi gravitație este puternic. Este 
posibil oare ca organismul omenesc să fie sediul unor procese 
care să declanșeze energii atât de mari? Biocurenţii sunt extrem 
de slabi. După cum se ştie, pentru a fi puse în evidenţă 
activităţile electrice ale creierului şi ale inimii (prin 


electroencefalografie şi electrocardiografie) este nevoie să se 
amplifice biocurenţii respectivi. Tot din acest motiv, activitatea 
electrică a creierului este considerată de către adepţii existenţei 
„câmpului psi” suficientă doar pentru „codificarea mesajului”, 
ceea ce presupune şi o activitate de „decodificare” la nivelul 
receptorului. Şi dacă receptorul este o ţigară sau un băț de 
chibrit? Cum „decodează” ele „mesajul”? (Un experiment de 
mişcare a ţigărilor şi chibriturilor este descris de prof. Golu după 
surse sovietice. Aceeaşi Natalia Mihailova care muta ţigări şi 
chibrituri ar fi separat albuşul de gălbenuşul unui ou prin 
„concentrare maximă”.) 

Or, tocmai cuplajul puternic dintre” cimpul psi” şi cimpurile 
fizice este argumentul cel mai important care pledează 
împotriva existenţei „câmpului psi”. 

Să mai oferim un citat din articolul prof. Golu: 

J. Beloff, psiholog la Queens University din Belfast, a emis 
ipoteza că influența PK se poate exercita mai puternic asupra 
microparticulelor. Doi savanți francezi şi-au propus să verifice 
această ipoteză Ei au ales în acest scop nitratul de sodiu, cu 
emisie aleatorie de electroni, pe care l-au conectat la aparatul 
Geiger. Au luat doi elevi şi le-au cerut să încerce, prin 
concentrarea atenției şi voinţei, să încetinească clinchetul 
aparatului ca răspuns la emisia radioactivităţii S-a obţinut un 
rezultat care pledează în proporție de 1 miliard la 1 în favoarea 
influenţei PK 

Emisia de electroni din sarea de natriu nu este „aleatorie”, ci 
se supune legii dezintegrărilor radioactive (care este o lege de 
tip exponențial). „Concentrarea” atenţiei celor doi elevi asupra 
contorului, care ar fi avut ca rezultat micşorarea ratei de 
numărare, ar fi trebuit de fapt să acţioneze asupra procesului de 
ionizare a gazului. Electronii trec prin gazul din contor, îi 
ionizează şi produc o descărcare electrică. Descărcările sunt 
numărate, iar uneori şi sonorizate. Contorul Geiger se foloseşte 
acum ceva mai puţin, dar acest instrument de măsură a jucat un 
rol imens în perioada de pionierat a fizicii nucleare. Rezultatele 
obţinute atunci au intrat în patrimoniul ştiinţei, fiind verificate şi 
reverifi- cate cu tehnici tot mai precise, confirmindu-se de 
fiecare dată (cu o precizie mărită). Dacă determinările mărimilor 
fizice ar depinde de voinţa celor care efectuează măsurătoarea 
sau a celor care asistă la ea, rezultatele ar fi viciate, 


experimentele ar fi ireproductibile, iar ştiinţa şi-ar pierde 
caracterul obiectiv. Disputa ar fi câştigată nu de adevărul 
ştiinţific, ci de voinţa unuia sau altuia dintre cercetători. Ştiinţa 
ar dispărea ca atare şi s-ar transforma într-o gilceavă, într-un 
sport sau într-un barbut a la J.B. Rhine. Să nu uităm că şi 
oamenii de ştiinţă sint oameni aflaţi în dispută, cărora le-ar 
conveni un anume rezultat şi nu altul. Ce-ar fi dacă ei ar 
influenţa volitiv rezultatele? Toată ştiinţa experimentală, care a 
trecut de patru secole (primul experiment ştiinţific în înţelesul 
modern al acestei noţiuni, legat de stabilirea legii căderii libere 
a corpurilor, a fost întreprins de Galiieo Galilei la Pisa, în anii 
1591-1592), infirmă categoric ipoteza influenţei conştiinţei 
(voinţei) individuale sau colective asupra realităţii obiective. 

În timp ce prof. Golu scrie (vezi mai sus) că ştiinţa ar fi făcut 
dovada existenţei psihokineziei, iată ce scrie dr. Dan Mihăilescu 
în cartea sa Parapsihologia între adevăruri inexplicabile şi falsuri 
plauzibile, Ed. Tipomur, 1992, p. 104: 

Până la consacrarea parapsihologici ca ştiinţă, cu o 
metodologie şi un sistem de investigații propriu, specific 
fenomenelor pe care le studiază, trebuie spus că, după opinia 
noastră, cea mai înțeleaptă atitudine este aceea a unui 
scepticism constructiv şi logic, întrucât asupra unor manifestări 
şi persoane cunoscute, dar nu şi recunoscute pentru calitățile lor 
paranormale, planează serioase incertitudini, ca să nu mai 
adăugăm faptul că şi paragnoştii indubitabili nu sunt egali cu ei 
înşişi 

Perspectiva, după părerea noastră, poartă în germene un 
mesaj optimist Fraudele şi impostorii nu vor putea supraviețui 
controalelor prelungite şi repetate. Orice sustragere de la 
acordarea girului ştiinţific prin verificare metodică reprezintă tot 
atâtea motive de legitimă suspiciune, pe care bunul simţ o 
cultivă în mod inerent, alături de o întemeiată atitudine 
circumspectă. 

Deşi nu subscriem la toate afirmaţiile dr. Dan Mihăilescu, 
atitudinea sa faţă de subiectul cărţii ne apare mult mai raţională 
decât capitularea necondiționată a prof. Golu, de departe cel 
mai mare bazaconist în materie de parapsihologie. 

Din bunăvoința nelimitată pe care orice cititor imparţial a 
observat că o manifestăm faţă de autorii de bazaconii, vom 
interpreta stilul persiflant, „şmecheresc” adoptat de Alexandru 


Mironov faţă de Un Geller (dar şi faţă de oamenii de ştiinţă care 
au investigat cazul) drept o atitudine ceva mai prudentă în 
problema prezumabilei existenţe a „puterilor psi”. Şi dr. Dan 
Mihăilescu îl prezintă în cartea sa pe „îndoitorul de chei”, dar 
folosind un limbaj decent şi corect gramatical. Amândoi greşesc 
însă în acelaşi loc: Un Geller fusese dovedit ca un foarte abil 
prestidigitator* cu mult înaintea apariției articolului lui 
Alexandru Mironov din Știință şi Tehnică nr. 7/1981. Să nu fi 
aflat la timp despre aceasta? Oricum, putea reveni cu precizări. 
Examinarea colecţiei revistei pe câţiva ani, începând cu 1981, 
dă un rezultat negativ. Al. Mironov nu se consideră obligat nici 
din acest punct de vedere publicului său cititor. Pe urmă, mai 
este un „amănunt”: Un Geller oferea un subiect „gras”, care îi 
dădea ziaristului nostru posibilitatea să arunce întrebări care i-ar 
fi conferit o (falsă) autoritate.” Demascarea” lui Un Geller 
justifică atitudinea sceptică recomandată de dr. Dan Mihăilescu 
în receptarea informaţiei din acest domeniu. Să nu ne grăbim, 
deci, să dăm drept certe lucruri dubioase sau discutabile, aşa 
cum face prof. Mihai Golu. Unele dintre argumentele acestuia 
din urmă sunt extrase din literatura sovietică de acum câteva 
decenii, care nu poate fi receptată în mod necritic. Dacă a 
existat vreodată o patrie a pseudoştiinţei, atunci este foarte 
probabil ca aceasta să fi fost Uniunea Sovietică din anii imediat 
postbelici. Ştiinţa era ideologizată şi multe valori autentice, 
reprimate. Până şi un om de ştiinţă cu vederi marxiste şi cu 
evidentă simpatie faţă de URSS, precum britanicul J.D. Bemal 
(vezi Știința în istoria societății, Editura Politică, 1964), a trebuit 
să recunoască erorile comise în anii '40-'50 de ştiinţa sovietică, 
mai ales în biologie şi în ştiinţele sociale, adică tocmai domeniile 
mai apropiate de tematica abordată de prof. Golu în articolul 
său. Este interesant de remarcat că J.D. Bemal nu a intuit nici 
măcar pe departe proporţiile catastrofei prin care au trecut 
unele ramuri ale ştiinţei în URSS. J.D. Bemal scrie (op. Cât, p. 
681): 

Lâsenko mi-a lăsat impresia unui om cinstit, dar fanatic, care 
nu suportă nicio contradicţie, dar este înzestrat cu un simt 
deosebit pentru plante şi sol Metodele lui, care seamănă mai 
puțin cu cele biologice şi mai mult cu unele metode ale 
medicinei, sunt o artă, călăuzită de idei ştiinţifice. 

Impresia lui Bemal este falsă: T.D. Lâsenko a făcut mult rău, 


în mod conştient, şi colegilor săi, şi agriculturii. Ar fi interesant 
de studiat în ce mod s-au răsfrânt „învăţătura lui Lisenko” şi alte 
aberaţii din biologia sovietică a vremii (” darwinismul creator 
sovietic”) asupra ştiinţei româneşti şi în ce fel au influenţat ele 
scara de valori la noi în ţară. În mod sigur, avem şi noi faliţii 
noştri, dar nu de ei ne-am propus să ne ocupăm. 

Ajunşi la acest capitol, cititorii îşi dau seama cu uşurinţă că 
speculaţiile multor aspiranţi la titlul de „emiţător fruntaş de 
bazaconii” au citeva lucruri în comun. Prof. Gheorghe Victor este 
partizanul implicit al telekineziei (telepatiei) între specii diferite 
(om şi câine) sau chiar între om şi celule (care se împotrivesc 
studierii lor de către om: vezi cap. 1). Prof. Mânzatu (vezi cap. 2) 
a descoperit interacţiunea apei vii (care pulsează în volum) cu 
un câmp botezat” fundamental”. Dr. Udrişte afirmă că există o 
„hologramă” în ultraviolet, cu toate faptele bune şi păcatele 
(mărturisite sau nu), care călătoreşte după moartea fiecărui 
individ. Prof. Golu sesizează numai necesitatea unui astfel de 
câmp, fără a-i preciza însă natura sau proprietăţile. Cititorii se 
pot întreba care dintre ei are dreptate, iar autorul cărţii de faţă 
găseşte întrebarea foarte legitimă. Pentru a obţine un răspuns 
convingător se poate sugera o întâlnire la televiziune între toţi 
aceşti autori de teorii, care să se întreacă în argumente şi fapte, 
după un scenariu asemănător confruntării între candidaţii la 
diferite funcţii în statele democratice. Se poate proceda în tururi 
succesive, cel clasat pe ultimul loc ieşind din competiţie. In 
confruntarea finală, ultimii doi rămaşi s-ar putea întrece ca 
vrăjitorul Merlin şi yankeul din Connecticut la curtea regelui 
Arthur, provocând o eclipsă sau, ca într-un adevărat turnir al 
magicienilor, suspendându-se reciproc prin levitaţie. Ultima 
probă ar fi şi cea mai spectaculoasă, dar şi cea mai periculoasă, 
deoarece eclipsa trece, dar darul levitaţiei s-ar putea să mai 
rămână şi, în acest caz, cum ar mai reveni competitorii cu 
picioarele pe pământ? 

Capitolul 6 

Bazaconii academice: 

De la fizică la ortofizică şi de aici, înapoi la bazaconie 

Mi-ţi-i, ni-vi-li, me-te-îl-o, ne-ve-i-le. 

Din Gramatica lui Măcărescu, după lon Creangă 

Doar diploma pe care o dă academia Te-ndreptăjeşte meşter 
şi face măiestria. 


Tudor Arghezi (el însuşi membru al Academiei) 

Dacă, spre deosebire de orice pasăre, nu orice bazaconie pre 
limba ei piere, atunci limbajul pseudoştiinţific poate juca măcar 
rolul de culoare de avertizare. După cum păsările ştiu că 
insectele violent colorate sint otrăvitoare şi se feresc să le 
ciugulească, tot astfel şi cititorii ar trebui să fie avertizaţi de 
limbajul ostedtativ „ştiinţific” al unor autori, ca să-i evite. 

Cum se explică faptul că aproape toţi pseudocreatorii folosesc 
un alt limbaj decât cel consacrat? în primul rând, prin aceea că, 
de cele mai multe ori, nu şi l-au insuşit pe cel ştiinţific. In al 
doilea rând, prin aceea că domniile lor inventează mai întâi 
cuvântul şi numai după aceea se străduiesc să-i potrivească un 
corespondent în lumea reală sau în cea imaginară. Singura lor 
invenţie adevărată rămine de fapt aceea din domeniul lexical (” 
apă antagonică”, „radiaţie ancestronică”, „lumatie” etc.). 

În fiecare domeniu al ştiinţei, vocabularul este rezultatul unei 
evoluţii îndelungate în care, cu toată accelerarea produsă în 
ultimele decenii, cuvintele nu apar peste noapte. 

În limba română (şi ea nu constituie o excepţie din acest 
punct de vedere), mulţi termeni ştiinţifici sunt de împrumut, ei 
intrând în uz o dată cu noutăţile pe care le desemnează, în ţările 
în care se veghează la puritatea limbii, cum ar fi Franţa, există 
comisii de nomenclatură pe domenii. Ele verifică periodic starea 
vocabularului şi adoptă terminologia standard. 

Constituirea limbajului filosofic românesc este, la rândul ei, 
rezultatul strădaniei mai multor generaţii de slujitori ai spiritului, 
care şi-au propus traducerea celor mai mari opere din 
principalele şcoli filosofice ale lumii. Această activitate continuă 
şi astăzi. Creaţia filosofică originală este o a doua sursă de 
îmbogăţire a vocabularului. În general, acumulările sunt lente, 
indiferent de proveniența noilor noţiuni. Sunt filosofi, dintre cei 
mai importanţi, care au rămas în istoria gândirii prin numai 
câteva noţiuni pătrunse în vocabularul universal. 

să ne imaginăm acum ce înseamnă ca în această atmosferă 
de muncă aproape monahală să se reverse brusc pe „piaţă” o 
mulţime imensă de cuvinte şi de abrevieri aparţinând unui 
„intrus” din ambianța inginerească (nu foarte agreată de mediul 
universitar), extrem de productiv nu numai în câteva discipline 
tehnice noi, ci şi într-o serie de domenii tradiţionale ale 
umaniştilor, culminând cu filosofia. Limbajul inventat de Mihai 


Drăgănescu (pentru că la Acad. Prof. Dr. Ing. Mihai Drăgănescu 
ne referim) este atât de diferit de cel filosofic, încât până şi 
inventatorul lui simte nevoia unui glosar de termeni proprii care 
îşi aşteaptă, nu-i aşa? rândul să pătrundă în dicţionare. 

Dar limbajul filosofic sui generis al Acad. Prof. Dr. Ing. Mihai 
Drăgănescu este numai unul (şi anume primul) dintre motivele 
de circumspecţie ale eventualului cititor al întregii sale opere. In 
al doilea rând, ceea ce frapează la acest autor sunt vastitatea şi 
varietatea cu adevărat enciclopedice ale scrierilor. Foştii 
studenţi îl descriu ca pe un bun profesor, fapt care îl onorează. 

Autorul cărţii de faţă a cunoscut în anii '60 un profesor (de la 
Facultatea de filosofie a Universităţii din Bucureşti) care, în 
timpul prelegerii, se plimba prin faţa studenţilor cu degetele 
mari (de la mâini, evident) agăţate de bretelele pantalonilor, de 
care trăgea, scandând: „Renaşterea a avut nevoie de titani, 
Renaşterea i-a găsit”. Când rostea prima propoziţie, palmele 
erau întoarse către auditoriu. La cea de-a doua, dădea drumul 
bretelelor, care pocneau sec, şi se bătea cu vârfurile degetelor 
pe piept. A trecut de atunci peste un sfert de secol şi numele 
titanului s-a estompat. Se pare aşadar că nu numai Renaşterea 
a avut nevoie de titani; orice epocă îşi are titanii pe care îi 
merită. 

Cu bretele sau cu brăcinari, avem în mod clar un titan 
renascentist pe Dâmboviţa cimentată, rivalul lui Pico della 
Mirandola de pe malurile fluviului Arno, ştiutori amândoi a tot 
ceea ce există şi chiar a ceea ce nu există (încă), după cum se 
va convinge imediat cititorul. O examinare, fie şi sumară, a listei 
cărţilor scrise de Acad. Prof. Dr.Ing. Mihai Drăgănescu taie pur şi 
simplu răsuflarea oricărui om cumsecade care se ţine toată 
viaţa de o singură meserie. Acad. Prof. Dr. Ing. Mihai 
Drăgănescu este autor, coautor, coordonator, prefaţator a peste 
patruzeci de lucrări apărute în ritmul de una-două pe an, iar 
aceasta de-a lungul a trei decenii, în domenii ca: electronica (pe 
care o consideră profesia sa de bază - vezi Muncă şi economie, 
Ed. Politică, 1974), maşinile de calcul (al doilea domeniu de 
activitate, conform aceleiaşi surse), informatica (director 
general al ICI, Institutul Central de Informatică), managementul 
ştiinţei (al patrulea domeniu de activitate, conform aceleiaşi 
surse, dar sub denumirea pompoasă din epocă: „domeniul 
coordonării activităţii de cercetare ştiinţifică şi tehnologică”, pe 


româneşte, vicepreşedinte al  CNŞT, deoarece termenul 
englezesc din exteriorul parantezei nu era pe atunci la modă), 
economie, cultură, istoria ştiinţei, filosofie etc. Etcaetera nu este 
scris aici de complezenţă, deoarece Acad. Prof. Dr. Ing. Mihai 
Drăgănescu are o arie de preocupări mult mai largă, din care, 
judecind după titluri, nu lipsesc nici muzica şi ocrotirea sănătăţii 
(Analiza şi sinteza semnalului  vocal-coordonator, Editura 
Academiei, 1986, sau Problematica sănătății, azi şi în viitor - 
coordonatorul seriei -, Ed. Academiei, 1984). Nici matematica 
nu este cruţată. Cartea celebrului Norbert Wiener Sunt 
matematician are privilegiul unei prefețe a Acad. Prof. Dr. Ing. 
Mihai Drăgănescu şi nu a vreunuia dintre matematicienii români 

Editurile s-au întrecut în a-i publica opera. Deşi la porţile 
Orientului regulile nu sint prea bine bătute în cuie, şi aici 
funcţionează câteva dintre cele valabile atât în Occident (la 
Paris, cât există spiritul regulilor), cât şi în Orient (la Moscova, 
cât mai există ciocanul pentru cuie). La Paris, cronicarul literar 
de la Le Monde devenea după un număr de ani academician (cu 
bicorn şi spadă). La Moscova, academicianului i se dădea, numai 
pentru el, un institut, dar se ştia din ce mare institut trebuie să 
provină candidatul şi al cui elev trebuie să fie pentru a-l obţine. 
La noi, se pare că a acţionat filiera editurilor. Oricum, trebuia să 
ai ce publica, iar Acad. Prof. Dr. Ing. Mihai Drăgănescu avea şi 
are ce să publice, mai ales că i-au rămas (ce-i drept, puţine) 
domenii neacoperite. 

Răsfoirea cărţilor sale este o experienţă plină de învăţăminte. 
Impresionează mai ales numărul de citate şi bibliografia imensă, 
Acad. Prof. Dr. Ing. Mihai Drăgănescu exhibând un volum 
incomensurabil de cărţi şi broşuri, tratate şi articole, dovedind o 
voracitate de lup în consumarea literaturii de specialitate şi de 
nespecialitate. (Se ştie că lupul omoară mult mai mult decât 
mănâncă şi mănâncă mult mai mult decât digeră.) Con- 
sumismul acesta spiritual comportă un considerabil volum de 
muncă şi, cum în societatea noastră trecută, prezentă şi mai 
ales viitoare, singurul criteriu de apreciere a fost, este şi va fi 
munca, Acad. Prof. Dr. Ing. Mihai Drăgănescu a urcat mereu pe 
noi şi noi culmi. 

Oricine a trasat vreodată un grafic a observat că urcarea pe 
noi şi noi culmi nu se poate face fără a mai stagna sau chiar a 
mai coborî din când în când, pentru a putea urca apoi din nou, 


de data aceasta spre culmea culmilor, de unde nu se poate 
decât cobori. Totul este o chestiune de măsură. Trebuie să urci 
mai mult decât ai coborât, ceea ce comportă o serie întreagă de 
asocieri în coautorlăâcuri, apartenenţa la tot felul de comitete şi 
comisii, atacuri pe cât mai multe fronturi şi cât mai multe rude 
la lerusalim (a se interpreta strict neaoş, conform Dicționarului 
de expresii şi locuţiuni ale limbii române). 

Luind cunoştinţă de toate aceste amănunte bibliografice, 
cititorul se poate întreba ce are în comun Acad. Prof. Dr. Ing. 
Mihai Drăgănescu cu bazaconia şi cu restul de capitole ale 
acestei cărţi şi dacă nu cumva menţionarea domniei sale în 
acest context nu este o greşeală. Ei bine, este exact întrebarea 
pe care doream să o provocăm. 

Nu, stimate cititor, un capitol special consacrat Acad. Prof. Dr. 
Ing. Mihai Drăgănescu nu este o eroare, nicio impertinenţă, ci 
rezultatul unei meditații profunde, aproape transcendentale, şi 
în acelaşi timp o decizie izvorâtă tocmai de acolo de unde se bat 
în capete munţii profesorului Mânzatu, curgând inexorabil spre 
prăpăstiile prof. Golu şi trecând prin cataractele care întunecă 
vizibilitatea şi clarviziunea altor bazaconişti. 

Această decizie (neguvemamentală, ba chiar privată) a fost 
luată împotriva voinţei autorului, căruia Acad. Prof. Dr. Ing. 
Mihai Drăgănescu i-a forţat pur şi simplu mâna, prin textul pe 
care l-a scris în Ortofizica (Editura Ştiinţifică şi Enciclopedică, 
1985), p. 352, şi care trebuie neapărat reprodus: 

Modelul ortofizic al ortobionților şi introdeschiderii ar putea 
deschide calea explicării a două categorii de fenomene: 1) o 
eventuală interacțiune a unui corp cu molecule imediat vecine, 
de contact, interacțiune electromagnetică dar cu posibilitatea de 
a ataşa aceste molecule corpului viu şi de a le conferi 
ortosensuri biologice de influență (nu se pot explica astfel 
efectul Kirlian şi unele manifestări mai puțin obişnuite puse în 
evidență prin metode  electromagnetice?); 2) cuplaje 
informateriale între organisme vii care ar putea explica 
fenomenele de telepatie şi alte procese parapsihologice. 

E scris adine! Aşa se fac teoriile! lată cum trebuie rezolvate 
marile probleme, reale sau imaginare, ale contemporaneităţii! 

Să urmărim puţin firul evenimentelor ştiinţifice româneşti care 
au zguduit întreaga lume în ultimii cincisprezece-douăzeci de 
ani, pentru a culmina cu ortomodelul ortofizic al ortobionţilor. 


După propriile sale declaraţii (vezi cap. 2), prof. lon Mânzatu a 
pornit în căutarea apei vii încă de acum douăzeci de ani. Acum 
vreo zece ani, a comunicat întregii lumi şi mai ales celor care îl 
credeau atunci şi îl finanţează acum, existenţa unui câmp 
fundamental, altul decât cele patru câmpuri fundamentale din 
natură studiate de fizicieni, cu care interacționează organismele 
(prin intermediul apei vii pulsante existente în materia vie). Tot 
cam pe-atunci, prof. Dr. Mihai Golu considera drept dovedite o 
serie de fenomene paranormale, printre care telekinezia 
(deplasarea de la distanţă a obiectelor şi influențarea, tot de la 
distanţă, a organismelor vii); prof. Golu presupunea existenţa 
unui câmp care ia asupră-şi aceste misiuni delicate. Lucruri 
asemănătoare mai găsim şi la alţi oaspeţi ai acestei cărţi 
(Alexandru Mironov, Octavian Udrişte). 

Şi iată că toate speranţele lor se împlinesc! 

Explicaţia propusă de Acad. Prof. Dr. Ing. Mihai Drăgănescu 
pentru presupusele fenomene este un presupus câmp, explicat 
şi el prin „modelul ortofizic al ortobionţilor şi introdeschiderii”. 
Ce perspective minunate s-au introdeschis tuturor autorilor de 
bazaconii, încă de acum şapte ani! De ce n-au profitat oare de 
ele? Din nimic, nimic, spune proverbul latin. Pe tema 
parapsihologiei, Acad. Prof. Dr. Ing. Mihai Drăgănescu reuşeşte 
să spună totul despre nimic. În acest fel, dacă din nimic se va 
naşte vreodată ceva, ortofizicianul şi-a asigurat încă din 1985 
prioritatea. 

Dar să-i lăsăm în pace pe parapsihologii astfel protejaţi de 
Acad. Prof. Dr. Ing. Mihai Drăgănescu şi să citim mai departe 
(dar numai o parte) din vasta sa operă academică. 

Ortofizica este incitantă chiar prin titlu. Ce vrea să spună 
autorul cu orto-fizica şi care este raportul ortofizicii cu fizica? 
Dicţionarele arată că în limba greacă orthos însemna 'cel drept, 
cel adevărat”. Să fie deci ortofizica adevărata fizică sau fizica 
cea dreaptă (aşa cum ortodoxia este dreapta credinţă)? Cum 
rămâne atunci cu fizica pur şi simplu? Ea nu este adevărată? l-a 
demonstrat cineva, eventual Acad. Prof. Dr. Ing. Mihai 
Drăgănescu, falsitatea, înlocuind-o acum cu ortofizica, în care 
totul este adevărat? 

Dar nu trebuie neglijată nicio altă accepţiune. Aristotel a scris 
o lucrare cunoscută, Fizica. Tot el mai are o lucrare, pe care 
unul dintre adepţii Maestrului a aşezat-o după prima, drept 


pentru care cea din urmă este cunoscută sub titlul de 
Metafizica. Acest raport poziţional dintreftiica şi Metafizica lui 
Aristotel s-a transformat cu timpul în raportul dintre două 
domenii de cercetare: cel al naturii (fizica) şi cel care depăşeşte 
natura, intrând în sfera spiritului (metafizica). Încercarea de a 
face o paralelă între Fizică, Metafizică şi Ortofizică sau între 
Aristotel şi Acad. Prof. Dr. Ing. Mihai Drăgănescu este însă 
dificilă din mai multe motive, dintre care ne permitem să le 
menţionăm numai pe următoarele: 

1) Aristotel a scris şi Fizica şi Metafizica, în timp ce Acad. Prof. 
Dr. Ing. Mihai Drăgănescu a scris (deocamdată) numai 
Ortofizică. Dacă, în viitor, va scrie o Fizică, desigur că exegeţii 
săi de peste secole vor aşeza-o în corpusul drăgănescian în 
ordinea aleasă de Andronicos din Rodos pentru Aristotel: cu 
Fizica înainte, caz în care ne propunem să reluăm analiza. 

2)Există discuţii cu privire la paternitatea unor texte ale lui 
Aristotel, lucru care îl dezavantajează în paralela cu Acad. Prof. 
Dr.Ilng. Mihai Drăgănescu, căruia nimeni nu s-a grăbit să-i 
conteste drepturile exclusive de autor. 

3) Acad. Prof. Dr. Ing. Mihai Drăgănescu este preşedintele 
Academiei, cu maşină la scară, în timp ce Aristotel a studiat la 
Academia lui Platon şi nu ajuns decât directorul Liceului, unde 
se mergea pe jos. 

Pentru orice cititor imparţial, ca tot românul, este foarte clar 
că Acad. Prof. Dr. Ing. Mihai Drăgănescu iese învingător în 
disputa cu Aristotel la punctele 2 şi 3, având multe şanse de a-l 
egala şi în privinţa punctului 1. Să avem numai puţintică 
răbdare! 

Lucrul cu adevărat îngrijorător în titlul şi spiritul Ortofizicii 
este ameninţarea surdă a intoleranţei filosofice; o tristă 
experienţă de dată mai recentă ne învaţă că aceasta din urmă 
este mult mai înverşunată decât intoleranţa religioasă. Acad. 
Prof. Dr. Ing. Mihai Drăgănescu a renegat materialismul 
dialectic, rit în care a oficiat până de curând. Or, se ştie că 
nimeni nu este atât de zelos ca un neofit (neofit pentru a doua 
oară). În raport cu aceasta, aproape că nu are importanţă ce 
anume filosofie, ci în ce fel o practică acum Acad. Prof. Dr. Ing. 
Mihai Drăgănescu. 

Să nu neglijăm însă o altă semnificaţie a Ortofizicii, asupra 
căreia ne vom permite să atagem atenţia cititorilor. In 


matematică, orthos înseamnă şi 'drept', dar şi 'perpendicular; 
matematic vorbind, Ortofizică este de-a dreptul perpendiculară 
pe fizică, pe toată fizica existentă în momentul de faţă. Asupra 
acestui aspect vom zăbovi, ilustrându-l cu citate. Ce este, 
aşadar, ortofizică? 

Întrucât procesele din ortoexistență sunt de natură fizică 
(chiar dacă prezintă manifestări informationale specifice) 
filosoful ortoexistenței, pentru că nu se poate vorbi încă de o 
ştiinţă a ortoexistentței, o numim” ortofizică 

Suntem nevoiţi aşadar să apelăm la ortoexistență pentru a 
lămuri sensul ortofizicii. lată ce este ortoexistenţă: 


Li 


Modelul ontologic I.L.M. (inelul lumii materiale) elaborat în 
Profunzimile lumii materiale recunoaşte o existență profundă, 
ortoexistența în raport cu care un univers, cum este universul 


nostru, are două legături, una de plecare din ortoexistență, alta 
de intoarcere, de unde denumirea de legătură în inel între 
realitatea profundă şi realitatea înconjurătoare. 

să înţelegem de aici că realitatea profundă (existenţa 
profundă, ortoexistenţa) este altceva decât simpla existenţă? 
Este realitatea înconjurătoare altceva decât aparenţa, adică 
decât totalitatea senzaţiilor prin care se receptează lumea 
exterioară? Cât de profundă este realitatea profundă? Acad. 
Prof. Dr. Ing. Mihai Drăgănescu scrie că 

Ortojuica ar putea deveni în viitor o fizică a unui nivel mai 
adânc decât cel cuantic. 

Să aibă Acad. Prof. Dr. Ing. Mihai Drăgănescu impresia că” 
mai adânc decât” nivelul cuantic lucrurile se schimbă total? Aşa 
s-ar părea, deoarece mai departe (p.12) scrie: 

în ortoexistență trebuie să admitem procese fizice cu totul 
deosebite față de lumea fizică cuantică şi față de lumea 
macroscopică, dar care să le genereze şi să le explice pe 
acestea din urmă 

Ce semnificaţie atribuie oare Acad. Prof. Dr. Ing. Mihai 
Drăgănescu coborârii în „profunzimile materiei”? Să fie vorba 
despre o încercare de diviziune a materiei, aşa cum s-a 
petrecut, până la un moment dat, în fizică, unde s-au descoperit 
constituenţii atomului, apoi ai nucleului, ai nucleonilor etc.? 
Dacă răspunsul este afirmativ, atunci ortofizica nu se 
deosebeşte de fizică, deoarece fizica urmăreşte studierea 
structurii materiei, inclusiv” în profunzime”, ceea ce, în această 
interpretare, ar fi echivalent cu mărirea energiei cu care sunt 
ciocnite particulele elementare. Acad. Prof. Dr. Ing. Mihai 
Drăgănescu încearcă o delimitare între fizică şi ortofizică şi 
reţine dintre noţiunile fizicii anumite elemente necesare 
ortofizicii sale, celelalte fiind supuse atacului. lată, de pildă, ce 
scrie: 

în lumina modelului filosofiei I.L.M., două tendințe din fizica 
contemporană pot fi eliminate: 

a) geometrizarea fizicii, adică reducerea fizicii numai la 
spațiu şi timp, conform cărei idei, inspirată de teoria relativității 
generalizate, tot ceea ce cunoaştem” sunt manifestări ale unei 
geometrii substrat, cvadridimensionale, a spațiu-timpului”, în 
raport cu care "atât evenimentele, cât şi lucrurile sunt 
secundare 


b) a privi  înseşi evenimentele, interacțiunile ca 
fundamentale: „Obiectele lumii, în această teorie, devin 
subsidiare, consecințe ale interactiunii. Există existența pentru 
că există evenimentul... O mai radicală îndepărtare de punctul 
de vedere clasic al unei baze materiale a lumii este greu de 
imaginat”. Credem că nu mai este nevoie de niciun 
comentariu*. 

Noi credem, dimpotrivă, că este nevoie de citeva comentarii. 
Modul de acţiune al Acad. Prof. Dr.ing. Mihai Drăgănescu este 
următorul: se ia un text învechit; *a apariţia Ortofizicii, textul lui 
Ford avea peste 20 de ani), se absolutizează afirmaţiile din el, 
considerindu-le valabile pentru toată fizica şi pentru toţi autorii, 
după care se dezlănţuie atacul. 

În realitate, „geometrizarea fizicii” este numai una dintre 
tendinţele din fizica teoretică, direcţia aceasta aducind o 
mulţime de lucruri noi, importante în cunoaşterea structurii 
spaţiului-timp. Geometrizarea este în continuare productivă; ea 
nu poate fi şi nici nu trebuie eliminată, aşa cum pretinde Acad. 
Prof. Dr. Ing. Mihai Drăgănescu. Pe de altă parte, conform 
concepţiei dominante în fizica actuală, într-adevăr, toate 
„obiectele lumii” sint consecinţele interacțiunii. Marea Explozie, 
manifestare a interacțiunii unificate, a generat întreg universul 
actual, întreaga varietate a „obiectelor lumii”. Nu este prin 
urmare vorba despre nicio „îndepărtare radicală de punctul de 
vedere clasic al unei baze materiale a lumii”, ca în citatul din 
Ford din citatul Acad. Prof. Dr. Ing. Mihai Drăgănescu, în care cel 
din urmă adoptă poziţia primului. Vehemenţa atacului spulberă 
însăşi ideea de ataraxie (seninătate) a filosofilor clasici. Să nu 
uităm însă că ortofizica duce lipsă de ortofizicieni. Acad. Prof. 
Dr. Ing. Mihai Drăgănescu, fiind deocamdată singurul 
ortofizician, îşi face loc pe arenă cu metodele ortoataraxiei, care 
nu au nimic în comun cu duhul blindeţii; ele ţin de o atitudine 
militantă, apropiată de ideologie, aducătoare, eventual, de 
adepţi. 

Afirmația lui  Vauvernagues:  „Claritatea  împodobeşte 
cugetările profunde” nu se referă în niciun caz la ortofizică; 
aceasta nu păcătuieşte în niciun caz prin transparenţă. lată o 
mostră: 

> 

Ceea ce se petrece la nivelul ortoexistenței este o 


„deplasare” de ortosensuri de sarcină în informateria de sub 
lumatie. 

Şi încă una: 

în esență ortosensurile de sarcină nu alunecă sub lumatie 
decât după mai multe tacturi ortoexistenţțiale. 

Tot Vauvernagues scrie: „Claritatea este buna-credinţă a 
filosofilor”, dar, iarăşi evident, autorul francez nu se referă la 
ortofizică. De multe ori, atunci când nu este abscons, Acad. Prof. 
Dr. Ing. Mihai Drăgănescu este pe alături - şi nu mai profund - în 
raport cu fizica. lată un exemplu (p. 156): 

Nicio particulă elementară nu poate fi în repaus, acest fapt 
fiind o certitudine fizică Aceasta înseamnă că în permanență 
particulele se deplasează în spatiu, constrânse sau 
neconstrânse, deci în permanență iau locul unei cuante de 
spatiu, completând în mod firesc spatiul. 

Nu este clar înţelesul pe care îi dă autorul noţiunilor de 
particule copstrânse sau neconstrânse. Să fie oare mişcările lor 
asemănătoare cu cele două feluri de mişcare postulate de 
Aristotel? Acad. Prof. Dr. Ing. Mihai Drăgănescu vede spaţiul 
alcătuit din cuante ale căror dimensiuni sunt apropiate de 
acelea ale particulelor” cu adevărat elementare”. Inţelegem din 
citat că particulele şi cuantele de spaţiu sunt interşanjabile, 
mişcarea particulelor fiind deci însoţită de o mişcare în sens 
contrar a cuantelor spaţiului, la modul în care se mişcă purtătorii 
de sarcină în corpul solid (electronii şi găurile). Dar spaţiul nu 
prezintă goluri, deoarece particulele îl „completează” în mod 
firesc. Tabloul mişcării particulelor” cu adevărat elementare” 
descris mai sus este contrazis de însuşi autorul modelului, 
atunci când consideră aceste particule „aproape punctuale”. Ce 
ne facem atunci cu dimensiunile cuantei de spaţiu? Devine şi 
această cuantă „aproape punctuală”? 

Citind Ortofizică, un fizician înţelege lipsa de perspective a 
propriei sale profesii - şi iată de ce (p. 162): 

Oricât de puternic am accelera particulele elementare şi le- 
am ciocni, niciodată nu vom ajunge la materia primă din care 
ele sunt constituite, la lumatie şi informaterie, separat. Pe 
această cale nu avem acces în profunzimi, vom rămâne 
întotdeauna blocați de lumatie, întotdeauna vom avea a face 
numai şi numai cu particule elementare, fie ele şi virtuale sau 
subiacente. Nimic nu ne împiedică să ne imaginăm un proces, în 


principiu, în care între momentul inițial şi momentul final al unei 
ciocniri să nu rămână „în spațiul uzual” decât numai cuante de 
spațiu, toate particulele virtuale fiind subiacente spațiului uzual 
Dar şi în acest caz ne vom găsi tot în fata lumatiei şi în niciun 
caz în faţa informaterieu 

Ar putea să apară curios cum la energii extraordinar de mari 
puse în joc, carcasa lumateică a particulelor elementare nu 
poate fi spartă şi nu putem ajunge la miezul ortoexistenţei, la 
informaterie. Aici nu se poate ajunge prin forță, ci numai prin 
intro- deschiderile lumii şi numai prin informație fenomenologică 

Orice ciocnire violentă de particule duce numai la particule, 
virtuale şi reale. Particulele par că se sparg, dar, în realitate, ele, 
prin ortosensuri, alunecă numai sub lumatie, cuplarea cu 
lumatia fiind insensibilă la orice acțiune violentă 

Calea de a pătrunde în interiorul ortoexistenței, în 
informaterie, este alta, prin introdeschideri, care ar putea într-o 
Zi să fie realizată experimentai Asemenea noi instrumente de 
investigație, mai eficace decât acceleratoarele de particule, 
pentru că prin ele vom avea acces la informaterie, vor fi 
dispozitive de investigare ortotehnologică 

Altfel, nu vdm face decât să urmărim jocul particulelor 
elementare, important totuşi pentru a elucida  şarada 
ortoexistenței care susține universul nostru. 

Cu alte cuvinte, nu prin violenţă, ci cu duhul blândeţii, cu 
binişorul se ajunge la materia profundă. Acad. Prof. Dr. Ing. 
Mihai Drăgănescu este un ortofizician vehement, dar abordează 
particulele elementare în mod paşnic, aproape gingaş. 
Miliardele investite în cercetările din fizica particulelor 
elementare trebuie deci îndreptate către alte mijloace, „mai 
eficace decât acceleratoarele”. Să nu cumva să-i pretindem 
acum Acad. Prof. Qr. Ing. Mihai Drăgănescu reţeta de 
pătrundere” în interiorul ortoexistenţei”, deoarece ortofizică 
este numai” o filosofie” (bine că nu este filosofia însăşi!); ştiinţa 
* ortofizicii încă nu există. Şi ce dacă? Există, în schimb, 
ortofizică, gata, sub formă de volum (cartonat, cu supracopertă, 
lei 31,456 p., ilustraţii şi tabele în text, cu un număr de 11 
capitole, bibliografie la sfârşitul capitolelor, glosar, rezumat în 
limba ortoengleză şi tablă de materii în limba engleză). 

Deci, chiar dacă ştiinţa ortofizicii încă nu există, Acad. Prof. 
Dr. Ing. Mihai Drăgănescu sare direct în probleme de” 


ortotehnologie”, scriind şi despre „dispozitive de investigare 
ortotehnologică”. Deosebirea dintre pielea ursului din pădure şi 
sus-amin- titul dispozitiv de investigare este că, în timp ce 
pielea există, iar pădurea aşijderea, tot ce avem de făcut fiind 
numai prinderea şi jupuirea animalului (treaba noastră cum), 
ştiinţa ortofizicii nu există, ortotehnologia nu există, necum 
dispozitivul. Bine că îl avem pe Acad. Prof. Dr. Ing. Mihai 
Drăgănescu! 

Atunci când scrie despre relativa futilitate a fizicii particulelor 
elementare, autorul Ortofizicii îi mai dă, după cum se vede, 
totuşi o şansă, aceea de” a elucida şarada ortoexistenjei care 
susţine universul nostru”. Din fericire, Acad. Prof. Dr. Ing. Mihai 
Drăgănescu nu cunoaşte un argument zdrobitor împotriva 
acceleratoarelor, formulat de marele fizician american Richard 
Feynman, laureat al premiului Nobel, unul dintre creatorii 
electrodinamicii cuantice. Îl vom reda aici, numai din loialitate 
faţă de or- tofizicieni. Feynman spunea că încercarea fizicienilor 
de a afla care este structura materiei prin ciocniri între 
particulele elementare sau între nuclee seamănă cu încercarea 
unui copil care ciocneşte două ceasuri între ele ca să afle cum 
funcţionează. Cine ştie însă ce fel de om a fost Feynman (de 
exemplu, din autobiografia sa, intitulată Glumiti, domnule 
Feynman) înţelege că este vorba numai de o glumă. Feynman a 
fost un om căruia îi plăcea viaţa. Era un mare interpret la 
instrumentul de percuție numit” bongo” şi nu ocolea barurile. li 
mai plăcea să le joace renghiuri prietenilor, din pur amuzament. 
El a fost pe deplin calificat să aprecieze rolul crucial jucat de 
acceleratoare în înţelegerea fizicii particulelor elementare. Păcat 
că n-a trăit să vadă cum îi ia ortofizica glumele în serios! 

Concepţia Acad. Prof. Dr. Ing. Mihai Drăgănescu despre 
particulele elementare, ca şi aceea despre spaţiu, pare tot o 
glumă de-a lui Feynman luată foarte în serios. In cercurile de 
specialitate, apariţia acestor cogitaţi uni a fost întâmpinată cu 
un haz imens. Bazaconia emisă cu un aer academic are un efect 
fulminant, irezistibil. 

O întrebare pe deplin justificată ridicată de aceste 
consideraţiuni despre fizică ale Acad. Prof. Dr. Ing. Mihai 
Drăgănescu ar fi ce anume înţelege de fapt autorul Ortofizici; 
prin filosofie şi ce rosturi îi rezervă. Să fie oare filosolâe această 
înşiruire de cunoştinţe din toate domeniile, fizica, cel puţin, fiind 


aici introdusă cu forţa, după metoda lui Procus t? La ce bun? 
Acad. Prof. Dr. Ing. Mihai Drăgănescu doreşte (Ortofizica, p. 13) 

explicarea materiei nevii, a naturii şi structurii interne a 
particulelor elementare, a comportamentului materiei vii, până 
la procesele mental-psihologice ale omului. 

Bine, dar această activitate este de fapt misiunea asumată de 
ştiinţă în totalitatea ei! Să fie” ortosensul” Acad. Prof. Dr. Ing. 
Mihai Drăgănescu deschizătorul unui” câmp fertil” pentru 
această sarcină uriaşă? Poate o noţiune, cât ar fi ea de 
elaborată, să joace un rol atât de important? Deşi Acad. Prof. Dr. 
Ing. Mihai Drăgănescu face repetate declaraţii de modestie, 
întregul său demers dovedeşte, dimpotrivă, un orgoliu 
nemăsurat şi pierderea proporţiilor. Abordarea tuturor ştiinţelor 
cu vorbe (uneori ingenioase) este vecină cu şamanismul, cu 
formula vrăjită, vădind un fel de speranţă deşartă într-un 
„sesam, deschide-te!”. 

Revenind la întrebarea ce este şi ce vrea ortofizica, 
descoperim că aceasta este” un nou model filosofic”, menirea ei 
fiind” să prezică o nouă revoluţie ştiinţifică” (p. 16). Întrebarea 
este dacă odată” prezisă”, revoluţia va avea loc. În caz 
afirmativ, rămâne întrebarea dacă filosofia (respectiv ortofizica) 
mai supravieţuieşte propriului succes sau dacă nu cumva este 
devorată de ortobionţi. 

Vastitatea şi profunzimea operei Acad. Prof. Dr. Ing. Mihai 
Drăgănescu împiedică o introdeschidere completă a cărţilor 
sale, mai ales a acelora pânzate, cum este Ortofizica. Autorul 
Țării bazaconiilor a reuşit numai o introcrăpare prin care a 
strecurat cu greu propriul său instrument de investigaţie, non- 
ortotehnologic, dar bazaconoscopic. Un studiu” în profunzimi” 
pretinde: 

a) forțarea introcrăpăturii până la introdeschiderea totală; 

b) înfiinţarea unui ortoinstitut (sau institut de ortostudii) 
grupând, după reţeta brevetată de prof. Mânzatu la CBB-SA, cât 
mai mulţi specialişti din domenii cât mai diverse. Pentru început, 
se deduce că ar fi nevoie de următoarele specialităţi: ortoepie- 
ortografie  (cacofonişti şi specialişti în trecerea de la 
existenţialul” î” la ortoexis- tenţialul” a”), ortopedie (pentru 
transformarea busturilor academice în statui ecvestre), precum 
şi o secţie care să grupeze ortolani, ortoptere şi ortaci, aceştia 
din urmă drept recunoştinţă că au spurcat numai Universitatea, 


ocolind Academia. 

Scurt glosar ^ 

de termeni folosiţi de Acad. Prof. Dr. Ing. Mihai Drăgănescu şi 
întâlniți (sau neîntâlniţi) în acest capitol, destinat celor cu drept 
de vot (cu adăugirile autorului 

Ţării bazaconiilor) 

Afiire: „fenomen de trăire, fiinţare, al oricărui organism viu” 
(APDIMD) sau înfierea de către un arhiereu sau a unui arhiereu. 
Scris afuhrer poate trimite în lagăr. 

APDIMD: prescurtare pentru Acad. Prof. Dr. Ing. Mihai 
Drăgănescu, nefolosită în text deoarece ar fi avut ca efect 
micşorarea drepturilor de autor. Scrierea completă, fără vreun 
fel de prescurtare, ca de pildă Academician doctor inginer Elena 
Ceauşescu (vezi Informatica şi societatea, 1987, p. 12) l-ar fi 
ruinat pe editor. 

Arhem: „Realitate cu o. Arhitectură care nu se reduce numai 
la un sistem” (APDIMD) sau afiirea (v.) arhiepiscopului de 
Canterbury. După surse răsăritene, bucăţica arhiereului 
(arhlerelskll kusocek-târtiţa; se consumă numai după scoaterea 
glandei). 

Cuanta de spaţiu: „o celulă ortoexisten) iaiă” (APDIMD) sau 
ceva mai mic decât „particulele cu adevărat elementare” care, 
la rândui lor, sunt „aproape punctuale”. Cuantele de spaţiu se 
strecoară printre particule (sau invers) ca nişte cartofi mai mici 
printre cartofii mai mari dintr-o găleată bine scuturată. Găleata 
este spaţiul. Experienţa se face cu cartofi din Siria pentru 
particule şi din locul natal al APDIMD pentru cuante. 

ILM: „inelul lumii materiale” (APDIMD) sau ideile lucrărilor 
mele (APDIMD); a nu se confunda cu cercul vicios. ILM este, 
dimpotrivă, plin de virtuţi. 

Informaterle: „componentă a materiei profunde” (APDIMD) 
sau materie informă (diformă, triformă etc.). Oricum, nu conţine 
inteligenţă (Ortofizica, p. 437) şi deci, de unde nu-i, nici D. Nu 
cere. După o altă interpretare, ar fi un material al Informburoului 
(Cominformului).. 

Lumatie: „componentă a materiei profunde” şi prilej de 
dispută cu Aristotel (APDIMD) sau noţiune filosofică de tip 
(foarte) nou, încă neintrată în Dicţionarul de filosofie. Ca toate 
cuvintele evitate de dicţionare, îi poate pune în pericol pe cei 
care folosesc lumatia în cartierele mărginaşe sau la Drăgăneşti- 


Vlaşca, mai puţin culturale (în sensul lui C. Noica). Replica în 
spirit caragialesc ar fi: Ba, pe-a lumatiei dumneavoastră! 

Ortoblont: „Lacuna în lumatia cuplată cu informateria” 
(APDIMD) sau carnasier microscopic. 

Sens: „Proces fenomenologic pe plan menta!” (APDIMD) sau 
pronunţarea fonfăită a complet altui cuvânt evitat, din pudoare 
freudiană, fără de care viaţa n-ar avea atâta sens (v.). 

Ortoengleză: definită implicit de APDIMD, traducerea după 
ureche a ortoromânei (v.), folosită pentru rezumatele (probabil, 
mânu propla) din câteva cărţi, menite să-i fericească pe supuşii 
Maiestăţii sale Britanice cu lectura Ortofizicli. Variantă 
englezească a francezei ot Bârzoieni. 

Ortoromâ&na: definită implicit de APDIMD, dar folosită 
extensiv; dialect drăgănescian al limbii române moderne şi mai 
ales contemporane, variantă ortodâmboviţeană a celebrului 
Dicţionar al Academiei (v.: „Dar cum să nu ţinem seamă că în 
acest secol s-au produs... Mari revoluţii sociale care au dus la 
constituirea de societăţi socialiste, o revoluţie ştiinţifică şi 
tenologică care a propulsat omul în spaţiul cosmic” - ştiinţă şi 
civilizaţie, p. 278. Situaţie fără ieşire, chiar dacă se permută 
cuvintele „ştiinţifică şi tehnologică”. Vom reveni cu altă ocazie 
la ideea generoasă din acest citat, a tubului digestiv omenesc - 
factor de propulsare în spațiul cosmic prin metode 
ortoscatotehnologice). 

Ortotron: „un dispozitiv de intervenţie în ortoexistenţă”, fără 
conştiinţă  (APDIMD) sau echivalentul acceleratorului de 
particule, dar mai profund şi cu colțuri de 90°. 

În loc de încheiere 

Scriind Jara bazaconiilor, autorul şi i-a imaginat tot timpul pe 
cititori punându-i întrebări. Acum, la sfârşitul cărții, o astfel de 
întrebare ar fi după ce criterii au fost aleşi eroii. Oferta este 
extrem de abundentă Flacăra de pe timpul lui Adrian Păunescu, 
de pildă, făcea apologia unui doctor care îşi ' 'vindeca ’ ’ 
bolnavii cu revelatorfotografic, doi frați, unul profesor 
universitar de matematică, celălalt inginer” obțineau energie” 
din aer (propunând un perpetuum mobile de speta a doua, care 
contrazice una dintre legile termodinamicii); în edituri de 
prestigiu, un concurent al actualului preşedinte al Academiei, el 
însuşi membru corespondent al acestui for şi fost ministru, îşi 
fericea (eventualii) cititori cu o carte de bazaconii la unu-doi ani; 


tot într-o editură prestigioasă an (tele şi radio) profesor de 
genul” ştie tot" scotea (ajutat de doi „negrişori”) o pseudoistorie 
a ştiinţei etc. Etc. Mergând înapoi, putem găsi şi o mulţime de 
bazaconii bioagricole de inspirație răsăriteană emanate de la 
înalte foruri academice. Şi mai înapoi, o privire prin faimoasele 
Anale Româno- Sovietice. Organul unui (fost) Institut de Studii 
cu acelaşi nume ne-ar oferi multe exemple de bazaconii Noi, 
însă, ne-am propus să ne limităm la ultimii zece-doisprezece ani 

Dintre  bazaconiştii contemporani au fost aleşi cei mai 
reprezentativi prin caracterul exemplar al erorilor comise, cei 
mai influenți (în sens negativ) prin funcțiile ocupate, ca şi cei 
mai cunoscuți publicului datorită popularizării lor de către mass- 
media. 

Un alt criteriu, de data aceasta subiectiv, a fost contingența 
bazaconiştildr cu fizica, profesia autorului 

Imaginea eroilor, făurită în presa scrisă, la radio şi la 
televiziune, este falsă Halatele lor de lucru sunt tesute din 
acelaşi material cu veşmintele împăratului din povestea lui 
Andersen, lăsând dezvelite goliciunea intelectuală şi aroganta 
unor indivizi care se simt intangibili 

Recitind cartea, autorul işi descoperă un prim neajuns: prea 
multă blândeţe faţă de bazaconii şi de promotorii lor. 

Pericolul social al bazaconiilor nu trebuie subestimat. Câţiva 
dintre bazaconiştii din această carte decid în probleme vitale ale 
instituțiilor în care lucrează fiind pe postul de lupi paznici la ol 
Apoi în momentul de faţă asistăm la o adevărată ofensivă 
antiştiințifică, nu numai „din interior”, aşa cum fac „eroii” cărții 
de faţă ci şi din exterior. Publicaţii de mare tiraj fac loc în 
paginile lor astrologiei chiromanțiel magiei spiritismului etc., 
satisfăcând, desigur, o înclinație naturală a publicului către 
mister sau către lucrurile senzaţionale, dar făcându-i în acelaşi 
timp un imens deserviciu. De-a lungul timpului, cei mai lucizi 
oameni de ştiinţă filosofi şi teologi au combătut cu argumente 
solide, ştiinţifice, filosofice şi teologice obscurantismul de orice 
sorginte. Prejudecăți şi superstiții vechi, aproape de neconceput 
în epoca noastră, abil mânuite, se reintorc şi fac o nouă carieră, 
punând în evidență o profitndă criză morală şi grave carente în 
formația ştiinţifică a publicului Bazaconiştii îi alimentează copios 
pe obscurantişti, oferindu-le pe tavă „explicații”. Toată fojgăiala 
nu poate ascunde însă interesele meschine care mocnesc în 


aceste cercuri şi lupta surdă pentru a pune stăpânire pe spiritul 
oamenilor. 

Bazaconiştii se deosebesc fundamental de oamenii de ştiinţă 
autentici Unul dintre eroii acestei cărți, profesor universitar, a 
nimerit la examen peste un student căpos care învățase şi 
altceva decât cursul predat, ceea ce nu se poate ierta. Studentul 
trebuia prin urmare încurcat şi scos ignorant, dar lucrurile au 
ieşit pe dos, iar bazaconistul a rămas fără replică la îndemnul 
care i s-a adresat: „Da ' mai puneti mâna pe carte, dom 
“profesor!”. Un adevăr care trebuie repetat, chiar cu riscul 
repetenției. 

Anexa 1 Dosarul gravitaţiei: 

* 

Două scrisori, două recenzii 

S 

Cititorul are ocazia să urmărească aici pe viu lupta dintre un 
autor de pseudoteorii, I.N. Popescu, şi unul dintre referenții care 
s-au împotrivit publicării cărții sale bazaco- nice Gravitatia în 
prima scrisoare, I.N. Popescu îl reclamă de fapt pe N.J. lonescu- 
Pallas, referentul, conducerii institutului unde acesta lucra. A 
doua scrisoare reprezintă răspunsul lui N.J. lonescu-Pallas la 
obiecțiile ridicate de I.N. Popescu într-o altă scrisoare. 
Menţionăm că am reprodus scrisorile cu ortografia originală. 

Prima recenzie este traducerea completă a articolului din 
revista Classical and Quantum Gravity, nr. 7/1990, conscrată 
lucrării lui I.N. Popescu. 

Cea de-a doua recenzie (din aceeaşi revistă) este consacrată 
unei lucrări valoroase din domeniul gravitaţiei, fragmentul 
tradus fiind menit să-i ofere cititorului un termen de comparaţie. 

Întreaga anexă vrea să demonstreze puterea fantastică a 
bazaconiei de a trece peste orice, cu excepţia opiniei ştiinţifice 
internaţionale. 

Două scrisori... 

Institutului Central de Fizică, Bucureşti - Măgurele 

Bucureşti, 15.11.88 

Stimate Tovarăşe Director! 

Vă rog mai întti să primiţi respectuoasele mele omagii, şi să 
priviți cu îngăduință demersul meu strict conjunctural, care 
rezultă din cele ce urmează în corespondența sa particulară 
adresată unor persoane oficiale şi în care este vorba de cartea 


mea” Gravitatia”, apărută în 1982 la Editura Ştiinţifică şi 
Enciclopedică, salariatul institutului Dvs. Dr. lonescu Palas 
utilizează imprimate oficiale cu antetul institutului, cu intenția 
mărturisită (după cum rezultă şi din mostra pe care o anexez) 
de a sublinia faptul că opiniile pe care D-sa. Le formulează cu 
privire la susmenționata lucrare aparțin întregului Institut 
Central de Fizică Este oare adevărat? Aceste opinii nu sunt 
numai negative sub raportul strictei specialități (o elementară 
etică m-ar obliga, la urma urmei, să le respect), dar şi vexatorii 
sau - mai grav - infamante, cartea fiind taxată, nici mai mult şi 
nici ntai puțin, ca un atentat la adresa prestigiului culturii 
româneşti în general Mai lipseşte doar propunerea ca autorul ei 
să fie ars pe rug, lucru care de altfel se cam obişnuia în materie 
de gravitație, este drept acum vreo 400 de ani. Doreşte oare 
I.C.F. Să preia vechile prerogative ale acelui Sfânt Oficiu de 
tristă amintire, aşa precum ar dori Dr. lonescu Palas şi alţi 
câțiva? Mă îndoiesc! 

Este bine cunoscut faptul că Dr. lonescu Palas este un”, 
relativist” înfocat şi că impreună cu alții, şi-a înregimentat 
eforturile într-un susținut efort internațional pentru a perpetua 
în eternitate - prin toate mijloacele posibile- teoria lui Einstein 
(înțeleasă în sensul său cel mai dogmatic). Nimic de zis, este 
dreptul său să o facă Dar a identifica, ceea ce D-sa consideră a 
fi, prestigiul acestei teorii, cu cel al culturii unui popor, 
constituie, eufemistic, un abuz. Aceasta deoarece teoriile vin şi 
se duc, în timp ce cultura popoarelor este perenă şi nu poate fi 
atinsă de conjecturi, inclusiv de incriminata apariție a cărții 
mele. Chiar şi teoria lui Einstein iese, după cum a şi intrat, încet 
dar sigur, din domeniul actualității grevată de probleme noi şi 
insolubile. De aici rezultă probabil, necesitatea intransigenței 
dogmatice a întârziaților săi epigoni entuziaşti, ca şi acea 
ciudată inversare a raportului firesc dintre teorie şi practică 
conform căreia rezultatele oricărei cercetări de specialitate 
trebuie să confirme aprioric teoria oficială Din nefericire, 
crepusculul marilor teorii ale umanității a generat dintotdeauna 
reacții pătimaşe, exclusiviste. Să ne reamintim numai de 
reacțiile aşa numiţilor „newtonieni” de la finele secolului trecut. 
Nihil nove sub Sole! 

Eu cred că atitudinea critică pozitivă față de creația marilor 
noştri înaintaşi nu constituie o impietate (această creaţie s-a 


impus prin ea însăşi şi nu are nevoie de apărători din oficiu!), ci 
o condiție, o lege a progresului ştiinţific; după cum grija 
sacerdotală de a o păstra pentru eternitate, pură şi neştirbită nu 
constituie o dovadă de respect, ci, mai degrabă o reacţie a 
rutinei şi comodității, oricum  contraproductivă sub raport 
ştiinţific, după cum a dovedit de atâtea ori experiența istorică 
mai veche sau mai nouă Un exemplu în acest sens îl constituie 
şi aşa numita Teorie Unificată a Câmpurilor, pe care cercetările 
relativiste o anunţă ca iminentă de aproape 60 de ani, încă de 
pe vremea în care Einstein îşi publica revelațiile în ziarele de 
mare tiraj ale vremii sale. Astăzi această iminentă realizare se 
numeşte Supersimetrie şi Supergravitaţie, un nume nou dat 
unei speranţe vechi mereu înşelată până acum. 

Rational, eşecurile ne obligă la reconsiderări de substanţă ale 
vechiului cadru conceptual, şi nu la intransigență dogmatică 
Acesta este punctul de vedere care m-a călăuzit în elaborarea 
cărții mele” Gravitatia”. Mă nedumereşte şi mă mâhneşte faptul 
că un specialist ca Dr. lonescu Palas a putut să vadă în această 
lucrare - în numele Institutului Central de Fizică - o „pledoarie 
pentru întoarcerea la teoria vârtejurilor a lui Descartes”. 
Nedumerirea constă în faptul că alţi oameni de ştiinţă au reuşit, 
totuşi, să depăşească această imagine simplistă şi denaturantă 
şi să înțeleagă că ceea ce propun de fapt este, în esență o 
reconsiderare a relativismului cartezian (neglijat de Newton, dar 
foarte bogat in consecințe) oricum mai general decât 
relativismul galileian, pe care Einstein l-a pus la baza teoriei 
sale. Mâhnirea rezidă în faptul că nu am reuşit, după cum se 
vede, să dau o formă suficient de explicită şi de clară lucrării 
mele pentru ca ea să fie înțeleasă corect de către toţi 

Sper ca noua mea lucrare „Gravitation. Pleadingfor a new 
unified theory ofmotion and fields” apărută recent, pe care, 
umtând sugestia Dr. lonescu Palas, am plăcerea de a o vă 
trimite acum, să suplinească această lacună Ea nu este o simplă 
reeditare în Ib. Engleză a vechii mele cărți, ci o dezvoltare 
matematică - pe care o sper coerentă şi completă - a teoriei 
gravitovotexului, până la elaborarea unei teorii unificate a 
câmpului gravitațional şi electromagnetic, în cadrul unei noi 
mecanici 

Deoarece scopul acestei trimiteri nu este acela de a obține 
referate sau aprobări (de niciun fel!), ci doar acela de strictă 


informare reciprocă, vă rog să binevoiţi a face ca această 
lucrare să fie citită de un număr cât mai mare de cercetători ai 
institutului Dvs. (eventual, v-aş putea trimite din putinul pe care 
îl am încă 1-2 exemplare). Apoi, dacă va fi cazul, să îngăauiţi un 
schimb liber şi direct de opinii între mine şi cititori, în cadrul 
unei adunări organizate. vom evita astfel neînțelegerile de orice 
fel şi vom putea cunoaşte cu adevărat opinia (sau opiniile) 
Institutului Central de Fizică inclusiv cea a Dr. lonescu Palas. 

Pentru că să o recunoaştem, gravitovortexul nu este o teorie 
care să poată fi cenzurată fie chiar şi prin anatemizare, ea a fost 
şi este încă viu discutată în țară după cum o dovedeşte însăşi 
corespondența Dr. Lonescu Palas (unii i-au dedicat chiar tratate 
de specialitate) şi în curind va fi discutată -sper- şi în 
străinătate. In ceea ce mă priveşte voi face, cu sinceritate, tot 
posibilul în acest sens. 

Vă mulțumesc pentru concursul pe care îl veţi acorda 
demersului meu, şi vă rog să primiţi, Stimate Tovarăşe Director, 
asigurarea deosebitului meu respect. 

Al Dvs. Dr. Ing. loan N.Popescu 

INSTITUTUL CENTRAL DE FIZICĂ 

INSTITUTUL DE FIZICA ŞI TEHNOLOGIA APARATELOR CU 
RADIAŢII 

19.07.88 

Stimate D-le Coleg, 

Am primit ampla Dvs., scrisoare -11 pagini format A4 - 
redactată într-un stil colorat, nu lipsit de calități literare. Este de 
apreciat şi retorica Dvs, cu un subsidiar insidios, bine construit. 
Aş putea spune că sunteți -o persoană plină de talent şi, pe 
undeva, chiar simpatică M-am gândit un timp dacă mai este 
cazul să vă răspund, din moment ce esentialul l-am spus deja în 
scrisoarea mea din 22 aprilie crt. M-a impresionat însă 
amploarea angajării Dvs, * afective, pusă în serviciul unei cauze 
discutabile. Să lămurim câteva aspecte. In scrisoarea Dvs, din 
28 iunie crt. Utilizati două feluri de citate - unele care sunt din 
scrisoarea mea din 22 aprilie crt şi altele pe care le-aţi luat din 
alt text necunoscut mie. Am păstrat o copie a scrisorii mele din 
22 aprilie crt pentru confruntare. Ea nu conține niciun fel de 
aluzie jignitoare la adresa Dvs., iar referirile la Psihologia 
Consonantistă a medicului român Ştefan Odobleja sunt făcute în 
stilul deferent care constituie pentru mine deja o obişnuință 


profesională Pretindeţi că v-am reclamat Domnului Profesor Iosif 
Constantin Drăgan -fapt inexact pentru două motive: 1) Dacă în 
intenția mea ar fi stat acest obiectiv, aş fi adresat scrisoarea la 
Milano şi nu la Lugoj, astfel încât Dvs., să nu mai puteti afla 
conținutul ei; 2) Dacă aş fi urmărit o acțiune împotriva Dvs., m- 
aş fi referit la Dvs., adoptând un ton critic, în realitate, pornind 
de la cele mai bune intenţii - aşa cum am specificat în 
scrisoarea mea - am considerat o datorie morală de a atenționa 
Academia de Cibernetică Odobleja asupra unei erori care s-ar fi 
putut face prin susținerea de către acest prestigios for de 
cultură a unei lucrări lipsite de valoare ştiinţifică Atât prestigiul 
acestei academii cât şi al culturii româneşti în general ar fi avut 
de suferit. 

Din păcate, aşa cum rezultă din scrisoarea Dvs., din 28 iunie, 
nu am fost înțeles în aceste intenții Am trimis scrisoarea mea pe 
cale oficială tocmai pentru a sublinia că opinia estimată în ea nu 
este doar o opinie personală, ci una mai largă, a unui cerc 
autorizat de specialişti Detaliile pe care Dvs., le adăugați în 
scrisoarea din 28 iunie, privind diferite avataruri ale D-lui Dr. 
Ing. lon N.Popescu în tară şi străinătate, nu schimbă cu nimic 
datele problemei Gravitovortextul rămâne pe mai departe o 
teorie inconsistentă în sine, în conflict cu principii şi fapte bine 
stabilite în fizică, izolată şi rămasă în urmă față de întreaga 
evoluție  dinfizica modernă Fizica actuală este un edificiu 
complex, de o extraordinară bogăție de fapte, la a cărui 
realizare şi-au dat concursul nume celebre ca Newton, 
Lagrange, Hamilton, Maxwell, Lorentz, Einstein, Planck, Dirac, 
Heisemberg, Schrodinger, Pauli, Bohr, Yukawa, Wigner, Gell- 
Man, Penzias, Feynman, Guth... Acest edificiu converge în 
prezent spre o sinteză unică în istoria ştiinţei - unificarea tuturor 
interacțiunilor din natură într-o supersimetrie globală pusă în 
legătură cu evoluția de ansamblu a întregului univers fizic. Nu 
văd de ce metodologia elaborată de Ştefan Odobleja în cadrul 
gândirii sale logico-filosofice, de esență cibernetică, nu s-ar 
putea armoniza cu acest edificiu al fizicii zilelor noastre - din 
moment ce şi Odobleja a ajuns la concluziile sale pornind de la 
realitatea obiectivă (e drept însă că pe căi total diferite). In 
constelația nemuritorilor, citată mai sus, până acum a reuşit să 
pătrundă un singur nume românesc - acest nume este 
ALEXANDRU PROCA. Doreşte distinsa Academie Odobleja să 


popularizeze acest nume? Este liberă să o facă Are întregul meu 
concurs. Doreşte ea în plus să depisteze un nume cu celebritate 
latentă, care n-a reuşit încă să răzbată şi să-şi dea concursul ei 
în acest sens? Nobilă întreprindere! Acest nume cu certitudine 
nu este insă loan N.Popescu. Cel mai bun lucru de făcut este, 
după părerea mea, a se adresa Conducerii Institutului Central de 
Fizică - cel mai autorizat for în măsură să aprecieze valoarea 
unei lucrări de strictă specialitate. Procedând astfel, poate că nu 
vom reuşi să descoperim nume de talia celor de mai sus, dar, cu 
siguranță, că vom găsi multe nume care prin activitatea lor 
stăruitoare şi prin talentul lor se înscriu cu cinste în istoria 
prezentă a culturii româneşti şi, ca atare, merită popularizate. 
Fără invidie şi fără patimă 

Stimate coleg, cam aşa stau lucrurile după părerea mea. 

Cu aceleaşi gânduri bune şi urări de sănătate 

Dr. Fiz. Nicolae lonescu-Pallas 

Cercet. Ştiinţ. Pr. IIICEFIZ 

Gravitation. Pleading for a New Unified Theory of Motion and 
Fields, de I.N. 

Popescu, Nagard, Roma, 1988. 

În înțelegerea relativităţii generale s-a înregistrat probabil un 
mare pas înainte, dar revoluționarea mecanică a conceptelor de 
bază continuă în flux neîncetat, fără vreun semn de progres. 
Incluzând cartea de față în această ultimă categorie, 
recenzentul poate să se replieze şi să dea exemple din istoria 
inutilă a eforturilor făcute de predecesori în plivirea domeniului 
de buruieni Primele idei perturbatoare mi-au venit în minte la 
contactul cu a&astă carte voluminoasă: de-abia deschisă 
coperta i-a crăpat şi în fată şi la caseta tehnică unde era scris cu 
ostentație „tipărit în România”, desigur, în România răposatului 
Conducător. 

” Recenzenții îndeplinesc o funcțiune importantă şi nu trebuie 
să fie iritați”, scrie John Synge într-o recenzie la două cărți 
infame scrise de Graves şi Janossy (în Nature234, nr. 
5327/1971). Şi continuă: „Dacă o carte merită să fie tipărită 
atunci merită să aibă şi un sumar...” Câtă naivitate! Volumul de 
față nu are nici tablă de materii, nici bibliografie. Şi nu te poți 
plânge nici autorului, deoarece indicaţiile cu privire la locul său 
de muncă sunt cu consecvență evitate. Există însă o prefaţă a 
preşedintelui editurii  Nagard (cu sediul după toate 


probabilitățile, la Roma, Paris, Madrid, Montreal şi Pelham), în 
care se afirmă că este vorba de o traducere în limba engleză a 
originalului publicat mai înainte în România. Treabă de 
mântuială trebuie să adauge recenzentul: oricare pagină luată la 
întâmplare, oferă nenumărate exemple de engleză stâlcită şi de 
îngrozitoare greşeli de ortografie. 

Expunerea subiectului se desfăşoară fără niciun pic de 
respect față de sistematizare. Pentru ca cititorul să-şi facă o 
idee, în capitolul 3 există un rezumat al teoriei generale a 
relativității a lui Einstein. Fără îndoială că cititorul va căuta în 
grabă secțiunea 3.2.5.6, care promite, nici mai mult, nici mai 
puțin decât soluția generală a ecuațiilor relativiste ale câmpului. 
Și iată-he ajunşi! Soluția are forma explicită: 

ds2 = gu (dx1)2 + giidxldx2 +... 

Doriţi mai mult? Veţi găsi aici până şi cazul particular al lui 
Schwarzschild în paragrafele următoare ale cărţii, discuţia 
revine la subiecte ca: fundamentele calculului vectorial (în 
paragraful 5.7.) sau principiul lui Hamilton din mecanică (în 
paragraful 6.3.). 

În privința revizuirilor teoretice cu bătaie lungă propuse de 
autor, acestea sunt motivate în cap. IV în principal de problema 
masei galactice lipsă Soluţia sugerată apare în diferite locuri în 
volum, sub diverse deghizări, care sunt dificil de conciliat. 
Soluția constă în adaptarea modelului de” vârtej” al galaxiilor, 
care este numit, de exemplu în cartea a II-a,” teoria 
gravitovortexurilor” sau”, noua teorie unificată a câmpurilor şi a 
mişcării”. Ultima dintre ele este formulată în secțiunea 4.5.1, 
prin adăugarea unui termen la potențialul  newtonian, 
corespunzând câmpului gravitațional al vârtejului de stele. Dar, 
în conformitate cu tabelul de la p. 745, această formulare a 
ecuațiilor câmpului gravitațional este structurată identic de 
ecuațiile lui Maxwell ale electromagnetismului în spațiul 
euclidian! 

Ar fi o greşeală să recomand această carte cuiva interesat de 
fizica gravitației. Fie-mi permis să închei cu spusele elocvente 
ale lui Synge:” Dumnezeu îşi poate permite să râdă Newton şi 
Einstein să pufnească dispreţuitor din când în când, dar simplul 
acolit se teme până şi să zâmbească de frică să nu verse vreun 
strop din uleiul sfințit”. Dar, atenţie, la doisprezece ani după 
cele scrise în Nature; acest bust bizantin din memorialul lui 


Synge dedicat impostorilor se mai încumetă încă să țină piept 
ridicolului omenirii (Z. Perjes). 

Recenzia de mai sus figurează pe aceeaşi pagină cu aceea a 
cărţii intitulate 300 de ani de gravitație, avindu-i ca editori pe 
doi dintre cei mai mari specialişti ai domeniului, S.W. Hawking şi 
W. Israel. lată şi sfirşitul acestei din urmă recenzii: 

Articolele de sinteză sunt scrise de oamenii de ştiinţă cei mai 
buni în subiectul respectiv. Ele au avantajul de a fi independente 
şi sunt destinate unei audienţe largi... Aş recomanda-o tuturor 
bibliotecilor ştiinţifice. 

Anexa 2 

Dosarul Un Geller: 

Două articole despre Un Geller necunoscute (?) de 
bazaconiştii români 

Publicul cititor de la noi din ţară este adesea informat 
tendenţios, parţial sau neglijent despre evenimentele ştiinţifice 
importante. Aşa cum s-a văzut în cap. 5, există ziarişti care 
exercită misiunea de dezinformatori ai publicului, ca şi oameni 
de ştiinţă pentru care tot ceea ce zboară se mănâncă. Oferim în 
cele ce urmează două articole elocvente atât în ceea ce priveşte 
„cazul Geller”, cât şi „cazul J.B. Rhine”. Ele au apărut cu cinci- 
şase ani înaintea articolelor publicate de Al. Mironov şi M. Golu 
în Ştiinţă şi Tehnică 

Pentru a nu cădea în păcatul criticat, al părtinirii, să 
menţionăm că, în replică la cel de-al doilea articol (cel al lui 
Marcel Blanc), revista La Recherche (nr. 69, iulie-august 1976, 
p. 659) a publicat argumentele lui R6my Chauvin (profesor de 
sociologie animală) în favoarea puterilor parapsihologice, dar 
ale altor subiecţi. 

R6my Chauvin a fost stagiar la J.B. Rhine timp de mai mulţi 
ani. El nu exclude posibilitatea unor erori ale grupului respectiv, 
dar respinge ideea unei fraude, în pofida celor declarate de J.B. 
Rhine în legătură cu Levy. În contrareplică, Marcel Blanc 
consideră nesatisfăcătoare argumentele aduse de R6my 
Chauvin şi nedemne de încredere persoanele invocate de acesta 
(între altele, R.C. Se referă la dosarul unui oarecare Bender, 
adept înfocat al vracilor filipinezi, dovediţi şi ei, ca şi Geller, ca 
fiind escroci). 

Paul Grinou:” Un Geller la Stanford Circus” 

(La Recherche, nr. 53, febr. 1975) 


Vineri, 15 noiembrie 1974, telespectatorii francezi îl priveau 
cu amuzament, nelinişte sau admiraţie pe invitatul vorbăreț şi 
cu gesticulație amplă al emisiunii” Italigues”. Turuind de zor şi 
repetând că în niciun caz nu şi-a propus să convingă publicul cu 
privire la ceva anume şi cu atât mai puţin cu privire la darurile 
sale paranormale, deja celebrul Un Geller îndoia chei şi 
balamale şi repunea în mişcare ceasuri vechi, stricate. N-ar fi 
fost nimic uimitor în toate astea dacă Un Geller ar fi dispus de 
trusa unui meşter bun la toate; dar el nu avea nevoie de trusă 
pentru a „prelucra” metalul: îi era suficient să atingă uşor 
obiectele cu vârfurile degetelor. 

Astfel, după Israel (de unde este originar), Statele Unite, 
Marea Britanie şi multe alte ţări, Geller a reuşit să îngenuncheze 
şi Franța. Nu chiar toată Franța. La opt zile după „spectacolul 
Geller”, televiziunea franceză prezenta la emisiunea lui Philippe 
Bouvard de sâmbătă 23 noiembrie, câtiva iluzionişti care au 
repetat performanțele lui Geller fără să pretindă că ar fi 
înzestrați excepțional. Ei afirmau pur şi simplu că sunt excelenți 
prestidigitatori. 

„Cazul Geller” nu este simplu. Dacă este relativ uşor să-i 
îmbrobodeşti pe telespectatori sau publicul unei săli de music- 
hall, poate oare un scamator, oricât de dotat ar fi el, să înşele o 
întreagă echipă de oameni de ştiinţă care îi supraveghează şi 
înregistrează fiecare gest? Or, din 1972 şi până acum, Un Geller 
s-a supus voluntar la două examene de acest tip. 

La cererea căpitanului Edgar D. Mitchell, fost astronaut, care, 
după ce a părăsit NASA, a început să se intereseze îndeaproape 
de problemele parapsihologice, doi cercetători de la Institutul 
Stanford (California), Russel Targ şi Harold Puthoff, au acceptat 
să studieze „înzestrările” excepţionale ale tânărului israelian în 
condiții de laborator, adică sub control experimental strict. 

Fenomenele de care se ocupăparapsihologia sunt în cel mai 
fericit caz autentice, în cel mai rău, artefacte. Ar fi vorba despre 
fenomene de percepție extrasenzorială sau fenomene „psi”, 
adică fenomene de interacţiune între un organism şi mediul său, 
fără intervenția vreunei funcțiuni senzoriale cunoscute. 
Perceptia extrasenzorială ar include diferite puteri: prezicerea 
viitorului (precogniția); emiterea sau receptionarea de mesaje 
fără ajutorul vreuneia dintre cele cinci modalităţi senzoriale de 
care dispune omul (telepatia); perceperea obiectelor sau a 


evenimentelor care scapă vederii normale (clarviziunea); 
deplasarea obiectelor fără a recurge la contactul fizic 
(psihokinezia). Or, Un Geller afirmă că deține toate aceste daruri 

EI prezice evenimente politice, comunică prin telepatie cu 
extratereştrii, conduce un automobil cu ochii legați, evitând 
obstacolele, îndoaie metalul. Atâtea calităţi ne duc cu gândul la 
escrocherie sau la trucurile unui magician talentat. Totuşi, Un 
Geller a reuşit să-i convingă pe unii că sub hainele de spectacol 
se pot ascunde îinzestrări paranormale autentice. 

Atunci când Targ şi Puthoff au lucrat cu Geller, în timpul celor 
optsprezece luni cât au durat testele, ei nu i-au cerut să prezică 
viitorul sau să intre în contact cu extratereștrii, ci s-au multumit 
să constate existența uneia sau mai multor modalități de 
percepție care le-ar permite indivizilor să obțină informații 
asupra mediului înconjurător fără ca vreunul din simţurile 
cunoscute să intre în joc (Natura 251,1974). De-a lungul acestor 
teste, Geller a trebuit să reproducă desene cărora, evident, le 
ignora conţinutul. Desenele au fost alese în mai multe feluri: de 
către un membru al echipei, de către o persoană din Institutul 
Stanford, dar din afara echipei, sau de un calculator. Testul 
cuprindea treisprezece probe. De trei ori, Geller a refuzat să 
ghicească: de fiecare dată era vorba de un desen ales de cineva 
din afara echipei Rezultatele, greu de analizat, datorită 
neomogenității condiţiilor în care s-a derulat fiecare probă arată 
totuşi că toate cele zece desene reproduse de Geller au 
totdeauna o 
_ Andrija Puharich, mentorul lui Un Geller, este electronist. 
Incepând din 1961, el a brevetat mai multe modele de 
microreceptoare pentru surzi, montabile în dinji. Astfel, brevetul 
US 2995633 din 8 august 1961, de unde este extras desenul 
alăturat, vizează un aparat compus dintr-un element de aur 
plasat într-un dinte viu, pentru a recepționa semnale radio, ; i un 
cristal redresor, care le converteşte în semnale electrice; 
acestea din urmă sunt transmise direct reţelei nervoase. 
Informaţia auditivă este prin urmare transpusă într-o altă 
modalitate senzorială. 

TI+ 2- smalţul dentar ^ 3 - cristal redresor 
4 — terminajii nervoase 
5 — pulpa dentară 
6 — nervul maxilar ’ 


garecare legătură cu modelul; câteodată, ele sunt chiar 
extraordinar de apropiate, ca în cazul ciorchinelui de struguri cu 
douăzeci şi patru de boabe, pe care Geller l-a reprodus fidel, cu 
cele douăzeci şi patru de boabe ale lui. 

Un alt test consta în ghicirea zarurilor: experimentatorul 
scutura o cutie închisă în care se afla un zar, apoi plasa cutia pe 
masă şi îi cerea lui Geller să anunțe numărul care a ieşit. Din 
zece încercări, Geller a acceptat să răspundă de opt ori, toate 
cele opt răspunsuri fiind exacte. 

Incercările de răsucire a metalelor au fost mai puțin fericite: 
conditiile în care s-au desfăşurat aceste tentative nerespectând 
minimul de rigoare pe care îl pretinde un control experimental 
serios, Targşi Puthoff au preferat să nu se pronunțe, sub acest 
aspect, asupra talentului lui Geller. 

Raportul asupra experimentelor de la Institutul Stanford 
rămâne totuşi tulburător. Pentru cei doi cercetători nu încăpea 
niciun dubiu că există un canal de informație heâncadrabil în 
vreunul dintre simţurile cunoscute la ora actuală Ca orice sistem 
biologic, şi acest canal de informație pare imperfect şi supus 
bruiajului, care poate perturba semnalele. 

O asemenea concluzie este o dovadă serioasă pentru Un 
Geller, care nu se abtine să o citeze, declarând oricui vrea să îl 
asculte că a convins Institutul Stanford cu privire la înzestrarea 
sa. Este însă o folosire abuzivă a renumelui ştiinţific al acestui 
institut şi o dovadă de exploatare a bunei credințe a celor doi 
cercetători, care, în alte împrejurări, au făcut dovada 
competenţei şi onestităţii lor. Cei doi sunt fizicieni, specialişti în 
laseri, veniţi în parapsihologie din dorința de a controla în modul 
cel mai riguros cu putință existența înzestrărilor paranormale. În 
niciun caz nu pot fi bănuiţi că ar fi complicii unei mistificări puse 
la cale de Geller. Rigoarea metodologică a putut însă lăsa de 
dorit, aruncând o umbră asupra rezultatelor obținute. 

Intr-adevăr, aşa cum subliniază fizicianul Joseph Hanlon, care 
rămâne foarte sceptic cu privire la desfăşurarea acestor 
experimente (New Scientist 1978-85, 1974), Targ şi Puthoff par 
să nu fi studiat îndeajuns posibilitatea ca Un Geller să folosească 
mijloace neparanormale pentru a răspunde corect, fie trişâna, 
fie deturnând atenţia observatorilor, fie utilizând aparatură 
electronică pusă la punct de mentorul său, Andrija Puharich. 
Acesta din urmă un înfocat adept al parapsihologici, este şi un 


expert în materie: fiind neurolog, este de asemenea un excelent 
electronist. El l-a descoperit pe Un Geller, în 1971, la Telaviv, şi 
I-a împins către celebritate. 

Puharich şi-a însoțit elevul din tară în ţară şi a asistat la toate 
aparițiile lui în public. Ipoteza unei complicităţi între cei doi nu 
poate fi aşadar înlăturată a priori. Pe de altă parte, în decursul 
testelor de la Institutul Stanford, Geller pare a nu fi respectat 
întru totul disciplina experimentală Dr. J. Hanlon menţionează 
(loc. Cât.) spusele lui Targ, trezit la realitate, care constată că 
„intenționat sau nu, Geller manipulează experienţele, până când 
se instaurează o atmosferă de haos, în care el se simte în largul 
său, în timp ce noi suntem stânjeniţi”. Într-adevăr, filmul turnat 
în laborator ne dezvăluie un Geller foarte agitat, care atinge 
toate obiectele înconjurătoare, îşi trece mâinile prin păr, se 
ridică brusc pentru a se îndrepta spre colțul opus al camerei, 
mânuieşte tot timpul obiectele şi vorbeşte cu toată lumea. Într-o 
astfel de ambianță trebuie să fie într-adevăr dificil ca 
experimentatorii să observe şi să controleze tot ce se petrece. 

Un Geller îşi implică publicul în mod direct în reuşita sau 
eşecul isprăvilor sale, declarând că nu are nicio speranță într-un 
mediu ostil Dimpotrivă un public „bun” l-ar ajuta considerabil.. 
Este un argument invocat adesea în literatura parapsihologică 
Astfel, calitățile paranormale ar fi deosebit de sensibile la 
atitudinea observatorilor, care se impart în” oi” (care cred) şi 
„tapi” (care nu cred). Prea multă suspiciune duce la blocaj, iar 
un climat favorabil, cu observatori binevoitori, asigură succesul 
Fără îndoială Targ şi Puthoff erau foarte dispuşi să admită 
calitățile excepționale ale lui Geller şi poate că această atitudine 
a lor a ştirbit obiectivitatea necesară unei observații ştiinţifice. 

Este clar, de pildă că Targ şi Puthoff ar fi trebuit să fixeze 
programul experimental în colaborare cu iluzionişti profesionişti, 
eliminând astfel orice posibilitate de trucaj. Dar a recurge la o 
astfel de procedură ar însemna să-ţi mărturiseşti de la început 
neîncrederea, pe care parapsihologia şi Geller nu o suportă! De 
altfel, Targ şi Puthoff nu sunt singurii care fac act de credință 
față de Geller. 

Este foarte interesant de constatat că numeroşi oameni de 
ştiinţă dintre care unii de renume, au abandonat spiritul critic 
care, în schimb, animă demersul lui J. Hanlon. Astfel unii refuză 
să conteste valoarea ştiinţifică a testelor efectuate la Institutul 


Stanford şi nu cred în posibilitatea vreunei înşelătorii 

Dar cel mai bun argument în favoarea criticii lui J} Hanlon nu 
este oare faptul că mândru de sprijinul pe care i-l asigură (fără 
îndoială involuntar) renumele. ştiinţific al Institutului Stanford, 
Geller evită să se supună la noi teste, pe care autorii le-ar dori 
mai riguroase şi deci indiscutabile pe plan metodologic? 

Poate că oamenii de ştiinţă i-au oferit lui Un Geller tot ceea ce 
acesta dorea de la ei: perplexitatea şi dezbateri pasionate 
despre cazul său. O excelentă trambulină pentru a reuşi în 
showbusiness, exact scopul mărturisit al lui Un Geller. 

Dacă indivizi ca Un Geller pot semăna îndoiala în mintea 
câtorva oameni de ştiinţă aceasta se întâmplă deoarece ei se 
bazează pe o direcție de cercetare care a luat o adevărată 
amploare în 1930, sub influența lui J.B. Rhine. Acest universitar 
american, pasionat de semnele de întrebare pe care le ridică 
fenomenele paranormale, a hotărât ca laboratorul Universităţii 
Duke de la Durham (Carolina de Nord) să se dedice cercetării 
parapsihologice. Primele sale lucrări, bazate mai ales pe 
ghicirea cărților, au fost criticate sever, cu toate că analiza 
statistică a pus în evidență o performanţă care depășea cu mult 
pragul hazardului Rezultatele sale trebuie recepționate totuşi cu 
precauțiune, deoarece recent Rhine a fost nevoit să recunoască 
faptul că unul dintre asistenții săi, W.J. Levy, a comis fraude. 

Justificat sau nu, interesul față de fenomenele paranormale 
nu a încetat să crească în ultimele decenii aproape în toată 
lumea. Modul însuşi de abordare a problemei a evoluat mult: 
puțini cercetători îşi mai întemeiază lucrările pe o analiză 
statistică a rezultatelor, cum a fost cazul primelor experiențe ale 
lui Rhine. Ei preferă să exploreze mecanismele fiziologice care 
însoțesc percepția extrasenzorială în secţia de psihiatrie a 
centrului medical Maimonides din Brooklin (New York), doi 
cercetători, Montague Ullman şi Stanley Kripner 
(Dreamtelepathy, Macmillan, 1973) au studiat raporturile care 
ar putea exista între vis şi percepția extrasenzorială Metoda 
constă în înregistrarea fazelor somnului unei persoane şi 
trezirea ei imediat ce începe să viseze. Subiectul povesteşte 
atunci visele. Într-o încăpere destul de îndepărtată se află un 
agent” emițător”, care încearcă să-i transmită celui adormit - 
prin telepatie - un mesaj sau o imagine. Atunci când acesta îşi 
povesteşte visul, se verifică dacă a primit sau nu mesajul Peste 


o sută de subiecți au participat la experimente, iar rezultatele 
păreau destul de încurajatoare pentru susţinătorii telepatiei În 
ceea ce îi priveşte, Krippner şi Ullman cred că stările alterate ale 
conştiinţei ca visul favorizează percepția extrasenzorială Ei au 
efectuat şi alte experiențe, provocând subiecţilor halucinații 
vizuale şi auditive (făcându-i să-şi piardă simţul orientării). După 
părerea lor, în această stare subiecții ar fi foarte receptivi la 
mesajele telepatice, iar halucinațiile lor ar evoca scene reale 
petrecute dincolo de sala de experiențe. 

E. Douglas Dean, fost preşedinte al Asociaţiei de 
parapsihologie, a continuat cercetările asupra telepatiei: el se 
serveşte de un instrument, pletismograful care îi permite, prin 
înregistrarea reacțiilor fiziologice ale subiectului să observe 
dacă un individ este capabil să primească mesaje mentale 
emise de o persoană absentă din încăperea în care se află”, 
receptorul”. 

În acelaşi laborator al lui J.B. Rhine s-au mai făcut cercetări şi 
cu privire la aptitudinile parapsihologice ale animalelor. 
Iniţiatorul lor a fost un psiholog de la Fundația pentru cercetări 
psihice, Robert. Morris. 

Universitarii nu sunt însă singurii care îşi pun întrebări cu 
privire la parapsihologie. Armata şi lumea afacerilor sunt la fel 
de interesate. Serviciile de cercetări ale Pentagonului urmăresc 
îndeaproape tot ce se întreprinde în acest domeniu; astfel trei 
anchetatori trimişi de Departamentul Apărării au asistat la 
testele la care a fost supus Un Geller, la Institutul 

Stanford (vezi La Recherche; nr. 33, p. 391, aprilie 1973). 
Când au plecat, unul dintre ei se gândea că acest caz merită să 
fie studiat, dar ceilalți doi erau convinşi că nu au văzut decât 
numărul unui tânăr magician. Şi în URSS s-a studiat posibila 
utilizare a percepției extrasen- zoriale în domeniul strategic. CIA 
s-a arătat neliniştită de puterile paranormale: Robert van de 
Castle, de la Universitatea din Virginia, a fost interogat de 
agenți ai CIA care doreau să ştie dacă este posibil să fie 
perturbată funcționarea calculatoarelor şi a ecranelor radar 
„prin simpla forță a minții”. 

Deşi, în marea lor majoritate, cercetătorii din domeniul 
parapsihologici işi propun să demonstreze realitatea 
fenomenelor observate, supunându-se cerințelor disciplinei 
experimentale, la ora actuală ei se lovesc de obstacole aproape 


insurmontabile. 

Observarea eventualelor fenomene parapsihologice ridică 
mari probleme de metodă pe care le-au indicat foarte bine 
experiențele lui Targ şi Puthoff; se presupune că atitudinea 
observatorilor (favorabilă sau defavorabilă) influențează 
performanțele subiectului Aşadar, dacă un experiment nu poate 
fi refăcut cu succes - de alţi cercetători sau în alte laboratoare -, 
rezultatele obținute anterior nu sunt puse sub semnul întrebării: 
se recurge la pretextul că subiectul nu a fost pus în conditii 
adecvate şi că ostilitatea experimentatorilor a împiedicat 
fenomenul să se producă în sfârşit, deşi a dat naştere multor 
lucrări, până în momentul de fațăparapsihologia nu a propus 
nicio teorie de bază care săpoată da seama de fenomenele 
observate. 

Fără o metodă riguroasă şi fără un veritabil cadru teoretic, 
parapsihologia tatonează incercând să progreseze pe orbecăite. 
Și totuşi ea fascinează Cei pe care îi atrage apartin unor cercuri 
„serioase”: un fost astronaut, Edgar D. Mitchell (care a fondat 
Institutul de ştiinţe ale inteligenței, consacrat studierii 
conştiinţei umane, inclusiv aceea din stările paranormale), 
militari şi, mai ales, mulți fizicieni Numele pe care le-am citat - 
Targ, Puthoff, Philips - şi multi altii-  Murlan S. Carrington, 
William A. Tiller etc. — sunt ale fizicienilor care s-au orientat 
spre parapsihologic. Cum se explică faptul că printre cei mai 
înfocați adepţi ai parapsihologici se numără cercetătorii unei 
discipline ce pretinde rigoare intelectuală şi precizie 
metodologică? Se poate invoca aici criza prin care trece fizica, 
mulți cercetători fiind convinşi, cu sau fără dreptate, că se află 
într-o situaţie fără ieşire, într-un domeniu unde nu se mai poate 
descoperi nimic. Unii se întorc atunci spre ceea ce li se pare mai 
promițător, un teren virgin, unde toate drumurile aşteaptă să fie 
marcate: parapsihologia. 

Dar sunt oare fizicienii cu adevărat cei mai potriviti oameni de 
ştiinţă pentru a realiza experiențe de parapsihologic? Profilul lor 
nu este oare un handicap, în măsura în care nu sunt pregătiţi în 
mod special pentru a dejuca „, manipulările” cărora le pot cădea 
victime în faţa unui subiect abil şi înşelător? S-a putut constata 
până la ce punct ştie Un Geller să folosească toate tehnicile de 
convingere:  volubilitate, uşurinţă în mişcări, spontaneitate 
studiată cu grijă căldură comunicativă,; el se foloseşte de toate 


atuurile pentru a-l convinge şi a-l îneca pe observatorul cel mai 
conştiincios într-un potop de vorbe şi de gesturi neaşteptate. 
Este departe de a fi atinsă obiectivitatea impusă de o cercetare 
care se vrea şi se proclamă „experimentală“. 

Marcel Blanc:” Un Geller sau marea iluzie” 

(La Recherche, nr. 66, aprilie 1976) 

” Un lucru trebuie să fie clar: eu sunt probabil unul dintre cei 
mai mari admiratori ai lui Un Geller. Îi omagiez priceperea şi 
vivacitatea spiritului Dar nu-i pot ierta nici iresponsabilitatea 
plină de cruzime pe care a dovedit-o față de prieteni şi 
admiratori, nici răul pe care l-a provocat unor oameni de ştiinţă 
respectabili... care puteau să-şi dea foarte bine seama că s-au 
acoperit de ridicol în fața colegilor lor” (1). 

Astfel se exprimă iluzionistul american James Randi despre Un 
Geller, în cartea recent apărută The Magic of Un Geller, în care 
demistifică punct cu punct legenda puterilor paranormale ale 
tânărului israelian: nu numai că ne explică felul în care acesta 
procedează pentru a îndoi linguri sau chei prin simpla atingere, 
pentru a ghici desene aflate dincolo de raza sa vizuală pentru a 
repune în funcţiune ceasuri fără să le atingă ci ne relatează 
împrejurările în care  iluzioniştii l-au văzut executându-şi” 
trucurilene vorbeşte despre incredibila uşurinţă cu care au fost 
abordate experimentele ştiinţifice consacrate” efectului Geller”; 
în sfârşit, ne povesteşte cum s-a dat el însuşi după exemplul lui 
Geller, drept ins dotat cu puteri paranormale, ajungând până la 
a figura pe prima pagină a săptămânalului parapsihologic 
britanic Psychic News. Pe scurt, după lectura acestei cărți 
afacerea Geller apare drept ceea ce este în realitate: o 
mistificare grosolană 

Cel mai uimitor în această afacere nu este faptul că oamenii 
de ştiinţă s-au lăsat păcăliți Poţi avea spirit critic şi în acelaşi 
timp sã fii păcălit. Să amintim, de exemplu, cazul 
matematicianului Michel Chasles care, în secolul trecut, a crezut 
în autenticitatea scrisorilor lui luliu Cezar, Newton sau Pitagora 
pe care i le furnizase falsificatorul Vrain- Lucas. Şi totuşi frauda 
era bătătoare la ochi. scrisorile lui vercingetoțix, Iuliu Cezar sau 
ale Cleopatrei erau redactate... In franceza veche. Aceasta nu l- 
a împiedicat pe Chasles să creadă că deţine de asemenea 
scrisorile autentice ale lui Pascal, scrisori care ar fi arătat că 
marele om de ştiinţă a descoperit legea atractiei universale cu 


mult înaintea lui Newton! Cel mai tulburător lucru în afacerea 
Geller este că savanți ca John Taylor din Anglia sau Charles 
Crussard din Franța au făcut experiențe care, departe de a 
revela şmecheria, i-au întărit în credință Deseori s-a spus că ei 
n-au văzut decât ceea ce voiau să vadă şi Martin Gardner, 
redactor la Scientific American, afirmă că” oameni de ştiinţă 
eminenti (înşelaţi de Geller) au fost puşi în situații stânjenitoare 
sau socotiți săraci cu duhul”. Totuşi dincolo de zeflemeaua facilă 
ni se pare că afacerea Geller ridică probleme interesante de 
epistemologie. 

Oamenii de ştiinţă care au făcut experiențe cu Geller au 
afirmat frecvent că nu aveau idei preconcepute despre ce este 
şi ce nu este posibil, spre deosebire de cei care s-au grăbit să 
denunțe frauda. Nu este însă adevărat că descoperirile ştiinţifice 
rezultă din îndrăzneala unora (în pofida ironiilor şi a glumelor 
nesărate) de a încerca să explice inexplicabilul? Nu este oare 
adevărat că demersul ştiinţific constă mai întâi în observarea 
faptelor fără idei preconcepute? 

Afacerea Geller nu este de fapt decât reeditarea modernă a 
valului de”, spiritism” care a făcut vâlvă în ultimul sfert al 
secolului trecut. 

Sir William Crookes, inventatorul  radiometrului (tubul 
Crookes) şi descoperitorul taliului, publica în foarte serioasa 
revistă Quarterly Journal of Science din 1 iulie 1871 un articol 
intitulat Experiente pe tema unei noi forțe”: el constatase 
ştiinţific faptul că un medium, pe nume Home, putea face un 
acordeon să cânte sau putea tripla greutatea unei scânduri doar 
atingându-le. Mai târziu, în 1874, i-au reținut atenția aparițiile 
fantomelor. Tot în anii '70 ai secolului trecut, un profesor de 
astrofizică din Viena, Zollner, devenise celebru prin experiențele 
sale cu mediumul Henry Slade: acesta reuşea să înnoade sfori 
ce aveau capetele fixate de masă de unde Zollner a tras 
concluzia că Slade avea acces la” cea de-a patra dimensiune a 
spaţiului”. În Franța, astronomul Camille Flammarion a efectuat 
numeroase cercetări asupra unor mediumuri şi a publicat mai 
multe cărți în care transcria mesajele primite de la "spiritele 
„unor mari oameni precum Socrate, Pascal, Galilei, Zoro- astru 
etc. Prin intermediul loviturilor în masă Flammarion a pledat 
vibrant în favoarea cercetărilor asupra acestor fenomene” 
paranormale „, respingând cu hotărâre argumentele” 


scepticilor”. Marele astronom aminteşte cu cât sarcasm au fost 
primiți marii savanţi de odinioară: Pitagora a avut revelația 
rotației Pământului în jurul axei proprii, dar n-a întâlnit decât 
neîncrederea astronomilor. Galilei a fost persecutat pentru 
afirmația sa privitoare la "măreția sistemului lumii şi 
neinsemnătatea planetei noastre”. Lavoisier a îndrăznit să 
arate, Împotriva opiniei vremii sale, că aerul e compus din două 
gaze. Observațiile lui Galvani, după care contactul dintre o lamă 
de cositor şi una de cupru produce electricitate au fost 
întâmpinate cu un imens hohot de râs. In 1841, Societatea 
Regală britanică a refuzat să accepte cel mai important 
memoriu al lui Joule, iar Thomas Young, fondator împreună cu 
Fresnel al teoriei ondulatorii a luminii, a fost acoperit de ridicol. 
În sfârşit, Flammarion povesteşte că a asistat el însuşi la şedinţa 
Academiei de Ştiinţe din 11 martie 1878, când fizicianul Du 
Moncel a prezentat fonograful lui Edison.” Odată prezentarea 
încheiată aparatul s-a pus să redea docilfraza înregistratăpe sul. 
Atunci, un academician copt la vârstă cu spiritul pătruns, chiar 
saturat de tradițiile culturii sale clasice, s-a revoltat cu nobleţe 
împotriva  îndrăznelii  inovatorului,  precipitându-se către 
reprezentantul lui Edison, apu- cându-l de gât şi strigându-i: 
Mizerabile! Nu ne lăsăm noi înşelaţi de un ventriloc!” (2). 

De-a lungul întregii istorii universale, lista cazurilor în care 
scepticismul mărginit a paralizat progresul ştiinţific este 
impunătoare. Pentru a-şi justifica cercetările de spiritism, 
Crookes spunea:” Dacă un fapt nou pare să fie în contradicție cu 
ceea ce se numeşte legea naturii, aceasta nu dovedeşte că 
faptul în cauză este fals; aceasta dovedeşte numai că nu s-a 
stabilit bine care sunt legile naturii sau că nu le cunoaştem 
îndeajuns de exact” (3). 

În acelaşi fel, în zilele noastre, Charles Crussard declară:” 
Admit ca ipoteză acceptabilă existența fenomenelor care nu 
intră în corpul legilor noastre ştiinţifice actuale. Eu nu refuz din 
principiu, de exemplu, un fenomen ca transmisia gândirii, chiar 
dacă astăzi nu se poate explica" (4). Şi, comentânaprimele sale 
observații asupra unui „efect Geller”, adaugă: Faptele prezintă 
un grad de probabilitate destul de ridicat pentru a justifica un 
studiu aprofundat. Câte cercetări nu se lansează pentru fapte 
mult mai improbabile?” Pentru el, a stabili ştiinţific” efectul 
Geller” constă în” acumularea de fapte şi dovezi, astfel incât nici 


mărturiile sale, nici nimic altceva să nu mai aibă vreo 
importanță” (5). Metoda preconizată de oamenii de ştiinţă care 
se ocupă de fapte paranormale se bazează într-adevăr, pe 
“observarea controlată şi imparțială „a faptelor. In acelaşi fel și- 
a definit şi Flammarion atitudinea față de fenomenele 
paranormale: * 'Nu negăm nimic, nu afirmăm nimic, observăm 
impartial” (6). 

În esenţă este foarte normal să regăsim această concepţie 
despre ştiinţă pozitivistă şi empiristă la un astronom şi la un 
fizician care, deşi la distanță de un secol unul de celălalt, se află 
amândoi în descendența spirituală a lui Newton: pentru cel din 
urmă, după cum se ştie, „cercetarea porneşte de la observații 
(presupuse neutre), iar teoria sintetizează progresiv şi obiectiv 
rezultatele” (7). 

Totuşi,” începând cu a doua jumătate a secolului al XIX-lea, 
diferite studii au pus în evidență caracterul foarte elaborat al 
faptelor (pretinse de observație). Departe de a fi date pe care 
este suficient să le constati, faptele sunt selectate, construite şi 
interpretate... Propriu-zis, munca ştiinţifică pretinde să ai idei 
prealabile, preconcepute” (8). 

Se pare, între altele, că departe de a perturba producția 
conceptuală pur ştiinţifică, ele joacă în această privință rolul de 
ferment. Astfel, s-a demonstrat că Newton însuşi, sprijinindu-se 
pe un fond de concepții animiste şi magice, a dezvoltat un 
concept de forță care permitea atracția la distanță (şi, drept 
urmare, atracţia universală) (9). 

În domeniul cercetării faptelor paranormale, Camille 
Flammarion a dovedit el înşi şi că este condus de idei 
preconcepute, subordonate unei anumite conceptii despre lume 
şi care se cristalizează în ceea ce el denumeşte „ipoteza spirit”. 
În ultima sa carte, scrisă pe tema comunicării mediumurilor cu 
spiritele morţilor, el declară: „În zadar am căutat până acum o 
dovadă sigură a identității în comunicările prin medium” şi, între 
altele, se destăinuie: „Este foarte regretabil că nu se poate avea 
încredere în loialitatea mediumurilor. Aproape toți trişează Este 
total descurajant pentru cercetător”. Apoi adaugă: „Pe de altă 
parte, nu înțeleg din ce cauză spiritele ar avea nevoie de 
medium pentru a se manifesta, dacă tot există în jurul nostru”. 
Și totuşi, proclamă el,” ipoteza spirit mi se pare că trebuie 
păstrată" (10). Ipoteza sa” este aşadar mai mult decât o 


supoziție provizorie care trebuie infirmată sau confirmată 
Dimpotrivă ea este o idee prealabilă necesară activității 
ştiinţifice şi stă la baza interesului său pentru faptele 
paranormale”. 

Ipoteza decurge de fapt din concepția lui Flammarion despre 
lume. „Materia aparentă nu este decât un cuvânt gol de 
conținut, universul este un organism condus de un dinamism de 
ordin psihic. Spiritul este în tot. Există un mediu psihic, există 
spirit în toate, nu numai în viața umană şi animală: în plante, în 
minerale, în spatiu” (11). 

De asemenea, el identifică spiritul cu energia şi îl numeşte 
„forță vitală”. Acest sistem filosofic îi oferă deci o explicaţie 
coerentă pentru puterea  mediumurilor. „Forța vitală a 
mediumului (poate) să se exteriorizeze şi să producă într-un 
punct din spațiu un regim vibratoriu, corespunzând unui grad 
mai mult sau mai puţin avansat de vizibilitate şi de consistență” 
(12). Nu există oare o filiație evidentă între această viziune 
asupra lumii şi aceea care susține interpretările unei 
psihometalurgii gelleriene, cum ar fi aceea a lui John Taylor, 
după care creierul radiază o energie electromagnetică 
focalizabilă asupra unui obiect metalic? 

În orice caz, motivul pentru care, observând acelaşi” efect 
Geller” de răsucire a metalelor, unii trag concluzia că este o 
fraudă iar alții, că este un fenomen autentic, pare a consta în 
concepțiile diferite despre lume - prealabile raționamentului 
ştiinţific - ale diferiților investigatori. 

Întrebarea cum de a putut deveni iluzionistul Geller obiect al 
cercetării parapsihologice este echivalentă cu întrebarea în ce 
constă arta iluzionismului în general Pentru doctorul Jean Larger, 
care predă la Facultatea de medicină Broussais-Hotel Dieu şi 
este un iluzionist cunoscut sub numele de Sub'gam,” 
iluzionismul constă în punerea sistematică în aplicare a unor 
procedee fizice, chimice, biologice, psihologice, destinate în 
mod explicit să inşele percepţia umană”. Procedeele fizice 
constau în abilitatea manuală (prestidigitație), în pregătirea 
prealabilă a unor instrumente sau în înlocuirea unor obiecte cu 
altele. Dârele singure nu ar jr suficiente pentru a crea iluzia 
dacă nu ar fi folosite la momentul potrivit, în consonanță cu 
reguli precise referitoare la controlul psihologic asupra 
spectatorilor. Dr Dhotel, fost preş edinte al Asociatiei franceze a 


artiş tilor prestidigitatori, avea obiceiul să enunțe astfel regula 
de aur a iluzionismului: „Să faci ceea ce nu spui, să spui ceea ce 
nu faci să faci fără să spui şi să spui fără să faci”. 

Pentru cei care cunosc principiile  iluzionismului este 
astfelfoarte clar că tânărul israelian nu arată obiectele metalice 
pe cale de a se îndoi ci dezvăluie progresiv o torsiune 
preexistentă: fie că a îndoit obiectul pe furiș în timpul 
spectacolului fie că l-a înlocuit cu altul, îndoit dinainte. Ceea ce 
face nu spune. Si, dacă spune că este pe cale să îndoaie 
obiectul, pur şi simplu spune ceea ce nu face. De fapt, 
iluzioniştii consideră că răsucirea cheilor de către Geller este un 
truc ordinar. Randi a explicat că niciunul dintre profesionişti n-ar 
fi îndrăznit să-l folosească 

Trucurile prestidigitatorilor au drept efect asupra spectatorilor 
plasarea în fața unor fenomene inexplicabile în cadrul legilor 
naturale cunoscute. Intr-un spectacol obişnuit, aceasta are drept 
unică urmare aplaudarea performanţei Toată şiretenia lui Geller 
constă în a nega faptul că ar fi iluzionist şi a afirma totodată că 
ignoră procesele naturale prin care obține îndoirea cheilor etc. 
Acestea erau incitări evidente la cercetare şi descoperire. Dar 
totul depinde de imaginea despre lume a spectatorului: el poate 
identifica sau nu gândirea umană cu energia. Dacă o face, are în 
torsiunea metalelor o revelare a propriului său presentiment. 
Dacă nu, nu poate vedea în fenomenul observat decât un truc, o 
fraudă Evident că oamenii de ştiinţă care aparțin primei 
categorii au inițiat şi susținut experimentele cu tânărul israelian; 
nu este de mirare că au constatat un” efect Geller’ autentic... în 
logica acestui raționament, rezultă că numai oamenii de ştiinţă 
care aparțin celei de-a doua categorii puteau realiza, cu sprijinul 
direct sau indirect al iluzioniştilor, experimente care să 
dezvăluie frauda. Dar Geller ştie bine acest lucru. Tocmai de 
aceea nu acceptă să se supună unor astfel de experimente. Sau, 
atunci când aşa ceva s-a întâmplat, rezultatul a fost dezastruos. 
Astfel, la Institutul Stanford, atunci când testele de ghicire a 
desenelor au respectat într-adevăr metoda” dublului orb”, Geller 
nu a reuşit să ghicească niciunul. La fel, demonstrația sa de la 
canalul american de televiziune NBC a fost un eşec: 
prezentatorul Johhny Carson şi personalul tehnic au urmat cu 
străşnicie consemnele prealabile ale lui Randi destinate a-l 
împiedica pe Geller să-şi realizeze trucurile. 


Astfel, în acord cu voința lui Geller, nu există alte experiențe 
ştințifice asupra” efectului Geller” decât cele efectuate de 
partizanii săi Aflaţi în imposibilitatea de a-l testa direct, scepticii 
nu s-au resemnat totuşi să privească nepăsători Ei au stabilit 
fără tăgadă că percepția umană poate fi voalată chiar în cazul 
oamenilor de ştiinţă de la care suntem îndreptățiţi să ne 
aşteptăm la calități de buni observatori. 

Prestidigitator condamnat pentru încălcarea contractului 

Beerseba - Curtea de Justiţie din localitate a reţinut acuzaţia 
conform căreia Un Geller, autoproclamat telepat, este vinovat 
de încălcarea contractului prin care promitea să prezinte 
experienţe de telepatie, parapsihologie, hipnotism şi telekinezie, 
uzând de fapt de iuţeala de mână şi de trucuri. 

Un Geller a fost obligat la plata a 20 de lire israeliene drept 
cheltuieli de judecată şi despăgubirea reclamantului Un 
Goldstein, student la Facultatea de inginerie mecanică a 
Universităţii din Nagev, cu suma de 7,5 lire israeliene, pe care 
Goldstein a plătit-o pentru un bilet la spectacolul lui Geller. 
Curtea i-a dat dreptate reclamantului, hotărind că spectacolul lui 
Geller - în contrast cu promisiunile din reclamă - constituie o 
încălcare a contractului definit prin cumpărarea biletului. 

(Jerusalem Post, 5 ianuarie 1971) 

Astfel, în iulie 1975, la Londra, membrii unui comitet restrâns 
care îi cuprindea printre alţii pe David Danies, redactor şef şi pe 
Roger Woodham, redactor şef adjunct al revistei Nature, l-au 
putut vedea pe James Randi realizi nd în fața lor răsuciri de chei 
ş i de linguri, fără ca asistenţa să fi putut descoperi cea mai 
mică urmă de fraudă în felul acesta, s-a ajuns la recomandarea 
ca, în studierea fenomenelor de natură aparent paranormală să 
se colaboreze strâns cu un iluzionist de profesie. 

La începutul acestui secol, Camille Flammarion credea şi el că 
nu există decât o cale pentru a ne asigura de realitatea 
fenomenelor: aceea de a-l împiedica pe medium să trişeze 
(13). Bineînțeles, gelleriştii îşi închipuie că satisfac această 
condiție: după părerea lor, şi-au luat precauțiile necesare pentru 
preîntâmpinarea fraudei Această supoziție naivă atrage asupra 
lor sarcasmul scepticilor. 

De fapt, oamenii de ştiinţă progellerişti cunosc trecutul de 
iluzionist al lui Geller în Israel. Din acest motiv, ei sunt gata să 
admită că în ghicirea desenelor sau în „, repararea ceasurilor” 


Geller îi înşală O recunoaştere legată evident, de faptul că au o 
explicație pentru procedeele folosite. Dar, în cazul „răsucirii 
obiectelor metalice”, necunoaşterea trucurilor se întâlneşte cu 
preconcepțiile lor psihoenergetice despre univers; aici, după 
părerea lor, Geller nu mai trişează 

O asemenea orbire este cu adevărat uluitoare. Dar este ea 
ireversibilă? Nu s-ar părea, deoarece Jack Sarfatti, directorul 
unui grup de cercetări parapsihologice, a putut declara în 1975: 
„Pe baza noilor observații în materie de iluzionism, îmi retrag în 
mod public girul acordat autenticității puterilor psihoenergetice 
ale lui Geller... Nu cred că Geller ar putea prezenta un interes, 
cât de mic, pentru oamenii de ştiinţă care investighează 
fenomenele parapsihologice” (14). 

Este, deci, posibil ca Geller să fie respins. 

Aceasta nu înseamnă însă că omul de ştiinţă care s-a căit se 
dezice şi de credința sa parapsihologică O dovedeşte Sarfatti 
însuşi Şi Flammarion, la urma urmei denunța mediumurile ca 
fiind impostori, fără să renunţe la „ipoteza spirit”... 

